Încât, dacă privim bine lucrurile, vom descoperi în 
Anton Pann pe unul dintre cei dintâi reprezentanţi literari 


ai Bucureştilor. Opera sa ne restituie ceva din pitorescul, 


din ridicolul, din senzualitatea şi tandreţea unei vârste pe 
care oraşul a depăşit-o de mult. Dar în moliciunea unor 
înserări şi în burzuluirea fugară a unor ploi, în râsul 
hohotitor al tinerilor şi în spectacolul colorat al străzii, pe 
care azi se înalţă blocuri uriaşe şi ard luminile neonului, 
stăruie încă umvechilor aşezări. Ba chiar, ciulim bine 
urechile, am putea auzi duruirea caleştilor pe: de podite cu 
bârne şi conceral lătratului de câine mahalale. Căci 
prezentul încortotdeauna ceea ce a fost bil în trecut, iar 
viaţa cea nouă, eliminând mizeria şi aserviiu numai 
oamenilor, dar şi oraşului posibilitatea de a-şi realiza în 


fine vocaţia. 


Paul Cornea 

ANTON PANN 

1964 

Editura pentru Literatură 

BUCURIILE ȘI NECAZURILE UNEI EXISTENIE 
MODESTE 

„Am vrea pe plac să trăim. 

Și să fim în fericire. 

Dar oricât să dobândim. 

Murim în nemulţămire”. 

Aplecându-se peste biografia lui Anton Pann, 


învățatul M. Gaster făcea observaţia că aproximativ primii 


25 de ani din viaţa scriitorului ţin de legendă, prin sărăcia 
şi caracterul incert al ştirilor; penumbra misterioasă ce 
planează asupra începuturilor lui Pann îi părea că 
reprezintă o versiune modernă a existenţei fabuloase a lui 
Esop.! Constatarea e mai mult a unui poet care lucrează cu 
intuiţii decât a unui savant educat în spiritul rigorii şi al 
generalizării prudente. E desigur adevărat că nu ştim în 
mod amănunţit cum au decurs cele dintâi momente ale 
peregrinării lui Anton Pann prin pulberea lumii. Dar nu 
suntem informaţi mai larg nici despre alţi scriitori, despre 
un lenăchiţă Văcărescu ori Conachi. lar, pe de altă parte, 
din faptele disparate care au parvenit până la noi, putem 
reconstitui originea, mediul de formaţie şi instrucţia 
scriitorului, adică elementele de bază pe care trebuie 
rezemate interpretarea operei şi înţelegerea omului. 

Nu vom detaila aici biografia lui Anton Pann. Ea a 
fost expusă, acum câţiva ani, pe larg, de Ion Manole, într-o 
monografie prețioasă. A repeta ceea ce s-a spus ar fi 
inutil. În schimb, ne vom strădui să completăm unele 
lacune şi să supunem dezbaterii acele puncte ale lucrării 
predecesorului nostru care lasă de dorit prin interpretare 
sau sunt vulnerabile din cauza lipsei materialului faptic, în 


acest sens vom recapitula sumar datele principale ce 


1 M. Gaster, în introducerea la: Anton Pann, Povestea vorbii, Craiova, 
1936, p. XXIX. 
2 Ion Manóle, Anton Pann, E.S.PL.A., Bucureşti, 1954. 


jalonează drumul vieţii şi creaţiei autorului Poveştii vorbei. 

S-a născut oare Anton Pann la 1794, cum a susţinut 
G. Dem. Teodorescu3, pe baza unor argumente fragile, la 
1796 sau la 1797, cum a afirmat-o singur, cu destulă 
indiferenţă faţă de consecvenţa propriilor declaraţii, în 
două testamente, datând respectiv din 1849 şi. 1854? 
înclinăm şi noi, ca şi Ion Manolef, pentru anii 1796 sau 
1797, întrucât până la o probă deplin concludentă ni se 
pare că n-avem temeiuri suficiente ca să negăm mărturia 
lui Pann însuşi.” 

Fapt e că tatăl său era căldărar la Sliven, în Bulgaria, 
se numea Pantaleon Petrov şi a murit pe când Antonache, 
cel mai mic dintre copii, avea câţiva ani. În timpul 
războiului ruso-turc, dintre 1806 - 1812, văduva Tomaida, 
împreună cu cei trei băieţi, poate de teama unor represalii 
turceşti împotriva populaţiei creştine, poate din alte 
motive ce au rămas obscure, apucă drumul bejeniei, 
pribegind la nord de Dunăre şi ajungând până la Chişinău, 
unde se stabileşte provizoriu. Fraţii mai mari s-au înrolat 


în armata rusă şi au pierit în 1809, la asediul Brăilei. 


3 G. Dem. Teodorescu, Viaţa şi activitatea lui Anton Pann, Bucureşti, 
1893, pp. 67-68. 

4 Ion Manole, op. cit., p. 11. 

5 Şerban Cioculescu a semnalat recent că într-o condică a şcolilor 
Ţării Româneşti din 1832 figura ca elev al cursului de limbă franceză, 
la Sf. Sava, Anton Pann, în vârstă de 36 de ani. Această ştire deosebit 
de interesantă, pe lângă dovada adusă privind osârdia spre învăţătură 
a scriitorului, consolidează şi ipoteza naşterii sale la 1796 (Gazeta 
literară, an. IX, nr. 449, 1962. 


Anton, care avea o frumoasă voce de soprano şi sumare - 
dar utile - cunoştinţe de psaltichie, intră în corul bisericii 
mari din Chişinău. La 1812, în atmosfera de frământare şi 
instabilitate declanşată în provinciile vestice ale Rusiei de 
ştirea invaziei lui Napoleon, Tomaida, cu singurul fiu ce-i 
mai rămăsese, pleacă la Bucureşti. Pricinile ne sunt iarăşi 
necunoscute. Bănuiala noastră e că la mijloc a fost o 
împrejurare de ordin personal, ca şi în cazul emigrării din 
Sliven; atunci văduva căldărarului Petroveanu (derivare 
din Petrov!) va fi plecat la vreo rudă, sau pur şi simplu în 
speranţa că la nordul Dunării îşi va câştiga mai lesne 
pâinea; nereuşind să-şi facă vreun rost la Chişinău, se va fi 
hotărât să-şi încerce norocul în capitala Ţării Româneşti. 
Fireşte, toate acestea sunt numai ipoteze.* 
1 


La Bucureşti, Anton Pann intră paracliser la biserica 
Olari şi cântăreţ la biserica Sfinţilor. Doi ani învaţă într-o 
şcoală deschisă în 1816 de un grec, Petru Efesiul, elev al 
reformatorului muzicii bisericeşti, Agapie Paliermul din 
Chios, care simplificase notația muzicală, adoptând 


caractere  alfabetice în locul semnelor punctate. 


6 O altă versiune dă V. Gr. Popu: «Luat la an 1812 captiv cu toată 
familia de către ruşi, servi în juneţe ca muzicant în armata rusească, 
de unde deşertă, stabilindu-se în Bucureşti. » (Conspect asupra 
literaturii romîne şi literatilor ei de la început şi pînă astăzi, Bucureşti, 
1875, p. 92.) 


Concomitent, lucrează în tipografia aceluiaşi Petru Efesiul, 
deprinzând meşteşugul tiparului. 

Alături de ieromonahul Macarie şi de protopsaltul 
Mitropoliei, Grigorie, face parte dintr-o comisie instituită 
de Dionisie Lupu pentru traducerea în româneşte a 
cântărilor liturgice şi aranjarea lor în baza noului sistem 
de psaltichie. Se pare că în comisie nu domnea buna 
înţelegere: «Fiecare din membrii ei aveau ambiţiunea să 
lucreze separat şi să publice cărţi de psaltichie pe 
româneşte, subt iscălitura sa proprie»”. În orice caz, Anton 
Pann a pretins mai târziu că Macarie a învăţat de la el 
«ortografia  meşteşugului musichii nuoi (nefiind încă 
desăvârşit într-însul), cum şi mijlocul tipografiei», ceea ce 
nu l-a împiedicat să fie ingrat, întrucât - spune Pann - «a 
ştiut... a să folosii fără de mine, tipărind la Viena 
Teoreticonul, Anastasimatarul, Irmologhiul». 2 

S-a susţinut că Anton Pann ar fi audiat şi cursurile 
predate la Sf. Sava de Gheorghe Lazăr. Informaţia se 
bazează pe o amintire a lui Ion Ghica, martor de încredere, 
capabil însă de improvizări când memoria nu-l mai ajuta, şi 


pe o sursă secundară, citată de Bogdan-Duică.3 (I. Manole 


7 Nu e totuşi exclusă prezenţa scriitorului printre auditorii de la Sf. 
Sava, după 1828. în afară de informaţia comunicată de Şerban 
Cioculescu (citată mai sus), care e revelatoare, o afirmaţie în acelaşi 
sens a făcut încă de mult Nifon N. Ploeşteanu: «în anul 1828 - Pann - 
veni iarăşi în Bucureşti fi fu numit profesor de mujică al şcoalei 
naţionale, urmind totodată şi Colegiul Sf. Sapa (op. cit., p. 62). Idem la 
M. Gr. Posluşnicu, Istoria mujicei la romSni, Bucureşti, 1928, p. 38. 


acceptă faptul, deşi oarecum evaziv.4) Nouă ni se pare 
eventualitatea cu totul improbabilă: dacă ar fi fost cazul, e 
neîndoielnic că Eliade sau un altul din elevii ori 
colaboratorii apropiaţi ai lui Lazăr ar fi făcut o menţiune, 
fără a mai vorbi despre scriitorul însuşi, dispus lesne la 
mărturisiri şi chiar guraliv când îşi pomeneşte mentorii. De 
altfel, în prefața la Fabule 

1 Nifon N. Ploeşteanu, Carte de musică bisericească 
pe psaltichie şi pe note liniare, pentru trei voci, Bucureşti, 
1902, p. 56. 

2 Diaconul Gheorghe I. Moisescu, Știri noi despre 
Anton Pann închinat îinaltoreasinţitului Nicodim, patriarhul 
României, cu prilejul împlinirii a optzeci de ani de vârstă, 
cincizeci ani de preoție şi şapte ani de patriarhat, 
Bucureşti, 1946, p. 219. 

3 G. Bogdan-Duică, Gheorghe LaYar, Acad. Română, 
Memoriile secţiunii literare, seria a Ill-a, tom. I, Buc., 
1924, p. 111. 

4 I. Manole, op. cit., p. 15. 

şi istorioare, Anton Pann e de ajuns de explicit: «Fu 
altele n-am învăţat decât din mica copilărie a mea mi-am 
bătut capul să ajung desăvârşit în meşteşugul mujicii 
bisericeştii. 

În 1820 Pann se căsătoreşte cu o fată săracă, 


Zamfira, de care se va despărţi în 1827. Se pare că la 


1821, luat de valul acelor bejenari care nu se numărau 
printre obrazele simandicoase ale ţării şi apucaseră 
drumul pribegiei nu atât de teama lui Tudor Vladimirescu 
şi a Eteriei, cât de groaza unei invazii turceşti, Pann fuge 
la Braşov. Aci el intră cântăreţ la impozanta ctitorie 
ortodoxă, biserica să nicolae din Schei. Faptul îl atestă, 
mult mai târziu, elevul său Gheorghe Ucenescu, cântăreţ şi 
el la aceeaşi biserică. Pe un octoih, acesta a însemnat la 1 
septembrie 1891: «Anton Pann, dascălul meu, a fost psalt 
în 1821 şi 1828... la Sf. Nicolae». Acelaşi Ucenescu 
semnalează în voluminoasa sa culegere de cântece că 
acrostihul A.h, cu ce dor, cu ce jale a fost compus «când 
poetul, de groapa ţaverii, a trecut la Braşov, 1821». O 
indicație asemănătoare găsim la finele poeziei Munţilor, 
fiți mărturii’. 

La Braşov l-ar fi cunoscut pe Barac, dedicând chiar 
un cântec fiicei sale, în vârstă pe atunci de numai 6 ani." 

În 1826 (sic!) Anton Pann e numit dascăl la o şcoală 
întreţinută de episcopia din Râmnicu-Vâlcea şi predă lecţii 
se muzică maicilor de la Mănăstirea Dintr-un Lemn de 


lângă Govora. Aici, un incident romantic: între psaltul cu 


8 I. Prişcu, Versuri inedite de Anton Pann, în Ţara Bîrsei, nr. 3, mai- 
iunie 1930, p. 218. 

9 Mss. 3497, cînt 53, p. 106. 

10 Idem, cînt 274, p. 528. 

11 Ion Colan, Viaţa fi opera lui Iott Barac, Acad. Romînă, Memoriile 
secţiunii literare, seria a Ill-a, tom. IV, Bucureşti, 1928-1929, p. 4. 


glas melodios, cu privirea arzătoare pe sub streaşina 
sprâncenelor groase şi zvăpăiata nepoată a stareţei 
Platonida, Anica, o tânără frumuseţe căreia rasa 
călugărească se vede că nu-i convenea de fel, se înfiripă o 
iubire cu atât mai pătimaşă, cu cât celor doi îndrăgostiţi li 
se pun în cale mai multe piedici. Întrucât cererea în 
căsătorie e refuzată, eroii noştri decid să fugă. Fata se 
îmbracă bărbăteşte şi, împreună cu profesorul care-şi 
abandona, probabil fără regrete, sarcina-i didactică, 
evadează aventuros din mănăstire. Ei se îndreaptă spre 
Braşov, unde 

Pann avea deja unele relaţii şi conta să-şi câştige 
existenţa cântând la biserica Sf. Nicolae. 

Eforii de-aci, fie pentru că au ignorat identitatea 
Anicăi, care continua - zice-se - să umble travestită, fie 
pentru că nu se împiedicau în consideraţii prude, i-au 
oferit fugarului plinea după care jinduia. Neaşteptatul 
popas în însemnatul oraş de dincolo de munţi a avut şi 
darul de a-l apropia mai trainic pe Pann de viaţa şi 
îndeletnicirile lui Ioan Barac, poligraf fără talent, dar 
harnic şi animat de convingerea că-şi serveşte neamul prin 
prelucrările sale din autorii maghiari, versificate trivial, 
dar cursiv, accesibil şi uneori cu dexteritate. Poate de la 
acesta va primi el un impuls în direcţia preocupării de 


literatura populară. Faptul l-a menţionat fiul lui Barac, 


protopopul Iosif Barac, într-o scrisoare adresată Academiei 
Române, la 15 mai 1884: «Anton Pann, arăta el, în anii 
1826 şi 1827, de la tatăl meu, în Braşiov, au învăţat a 
compune versuri mai potrivite»!?. 

Traiul la Braşov nu-i putea conveni psaltului de 
strană; nici moralmente nu-i era uşor să se aclimatizeze 
unui mediu cu mai multe pretenţii de Apus, din care 
lipseau însă şi veselele petreceri, cu libaţii prelungite în 
jurul ploştilor cu vin şi zarva nocturnă a mahalalei 
bucureştene, amestecând sporovăială cumetrelor, oftările 
cântecelor de inimă albastră şi lătrăturile câinilor pe 
maidane; nici materialmente Anton Pann nu avea la Braşov 
vreo perspectivă de a-şi croi o situaţie. După puţină vreme, 
deci, revine în ţară cu înica, fără a întreprinde probabil 
acea călătorie la Budapesta, de care a vorbit unul din 
primii biografi. 

După întoarcerea din Transilvania, viaţa lui Anton 
Pann curge liniştită, fără întorsături neaşteptate. Va 
continua să cânte pe la biserici şi să profeseze de la 
catedră muzica în diferite şcoli. În 1830 e «psalt învăţător 
de copii în arta musichiei» la şcoala după Podul 
Mogoşoaiei, fiind menţionat cu numele întreg: Anton 
Pantaleon. 

În 1842, prin moartea lui Constantin Chiosa, rămâne 


12 Ion Muşlea, Între Ioan Barac şi Anton Pann, în Studii literare, IV, 
Cluj, 1948, p. 212. 


vacantă catedra de cântări bisericeşti la Seminarul 
Mitropoliei. Pann îşi solicită numirea printr-o scrisoare ce 
relevă indigenţă condiţiilor sale de trai. Deşi a alcătuit 
multe cărţi în limba patriei, arată el, «din nenorocire, prea 
cu strâmtoare mă chivernisesc cu acest meşteşug, după 
cheltuielile cele grele din - \lua de astăzi şi după mica 
leafă ce să plăteşte cântăreților. Și de multe ori m-am căit 
cu lacrămi de această epanghelmă, fiind silit a alerga după 
alte spiculaţii spre chivernisirea vieții.» Promite că se va 
pregăti din vreme «cu lecții înlesnitoare asupra învăţăturii 
acestui metod, după ştiinţa cea mai perfectă ce să cuvine a 
avea un profesor»15. Mitropolitul Neofit, înscăunat la 1840, 
care i-a arătat multă solicitudine în diverse împrejurări, 
aprobă jalba lui Pann şi-l orânduieşte, la 27 iunie 1842, 
profesor de cântări la Seminarul Mitropoliei, cu leafă de 
200 de lei pe lună. Această numire nu are doar rostul de a 
întregi venitul unui om împovărat de nevoi; ea îi conferă 
scriitorului un anumit prestigiu social, de care se arată 
conştient; de-acum înainte funcţia didactică va fi înscrisă 
ca o carte de vizită pe pagina de titlu a celor mai multe 
tipărituri ale sale. 

În viaţa personală cunoaşte clipe când mai dulci, 
când mai amare. Moartea unui copil, Gheorghiţă, îi sfâşie 
inima: Bucuria mea în lume o avusei pe un nume, Ce îl 
priveam ca o floare şi îl iubeam cu dogoare. 


13 Diaconul Gheorghe. I. Moisescu, op. cit., p. 220. 


Eu mă uit, strig după dânsul, S-a dus, nu-mi aude 
plânsul. Întristarea ochii-mi stoarce, Dar în zădar: nu să- 
ntoarce.! 

Legătura nelegitimată!5, cu Anica, se termină într-un 
chip nefericit, şi într-un acrostih poetul condamnă mânios 
ingratitudinea femeii. Versurile merită citate pentru modul 
acut prozaic al confesiunii, care lasă să se întrevadă 
moravurile domestice ale unei existenţe mic-burgheze din 
preajma lui 1840. Pe de altă parte, ele luminează 
fizionomia morală a scriitorului: om cu reacţii vii, generos, 
capabil să  dăruie, dar nedeprins să fie refuzat, 
comunicându-şi decepţiile public şi direct, fără să se 
înconjoare, ca poeţii romantici ai vremii, într-un văl de 
taine şi echivocuri: Ani carii îi trăiai împreună cu mine, Nu 
crez şi acum să-i ai Tot cu acelaşi bine. Nu zic că şedeai pe 
bani şi umblai cu călească, Sau te slujeai de ţigani, 
Muştele să-ţi gonească: Nu. Căci eu singur am fost cu 
dragoste la toate, Bărbat, slugă şi rob prost, Slujindu-ţi cât 
se poate. Iar tu doamnă te numeai Ş-a casii stăpâna, Orice 
doreai şi pofteai. 

Care dar alt neajuns, O, nemulţămitoare! Te-a rănit şi 


te-a pătruns, Să te faci vânzătoare? Ah! Iudo! Dalila! De 


14 Noul Erotocrit, tom. IV, Sibiu, 1837, p. 115. 
15a Rezultă totuşi contrariul dintr-o plîngere făcută de Pann cînd 


Anica îl va părăsi, la 1837. Actul e publicat în Arhivele Olteniei, V, 
1926, p. 419. 


interes orbită, Vai! amar seamă vei da! Aspidă otrăvită.16 

Deşi experienţa primelor două căsnicii nu era prea 
încurajatoare, Anton Pann se va căsători şi a treia oară, în 
1840, luând o fată de 18 ani, Ecaterina, căci, zicea el: 

Mulţi doresc singurătate, dar eu de ea sunt sătul, I- 
am cunoscut bunătatea, mi-a venit acru, destul 1! 

Din 1830 înainte, întreaga energie îi va fi din ce în ce 
mai mult absorbită de activitatea de autor, tipograf şi 
colportor. Se pare că, încă de pe la 182, 1 - 1822, el s-a 
apucat să prefacă în româneşte, cu multă râvnă, cântările 
bisericeşti, adică să redea nu numai sensul textelor 
liturgice, care existau deja în traduceri anterioare, dar mai 
ales să adapteze linia melodică grecească textului 
românesc.18 Până în 1840, rodul ostenelilor sale în această 
direcţie va fi prea puţin fructificat. Se crede că a publicat 
un Axion în 1819 şi o primă ediţie a Cântărilor de stea la 
1822, însă, negăsindu-se niciun exemplar din aceste 
lucrări, existenţa lor rămâne ipotetica. "După 1840 
tipăriturile de muzică ecleziastică se succed unele după 


altele, deşi cercul amatorilor nu era mare şi chiar se 


16 Noul Erotocrit (Adaosuri), p. 364, în Opere, voi. I, E.PL., 1963. 

17 Poezii populare, Bucureşti, 1846, p. 33. 

18 Gh. Ciobanu, op. cit., p. 13. 

19 în introducere la Ba”til teoretic şi practic al mujicii bisericeşti din 
1845, Pann declara: « Douăzeci şi cinci de ani sînt de cînd am luat în 
mînă condeiul tălmăcirii cîntărilor bisericeşti... » (p. XXXVII). în acelaşi 
loc vorbeşte de tipărirea Axionului (p. XXXIII). Cîntările de stea le 
menţionează G. Dem. Teodorescu, op. cit., p. 33. 


îngusta pe măsură ce trecea timpul. Eforturile lui Pann de 
a găsi «prenumeranţi» sunt de multe ori zadarnice. În 
1847 el se plângea în prefața la Heruvico-Chinonicar că 
într-o lună de zile de pribegie pe la toate mănăstirile 
oltene a izbutit să facă atât de puţine abonamente, încât 
nu şi-a scos nici măcar cheltuielile drumului. E probabil că, 
fără de tipografia în posesia căreia a intrat în 1843, fără de 
veniturile calendarelor şi ale tipăriturilor lumeşti, mai ales 
fără de sprijinul material direct al unor înalte feţe 
bisericeşti, n-ar fi reuşit să dea la iveală seria cărţilor de 
cult cu notație psaltică. Într-o epocă de laicizare a culturii 
şi europenizare în toate domeniile, astfel de lucruri 
interesau tot mai puţină lume. Dar Anton Pann persista, 
convins de înalta valoare patriotică şi educativă a muncii 
sale. El considera că muzica «este însuși glasul şi cuvântul 
care l-a insuflat Dumnezeu în om». lar a adapta cântecul 
liturghie, adică «plânsocuvântarea cu care îşi descrie 
cineva şi patimile sufleteşti şi trupeşti», intonaţiilor 
naţionale şi firii limbii române îi părea o sarcină de onoare. 
De aceea i se consacra ei cu o nepregetată sârguinţă. 
Însemnăm numai principalele lucrări publicate: Noul 
Doxastar - 1841, Ba-ul teoretic şi practic al mujicii 
bisericeşti sau gramatica melodică - 1845, Irmologhiu 
saucatavasier - 1846, Epitaful sau slujba înmormântării 


domnului nostru lisus Hristos - 1846, Heruvico-Chinonicar 


- 1847, Noul Anastasimatar - 1854 etc. 

În aceste lucrări Anton Pann strecoară şi o serie de 
compoziţii proprii. Alături de mai vârstnicul Macarie şi de 
mai tinerii Tudorache Georgescu şi Ştefan Popescu, el 
contează printre cei mai de seamă autori de cântări 
bisericeşti ai secolului al XIX-lea. Îi era caracteristică 
năzuinţa de a armoniza figurile melodice cu înţelesul 
textelor. De aceea, spre deosebire de melopeea monotonă 
şi adormitoare a lui Macarie, în cântările lui există salturi 
de nivel, tranziţii repezi de la un registru la altul, încercări 
de a demarca expresiv diferitele stări sufleteşti. Ca şi 
dascălii săi Dionisie Fotino şi Petre Efesiul, voia să elimine 
«ifosul leşinat». În termenii cam simplişti ai unui exeget, 
iată cum proceda, coborând şi suind între sublim şi 
infernal: «Cu întunecare, pogoară în cele mai de jos ale 
pământului; cu laudă, ridică pe strămoşul A.dam din 
cămările iadului în desfătările raiului; cu glas triumfător, 
cântă biruința  Atotputernicului; şi astfel emulează 
sufletele auditorilor, schimbându-le duhul, din gânditor şi 
umilit, în întăritor şi desfătător»2. 

Un mare merit al lui Pann constă în curăţarea multor 
melodii vechi româneşti de  melismele orientale, 
încetăţenite la noi sub fanarioți. Rolul său e deci de a fi 


simplificat şi «românizat» cântările bisericeşti în sensul 


20 Nifon N. Ploeşteanu, op. cit., p. 65. 


revenirii la o tradiţie cu rădăcini autohtone.?2! 

Tipăriturile profane, care au făcut reputaţia 
scriitorului şi i-au eternizat numele, au izvorât dintr-un 
imbold foarte prozaic. Mărturisirea, plină de sinceritate şi 
ingenuă prin absenţa oricărei vanităţi literare, se găseşte 
în prefața la Fabule şi istorioare. Anton Pann arată aici că, 
după eşecul încercărilor de a tipări primele sale cântări 
bisericeşti «românite», s-a «apucat a aduna şi a face câte o 
carte din cele politiceşti, încet-încet, învățându-mă singur, 
una, ca să-mi treacă de urât, şi al doilea, socotind ca să 
trăiesc». Începutul îl face la 1830 cu Versuri mti-iceşti, o 
culegere de cântece de stea, cărora le adaugă şi câteva 
versuri politiceşti - cântece de lume - «care socotesc, 
spune autorul, că nimănui nu-i vor fi spre vătămare». 
Urmează Poezii deosebite sau Cântece de lume, în 1831, 
îndreptățorul beţivilor, în 1832, Hristoitie au şcoala 
moralului care învață toate obiceiurile şi năravurile cele 
bune, în 1834, Noul Erotocrit, în 1837, o a doua ediţie a 
Poeziilor deosebite sau Cântece de lume, 1837, Fabule şi 
istorioare, 1841, Poezii populare, 1846, Memorabilul 
focului mare, 1847, Culegere de proverb un sau Povestea 
vorbii, 1847, o altă ediţie a Fabulelor şi istorioarelor, în 
1847. Alături de această bogată activitate de editor, 
folclorist, compilator, în care talentul robust al scriitorului 


21 Zeno Vancea, Istoria mujicii bisericeşti, I (curs litografiat), 
Conservatorul Ciprian Porumbescu, 1959-1960, p. 27. 


îşi croieşte o parte originală din ce în ce mai întinsă, 
începând de pe la 1837 - 18387”, el publică o serie de 
calendare, după modelul celor din Buda, conţinând date 
utile gospodarului, cronologii, istorioare morale şi versuri, 
în totului tot o hrană spirituală elementară, potrivită unui 
public larg, care silabisea încă abecedarul culturii. 

Dar cu toată osteneala lui Pann de a scoate cărţi pe 
gustul cititorilor şi în ciuda deselor peregrinări prin ţară ca 
să-şi sporească abonaţii, se pare că afacerile îi mergeau de 
azi pe mâine. Câteodată toată nădejdea întreţinerii şi-o 
rezema pe modesta leafa de psalt şi retribuţia nu mai puţin 
modestă de profesor de muzică. Chiar şi casa în care 
locuia, de pe lângă biserica Lucaci, unde, la catul I, avea o 
terasă ornată cu statuete şi glastre cu flori, şi-o clădise 
prin filotimia unor stareţi şi arhimandriţi de mănăstiri ce 
puseseră mână de la mână. În special contribuise cu bani 
un oarecare Spiridon Tismăneanu, mai puţin cu scop 
filantropic şi mai mult cu gând să aibă unde trage şi unde 
să fie omenit când va veni cu treburi prin Bucureşti. 

Câteva documente, recent publicate, dezvăluie 
greutăţile în care se zbătea scriitorul la 1845. Într-o jalbă 


adresată  serdarului Iordache Zosima, conducătorul 


22 I. Manole, op. cit., p. 142, susţine că Pann începe editarea 
calendarelor de-abia prin 1845. Vezi M. Gaster, op. cit., p. LXXVIII. 
Mircea Tomescu (în Calendarele romîneşti 1733 - 1830, Buc., 1957, p. 
80) consideră că primul calendar a lui Anton Pann, Calendarul lui 
Bonifatie Setosul, a apărut în 1829. 


cancelariei Mitropoliei, el îşi descrie situaţia cu o vigoare 
de accent care nu numai că nu lasă niciun dubiu asupra 
penibilelor sale condiţii de viaţă, dar sugerează în acelaşi 
timp o explicaţie a acelui conformism remarcat şi pe drept 
deplâns de unii comentatori mai noi. Dependent de alţii 
într-un regim despotic, scriitorul era obligat să-şi menajeze 
protectorii şi să nu încalce prescripţiile bisericii. Muncea 
din greu, mai mult decât toţi, şi de-abia îşi putea ţine 
zilele: «Eu nu Yavistuiesc că ceilalți profesori au câte un 
clas şi cu două clasuri; eu nu pizmuiesc că lecţiile mele 
sunt mai grele la predat; eu nu pârăsc că ceilalţi să 
iconomisesc pe lângă seminar mai bine decât mine, ci mă 
plâng că numai eu sunt nesocotit şi profesia mea nebăgată 
în seamă şi arăt că nu-mi ajunge să trăiesc... Cu plângere 
vă arăt - continua Anton Pann în scrisoarea citată - că mă 
aflu cu totul în denădăjduire, iarna m-a apucat fără nicio 
pregătire de lemne, de îmbrăcăminte şi fără nici unele... 
Venitul pe an e de 2.400 lei, iar chiria şi alte cheltuieli 
gospodăreşti totalizează 1.400 lei. Ce îmi mai rămâne? - 
socoteşte autorul. O mie de lei. Cu acestea pe mine să mă 
îmbrac, ori familia? Lemne de iarnă să-mi cumpăr, ori 
hrana vieţii să  îngrijesc?... Dumneavoastră ştiţi câte 
perechi de ciorne trebuie să rup eu cu mergerea mea cea 
de toate zilele la seminar; ştiţi că fără gheroc, fără iberoc, 


fără blană şi altele nu poci să fiu, că trebuie să îngheţ şi 


să-mi răpui viața fără de vreme, care toate acestea se fac 
cu bani. Ştiţi scumpetea postavului şi a cusutului. Dar 
familia mea nu trebuie îmbrăcată? Nu trebuie să trăim 
între oameni? Nu trebuie să mâncăm?» întrebările răsună 
ca nişte acorduri grave în sufletul aceluia pe care ne-am 
deprins a-l considera un năzdrăvan, meşter în şotii şi 
amator de taclale, un petrecăreţ cu inima uşoară şi 
cântecul pe buze. 

Atitudinea lui Anton Pann faţă de evenimentele 
anului 1848 rezultă din legăturile sale cu cercurile 
ecleziastice. Principial, ultimul său biograf are dreptate 
când zice: «Este mai mult ca sigur că băjenarul peste 
munţi de la 1821 nu şi-a dat în niciun fel adeziunea la cau- 
a revoluției din 1848, chiar dacă nu avea temeiuri să-i fie 
ostil... Pann, ca unul ce trăia în preajma Mitropoliei şi nici 
n-a participat la mişcarea politică a vremii lui, pare să fi 
fost influenţat de atitudinea lui Neofit fată de această 
mişcare.»23 Totuşi, G. Dem. Teodorescu ne furnizează un 
amănunt preţios, peste care Ion Manole a trecut cu prea 
multă uşurinţă. Arătând că în 1848 Anton Pann conducea 
corul bisericii Creţulescu, G. Dem. Teodorescu notează: 
«îndată după terminarea examenelor de la seminar, 
epidemia holerei il făcu să părăsească Bucureştii. La 
întoarcere, lucră peste Olt pentru realizarea ideilor 
naţionale şi cântă triumful revoluţiei printr-un imn de care 


23 Ion Manole, op. cit., p. 148. 


s-a vorbit în organele de publicitate ale epocii.» Ca o 
confirmare a acestei afirmaţii, am semnalat de curând? un 
document uitat printre filele importantei colecţii Anul 
1848 în Principatele Române (datorită unei scăpări a 
editorului, care a omis să consemneze actul la care ne 
referim în indicele general de nume), într-o scrisoare 
adresată la 30 iulie, de comisarul de propagandă 
Zăgănescu, Ministerului Trebilor Dinlăuntru al Ţării 
Româneşti, se vorbeşte de participarea lui Anton Pann la 
ceremonia jurământului pe constituţie, organizată cu 
multă pompă de cetăţenii din Râmnicu-Vâlcea, devotați 
noilor  rânduieli. «Într-acestpompos constituția  - 
raportează Zăgănescu - aflându-se şi domnului Anton 
Pann, profesor de mujică, împreună cu câţiva cântăreţi de 
aceeaşi profesie, au alcătuit o mujică vocală cu nişte 
versuri prea frumoase, puse pe un ton naţional plin de 
armonie şi triumfal, cu care a ajuns entuziasmul de patrie 
în inimile tuturor cetăţenilor.»?5 Suntem deci îndreptăţiţi 
să presupunem că deşi scriitorul nostru n-a fost angajat de 
la început în mişcarea revoluţionară şi nici n-a militat activ 
pentru triumful ei, a servit-o totuşi cu simpatie, cum era şi 
firesc pentru un om legat în mai mare măsură de popor 


decât de biserică. Şi de altfel să remarcăm în treacăt că 


24 în introducerea ediţiei: Anton Pann, Fabule şi istorioare, 
Năzdrăvăniile lui Nastratin Hogea, B.P.I., nr. 77, Bucureşti, 1961, p. 
11. 

25 Anul 1848 în Principatele Romtne, voi. III, Bucureşti, 1902, p. 83. 


mitropolitul ţării sancţionase în mod oficial, deşi de formă, 
mişcarea pornită la 11 iunie. 

Ultimii ani din viaţa lui Anton Pann se scurg într-o 
activitate febrilă. El încredinţează tiparului broşură după 
broşură, iar zelul dintotdeauna al scriitorului e dublat, mai 
mult decât în trecut, de veritabile împliniri literare. Din 
cele circa 18 tipărituri profane dintre 1848 - 1854, fără a 
pune la socoteală calendarele, notăm pe cele mai 
importante: Dialog în trei limbi, ruseşte, româneşte şi 
turceşte - 1848 (alcătuit pe baza unui model rusesc), 
înțeleptul Archir cu nepotul său Ana A - am - 1850 (ed. a 
Il-a, 1854), Spitalul amorului sau Cântătorul dorului - 1850 
(ed. a Il-a, 1852), O şezătoare la tară sau Călătoria lui Moş 
Albu - I, 1851, II, 1852 (ed. a Il-a, vol. I, 1853), Cântătorul 
betiei - 1852, Culegere de proverburi sau Povestea vorbii - 
1852, Ne-drăvâniile lui Nastratin Hogea - 1853, Culegere 
de poveşti şi anecdote - 1854. La toate acestea se adaugă 
două publicaţii în adevăr ciudate: testamentele (Adiatele) 
compuse, respectiv la 1849 (în versuri, ceea ce a 
împiedicat biserica să-l ratifice!) şi la 1854 (în cea mai 
mare parte în proză).2% Ce scop are tipărirea unor acte cu o 


destinaţie intimă, deliberând asupra unor pricini delicate, 


26 G. Dem. Teodorescu socoteşte că în întreaga lui activitate, Anton 
Pann a tipărit peste 100 de volume, dintre care între 1840 - 1854, 78, 
şi anume, exceptînd calendarele de perete şi cele două adiate, 61 de 
volume în prima ediţie şi 17 într-a doua sau a treia ediţie, op. cit., pp. 
64 - 75. 


pe care prudenţa obştească le sigilează de obicei cu 7 
peceţi de taină câtă vreme trăieşte cel ce le-a iscălit? 
Publicitatea chestiunilor personale, întâlnită adesea la 
Anton Pann, care culminează în aceste dispoziţii 
testamentare, e oare un rezultat al acelei deformări de 
scriitor, devenită o a doua natură, care constă în 
prefacerea chiar a momentelor celor mai specifice de 
jurnal intim în obiect de artă? Sau e la mijloc o grijă 
bătrânească de a nu lăsa posterităţii nicio încurcătură şi 
nicio surpriză, împărtăşind lumii întregi dorinţele ultime, 
fiindcă în ele stăruie un cuget curat şi o conştiinţă senină? 
în orice caz, faptul de a fi angajat în mod public pe soţia 
sa, Ecaterina, ca după ce va rămâne văduvă să se 
călugărească, ceea ce ea acceptase, s-a dovedit o 
precauţie inutilă. Ecaterina se va mărita, puţin după 
moartea lui Anton Pann, cu fostul său ucenic, Oprea 
Dumitrescu, dovadă că moralistul se înşelase, ignorând 
legile naturii omeneşti, pe care totuşi de atâtea ori probase 
că le cunoaşte. 

În ultimii săi ani, Anton Pann a ajuns la o mare 
notorietate ca editor şi profesor de cântări bisericeşti. 
Avea în juru-i un grup de ciraci pe care-i învăţa psaltichia 
şi meşteşugul tiparului; tinerii îl iubeau pentru felul lui 
bonom şi afabil, pentru dărnicia cu care-şi împărtăşea 


cunoştinţele şi-şi deschidea punga; şcoala era sui-generis, 


fără program şi fără reguli bine statornicite, într-însa 
domnea o atmosferă de familie, nu lipseau nici şotiile, nici 
lacrimile când Pann se iuţea la câte cineva, dar se şi 
muncea pe întrecute, iar până la urmă o meserie căpăta 
fiecare. În 1848, un oarecare I. Păunescu închina 
dascălului, «cu cea de şcolar supunere şi respect», o carte 
de oraţii populare. În prefața versificată, căreia, de altfel, 
titularul dedicaţiei se va simţi dator să-i răspundă printr-o 
lungă diatribă asupra căsătoriei, începută cu apelativul 
cordial: «iubite prietene», gratitudinea elevului faţă de 
dascăl se manifestă în termeni afectuoşi: Şi fiindcă-n 
poezie aţi vrut a mă desluşi ca, când voi cerca a scrie, mai 
puţine a greşi. 

Primiţi, vă rog fierbinte, ca o pârgă micu-mi dar de la 
cel ce are cinste”. 

Pe la 1851 printre învăţăceii lui Pann apare şi un 
tânăr ardelean, George Ucenescu, trimis cu subvenție de 
eforia bisericii Sf. Nicolae ca să se desăvârşească în arta 
mu-ichiei. Nu e exclus ca venirea acestuia să se datoreze 
scriitorului nostru însuşi. Într-una din călătoriile pe care 
Pann le-a întreprins după 1850 la Braşov, de care nu 
pomeneşte nici unul dintre biografi, deşi corespondenţa le 
atestă în mod explicit, e posibil că-l va fi cunoscut pe 
tânărul sfios şi harnic, dotat cu frumoase calităţi vocale, 


27 I. Păunescu, Oraţii populare care în unele sate obicinuiesc a se zice 
la nunţi, Bucureşti, 1848, p. 6. 


dar lipsit de experienţă şi meşteşug. Recomandarea lui 
Pann, căruia de altfel eforii de la Sf. Nicolae îi ceruseră 
anume să se preocupe de recrutarea unor psalţi de strană 
va fi fost hotărâtoare pentru destinul lui Ucenescu. Trimis 
la Bucureşti, acesta va petrece doi ani pe lângă autorul 
Poveştii vorbei, tratat ca unul de-ai casei şi asociat la toate 
îndeletnicirile variate ale profesorului. Cu o legitimă 
mândrie Pann va comunica eforiei, la încheierea celor doi 
ani, rezultatele satisfăcătoare obţinute de elevul său. 
«Domnilor reprezentanţi - scrie el - iată, Gheorghe 
Ucenescu vi se trimite, pentru care m-am însărcinat prin 
singura mea bunăvoință, ca să vi-l perfecţionez la arta 
muzicii bisericeşti, pentru care mărturisesc, ca să vă 
împlinesc dorinţa, mi-am pus silinţa cu toate puterile, i-am 
predat tot fundamentul acestei sisteme şi nimic n-am lăsat 
a nu-i arăta. Atestatele care i-am dat sunt destulă dovadă, 
atât pentru urmarea lecţiilor sale, cât şi pentru silința mea; 
el. acum nu este numai cântăreț şi profesor, ci totodată şi 
tipograf bun»?8. 

La 2, O august 1854 Pann îşi face pentru a doua oară 
testamentul, dar, desigur, numai ca o precauţie în vederea 
unui viitor îndepărtat, căci nimeni nu se aşteaptă să 
moară, deşi ştim cu toţii că suntem muritori. În prima 
jumătate a lui septembrie ia parte la târgul de la Râureni 


28 Ioan Prişcu, Epistole de la Anton Pann, în arhiva bisericii Sf. 
Nicolae din Braşov, în Gazeta Transilvaniei, nr. 27, 1921, p. 3. 


din Vâlcea şi trece prin mai multe localităţi din dreapta 
Oltului. Dar un tifos contractat pe drum îl ţintuieşte 
definitiv la pat. După o scurtă suferinţă, se stinge din viaţă 
la 2 noiembrie 1854. Au rămas de la el câteva manuscrise, 
care din nefericire au dispărut ulterior. Două din ele se 
anunțau, prin titlu, de cel mai mare interes: Istoria lui 
Mihai Viteazul, în versuri, şi partea a treia din o şezătoare 
la ţară.2 

Osemintele scriitorului au fost îngropate la biserica 
Lucaci din Bucureşti şi au rămas acolo până azi, străjuite 
de un epitaf, săpat pe o lespede modestă. Inscripţia îmbină 
satisfacția decentă pentru o viaţă dedicată unor osteneli 
rodnice cu sentimentul împăcării cu soarta ce, mai 
devreme sau mai târziu, ne egalează pe toţi în umbra 
morţii: Aici s-a mutat cu jale în cel mai din urmă an care în 
cărţile sale 

Se citeşte Anton Pann. Acum mâna-i încetează Ce la 
scris mereu şedea, Nopti întregi nu mai lucrează la lumină 
cărţi să dea. împlinindu-şi datoria şi talantul nengropând, 
şi-a făcut călătoria Dând în lume altor rând. 

BUCURESTII UNEI RĂSPÂNTII DE DRUMURI ŞI 
REPREZENTANTUL LOR LITERAR 

A vorbi despre Anton Pann înseamnă a vorbi despre 
Bucureştiul de altă dată. Nici omul, nici opera nu s-ar 
putea explica altfel. Ca şi Pann, ceilalţi paşoptişti munteni 


29 G. Dem. Teodorescu, op. cit., p. 75. 


au absorbit în alcătuirea lor sufletească, dacă nu prin 
naştere, măcar prin adopţiune, ceva din atmosfera şi 
peisajul capitalei valahe. Au bătut şi ei ulițele oraşului, 
înfruntând rigorile iernii, suferindu-i arşiţele, bălăcărindu- 
se prin noroaie şi înecându-se cu praf, trecând prin 
emoţiile unui cutremur ca cel de la 1838 or al unui 
incendiu pustiitor ca la 1847. Dar, spre deosebire de 
scriitorul nostru, ei circulau într-o lume de boieri şi 
boiernaşi, de oameni subţiri şi coconiţe complezente, de 
societari ai Filarmonicii şi cititori de romane franţuzeşti, 
de dregători cu înalte slujbe în administraţie şi intelectuali 
dornici să-şi potrivească ceasul după ora Europei. Dacă ne- 
am imagina că Alexandrescu ar fi scris la Târgovişte iar 
Bolintineanu la Câmpulung, e probabil că n-am fi constatat 
vreo schimbare esenţială nici în suspinătoarele meditații 
ale unuia, nici în sonorele declamaţii ale celuilalt. Dar e 
sigur că Povestea vorbii, O şezătoare la ţară, Spitalul 
amorului nu s-ar fi putut închega altundeva decât într-o 
răspântie de civilizaţie şi epoci, în acest Bucureşti murdar, 
gălăgios, pestrit, unde îşi câştigau pâinea în sudoarea 
frunţii câteva zeci de mii de suflete, unde viaţa curgea încă 
mocnit, moravurile nu se şlefuiseră, gusturile nu se 
subţiaseră, unde vorba pipărată nu ruşina auzul, iar 
experienţa umană nu se întregea prin lecturi, prin teatre 


sau şcoli, ci prin comerţul vorbelor întinse de la om la om. 


Dacă am vrea să ne facem o imagine mai directă 
despre oraş şi am interoga în acest scop literatura vremii, 
ne-am alege cu ştiri elementare. În operele beletristice 
dintre 1830 - 1850 Bucureştiul nu figurează niciodată ca 
personaj, arareori ca decor. Probabil pentru că mulţi dintre 
cei capabili să ţină condeiul în mină nu se simțeau legaţi 
printr-o veritabilă solidaritate sufletească de oraşul cu atât 
de vii contraste, în care clasa intermediară nu se smulsese 
din postura de clientă a boierimii. Deprinşi, prin lecturi 
sau călătorii, cu viaţa poleită a marilor metropole ale 
Europei, ei aveau tendinţa de a respinge odată cu vestigiile 
fanariotismului şi ceea ce reprezenta nu atât o treaptă 
inferioară de civilizaţie, cât un element specific de viaţă 
locală. E evident că în mare măsură ei erau insensibili la 
valoarea de pitoresc a oraşului şi afectau să se plaseze, în 
mod ideal, deasupra sau în afara lui. Dacă Târgoviştea, cu 
zidurile sale năruite, a mişcat până la lacrimi câteva inimi 
duioase, în schimb Bucureştiul, capitală nouă, care poseda, 
în afară de multe biserici, doar ruina unui turn de pază 
înălţat de suedezii lui Carol XII, n-a făcut să vibreze nicio 
strună poetică. 

Din fericire, omiterea Bucureştiului în scrierile 
interne e compensată de frecventa lui menționare în 
relaţiile şi memoriile numeroşilor călători străini ce ne 


vizitează după încheierea tratatului de la Adrianopole 


(1829). Să ne adresăm lor, aşadar, dacă vrem să cunoaştem 
mai de aproape mediul social şi peisajul uman care l-au 
zămislit pe Anton Pann. 

lată-l, de pildă, pe domnul Anatol de Demidov, un 
simpatic aristocrat rus, mineralog diletant şi călător 
pasionat, care înainte de a deveni soţul Matildei Bonaparte 
îl concurase prin anume saloane ale Parisului pe Victor 
Hugo la grațiile Juliettei Drouet; acest filantrop rus şi om 
de lume organizase în 1837, cu concursul câtorva oameni 
de ştiinţă şi a desenatorului Denis-August-Marie Raffet, o 
expediţie în Rusia meridională cu scopul de a explora 
bogăţiile subsolului; poposind în drum câteva zile la 
Bucureşti şi Iaşi, a căutat, cu bunăvoință şi o 
perspicacitate ce-l onorează, să se edifice asupra 
împrejurărilor locale; rezultatul pertinentelor observaţii 
proprii şi ale colaboratorilor le-a inclus în cartea tipărită 
câţiva ani mai târziu, care a reprezentat în epocă un 
adevărat best-seller al genului.30 

Demidov şi tovarăşii săi au pus piciorul pe pământul 
românesc într-o zi de iulie a anului 1837, anul dezertării 
Anicăi de la domiciliul conjugal, al apariţiei Noului 


Erotocrit în tiparniţele Sibiului, şi, în planul mai grav al 


30 Anatol de Demidov, Voyage dans la Russie méridionale et la Crimée 
par la Hongrie, la Valachie et la Moldavie, Paris, 1840. Cartea a avut 4 
ediţi» franceze, traduceri în italiană, olandeză, engleză, rusă, 
poloneză, germană şi spaniolă. Vz. Ioan C. Bă- cilă: Pictori francezi 
prin tara noastră, 1828 - 1856, Sibiu, 1923, pp. 11-14. 


afacerilor publice, anul marilor disensiuni dintre Alexandru 
Ghica şi adunarea obştească pe chestia articolului 
adiţional la Regulamentul Organic. Călătorii veniseră pe 
Dunăre până la Giurgiu. Aici urcaseră în bizare căruţe de 
poştă, trase de cai mărunți dar focoşi, pe care, cu 
plesnituri de harapnic şi ţipete sălbatice, un surugiu îi 
făcea să zboare pe o şosea plină de hârtoape, printre nori 
de praf şi hurducături insuportabile. Bucureştiul înseamnă 
o dezamăgire. La clubul nobililor e nevoie de parlamentări 
îndelungi pentru a obţine două camere inconfortabile. Pe 
lângă faptul că sunt lipite de scena teatrului, încât 
deschizând uşa dai buzna în culise, odăile mai au şi 
dezavantajul de a retransmite prin pereţii subţiri toate 
replicile actorilor; or, acestea, potrivit cu stilul de 
interpretare al vremii, amenințau să le facă viaţa 
imposibilă. 

Norocul nu-i abandonează totuşi pe călătorii rupţi de 
oboseală. Domnitorul află de sosirea expediției şi intervine 
protector. Oaspeţii sunt instalaţi şi omeniţi. Îndată ce 
scapă de sub imperiul grijilor imediate şi îşi văd bagajele 
puse la adăpost, ferite de liota de gură cască şi vagabonzi 
ce începuse să le dea târcoale, călătorii noştri pornesc la 
plimbare, dornici să se familiarizeze cu locurile şi cu 
oamenii. 


O primă surpriză şi din cele mai simpatice: baia 


turcească. Mahomed - remarcă Demidov - a fost destul de 
înţelept ca să transforme o prescripţie de igienă într-o 
obligaţie religioasă. Dar nici credincioşii săi nu s-au lăsat 
mai prejos: ei au făcut din îndatorirea sacră o delicată 
plăcere. Căci ce poate fi mai agreabil decât baia turcească 
unde, după alternarea temperaturilor şi un masaj energic, 
urmează voluptatea destinderii printre perne moi, cu 
narghilele de tutun aromat, şerbet şi cafele aburind în 
filigene de argint? 

O a doua surpriză o constituie spectacolul Podului 
Mogoşoaiei. În asfinţitul calm şi maiestuos, care încarcă 
lucrurile cu acea gingaşă poezie a luminii irizate, pastelată 
de apropierea clipei solemne a extincţiei, pe stradă se 
scurge un convoi interminabil de echipaje: landouri de 
Viena, cabriolete englezeşti, droşti hârbuite de vreme, 
căleşti lăcuite, pe arcuri aurii, ce par ieşite de-a dreptul 
din prăvăliile unui Binder sau Clochez. Pe capre, şfichiuind 
din bici, vizitii ruşi în caftane lungi, turci cu fesuri 
cărămizii, arnăuţi mustăcioşi, cu fustanelă albă, sau jochei 
în livrea, cu bumbi strălucitori şi galoane, ţepeni de 
fudulie. În aceste trăsuri, de toate tipurile, care ilustrează 
parcă un rendez-vouz de meridiane şi vârste istorice, 
peisajul uman cel mai amestecat: bătrâni venerabili, cu 
barbă de patriarhi, anteriu strâns până-n gât, papuci în 


picioare, un enorm işlic pe cap, privind pe deasupra 


forfotei oraşului cu ochi obosiţi şi pustii; femei în rochii 
înflorate, cu malotea îmblănită, cu şaluri şi turbane din 
ştofă de Brussa, împodobite cu giuvaiericale; tinere dudui, 
cu părul adunat în conci, rochie înflorată cumineci bufante 
«à l'imbecile», uneori cu talia sus, după moda deja desuetă 
a Josephinei de Beauharnais; domnişori fercheşi, cu plete, 
jiletcă largă, cravată stacojie, pantaloni strâmţi şi pălărie 
Gibus. 

Poporul simplu cască gura, nesinchisindu-se nici de 
duruitul caleştilor, nici de impoliteţile rămase în urma 
cailor, nici de praful care împânzeşte aerul, nici de 
fizionomia gravă, cu clipiri din ochi furişe spre a vedea 
efectul celor din trăsuri. Strada e strâmbă, casele rău 
aliniate, unele adevărate cocioabe, altele palate, dar zidite 
din materiale ieftine şi degradabile. E o animaţie 
surprinzătoare, o larmă nedesluşită, care contrastează cu 
grandoarea mută a crepusculului, o îmbulzeală de ieri şi 
azi, de moravuri vechi şi obiceiuri noi, încă nedigerate, un 
etalaj de lux provocator şi sărăcie indecentă... 

Membrii expediției Demidov nu aveau să rămână la 
Bucureşti decât 5 zile, prea puţin ca să se smulgă de sub 
vraja aparenţelor sclivisite şi să aprecieze lucid relele de 
care suferă ţara. Altminteri, timpul nu şi l-au pierdut. L-au 
vizitat pe domnitor la palat şi în reşedinţa lui particulară 


de la Scufa, unde s-a improvizat o horă straşnică pe 


melodiile cântate cu o rară virtuozitate de un taraf de 
lăutari. Poftiţi de bătrânul agă Filipescu la un bal somptuos 
au admirat toaletele femeilor, dezinvoltura ţinutei şi 
îndemânarea lor conversativă. 

Adunarea naţională, unde 43 persoane discutau sub 
preşedinţia mitropolitului, le-a făcut impresia unui for 
pacific, cam somnoros, dar urban. Au mai vizitat cele două 
spitale existente (dintre care la unul semnalează incuria 
administraţiei şi lipsa de igienă), muzeul de istorie 
naturală şi biblioteca publică (7.000 volume!). La teatru au 
văzut un fragment din Semiramis şi o agreabilă comedie 
nemţească. Trupele garnizoanei Bucureşti, de sub 
comanda fratelui domnitorului, au defilat prin faţa lor şi au 
procedat la diverse exerciţii militare după teoria rusească. 
În fine, călătorii au avut convorbiri cu câteva persoane 
marcante, au colectat informaţii şi date statistice iar 
Raffet, cu un condei alert, a schiţat aspecte ale 
Bucureştiului monumental: biserica Sf. Gheorghe Nou, 
biserica Stavropoleos, hanul lui Manuk etc. 

Concluzia expediției Demidov e binevoitoare: poporul 
- ospitalier şi destoinic, ţara - pustiită de războaie, 
secătuită de turci, condamnată lungă vreme să hiberneze - 
e bogată şi se află acum în plină prefacere; rapiditatea 
schimbărilor e chiar fără pereche în Europa. Deşi n-au 


adâncit lucrurile, călătorii şi-au dat seama că boierii îşi 


administrează rău proprietăţile, sunt neprevăzători, lipsiţi 
de energie, îmbătaţi de vanitatea rangurilor şi a luxului. În 
schimb, pe un pământ fertil, care ar putea hrăni o 
populaţie mult mai numeroasă, ţăranii trăiesc în mizerie şi 
suportă toate sarcinile statului;  împrejurările-crede 
Demidov - i-au făcut leneşi şi nepăsători, în fond, prezentul 
e dezolant, dar moştenirea secolelor de cruntă opresiune, 
vizibilă şi încă strivitoare, nu împiedică pe cine are ochiul 
ager şi nu e rob prejudecăţilor să întrevadă perspectivele 
luminoase ale zilei de mâine. 

În spiritul constatărilor lui Demidov sunt şi alte 
relatări ale străinilor care au vizitat Bucureştiul între 1830 
- 1850. Dincolo de deosebirile ce ţin de firea călătorului, 
de capacitatea lui de a înţelege lucrurile şi a descoperi 
esenţialul printre atâtea aparenţe înşelătoare, aproape 
toate mărturiile concordă într-o privinţă: în consemnarea 
contrastelor violente din care e alcătuit oraşul. Bois-le- 
Comte remarcă la 1834 «un amestec de frumoase palate şi 
de sărace colibe, când sub înfăţişarea unui mare sat şi 
când sub aceea a unei cetăți europene»5!. Un tânăr ofiţer 
prusian, ce avea să ajungă mai târziu generalul von 
Moltke, nota şi el, la 1835, că în Bucureşti «se văd cele 
mai păcătoase colibe lângă palate în stilul cel mai nou şi 
lângă vechi biserici de stil bizantin... Cea mai amară 
sărăcie se arată lângă luxul cel mai triumfător, şi Asia cu 
31 Hurmuzachi, XVI, pp. 358-359. 


Europa par că se ating în acest oraş.» La 1837, inteligentul 
şi causticul I. Codru-Drăguşanu descria cetatea de scaun a 
Ţării Româneşti ca un nou Babilon: «Aici e amestecul 
limbilor, aici contrastul porturilor şi combinaţia cea mai 
bifară den toate»*2. Călătorii străini nu prididesc să se 
mire de coliziunea moravurilor şi costumelor, de 
convieţuirea, sub acelaşi soare, a saloanelor rafinate, unde 
se arborează moda Parisului şi se vorbeşte franţuzeşte, cu 
bordeiele mizerabile, înşirate de-a lungul uliţelor murdare, 
în care se zbenguiesc porci şi rătăcesc câinii hămesiţi de 
foame. 

Dar, ciudat lucru: în pofida atâtor semne de incurie şi 
dezordine, a atâtor înfăţişări primitive şi dezagreabile, nu 
e unul dintre călători care să nu resimtă farmecul oraşului, 
desigur prea puţin conform vreunui canon urbanistic, 
totuşi frapant şi irezistibil. Că un Timotei Cipariu, 
descălecat din Transilvania împreună cu George Barițiu, e 
copleşit de emoție la vederea Bucureştilor, pare lesne de 
înţeles. Doctul filolog de mai târziu era, în 1836, tânăr, 
deci disponibil entuziasmelor; pe de altă parte, ca ardelean 
apăsat de dominaţia habsburgică, el înclina să considere 
Bucureştiul drept capitala «țării» în sensul major şi ideal al 
cuvântului, venirea aci fiind nu o simplă călătorie, ci un 
pelerinaj, iar semnele cât de firave de viaţă întocmită şi 
realizări în domeniul culturii părându-i tot atâtea simboluri 


32 1. Codru-Drăguşanu, Peregrinul Transilvan, Bucureşti, 1956, p. 56. 


ale  destoiniciei,  vitalităţii şi potenţialului creator 
românesc. Cu spirit juvenil Cipariu exagerează desigur 
lucrurile: «Bucureştii, pentru un om care n-au ieşit din 
Ardeal, este un oraş colosal. Atâta pociu să zic, că de are 
Parisul, Londra, Viena prospecturi frumoase din afară, nu 
ştiu, că nu le-am vă-ut decât pre hârtie, dară despre 
Bucureşti poți să zici, ori vei căuta de la Băneasa, ori sus 
de la Mitropolie, cum că are o vedere şi o situaţie aşa 
frumoasă şi romantică, cât ochii mei încă nu s-au putut 
sătura.»5% 

O impresie asemănătoare consemnează şi francezul 
Stanislas Bellanger, autorul unei cărţi curioase, în care 
sunt şi observaţii pătrunzătoare şi ştiri necontrolate şi 
lucruri de senzaţie. Ilată-l urmărind într-un apus de soare 
panorama oraşului de pe dealul Mitropoliei. În depărtare, 
la stânga, se vede pădurea, vechea pădure a acestor 
meleaguri, căreia numele Dâmboviţa îi perpetuează 
amintirea; 

la dreapta, nişte bălți capătă în bătaia piezişă a 
luminii purpurii o strălucire opalină; spre nord, uşoare 
înălţimi se topesc în umbrele văzduhului spre picioarele 
masivului invizibil al Carpaţilor. «În fine - spune autorul - 
în mijlocul acestui tablou de titani Bucureştiul 
intim> induse din toate părţile, cât vezi cu ochii, înecat, 


33 T. Cipariu, Călătorie în Muntenia la 1836, în Prietenii istoriei 
literare, 1931, nr. 1, p. 375. 


pierdut într-o savană de grădini... Niciodată, cu siguranţă 
că niciodată nu asistasem la un spectacol atât de 
maiestuos!»5t 

Evident, cu întinderea lui enormă, cu grădinile, 
terenurile virane, bostănăriile din periferie, imaşurile 
pentru vite şi ogoarele ce pătrundeau adânc în trupul 
propriu-zis al oraşului, Bucureştiul se deosebea radical de 
capitalele  apusului. Acolo:  îngrămădeala caselor, 
dezvoltarea populaţiei pe verticală prin suprapunere de 
etaje, liniatura regulată a străzilor, senzaţia de sufocare 
între caldarâm, pereţi de cărămidă şi funinginea coşurilor 
de fabrică. Aici: un stadiu intermediar între un mare sat şi 
un centru comercial, unde există toate meşteşugurile, însă 
practicate artizanal, unde casele au arareori două caturi, 
dar dispun de curţi întinse, cu grădini, unde viaţa curge 
încă patriarhal, fiindcă diviziunea muncii nu a luat 
proporţii, schimbul e primitiv şi hrana oamenilor se 
găseşte cu îndestulare. 

După cifrele date dexdemidov, care reproduc în parte 
catagrafia de la 1831, Bucureştiul are în această vreme 
60.788 locuitori, cărora li se adaugă circa 10 - 12.000 
flotanţi. Sunt 10.077 case, 95 biserici, o şcoală cu ciclu 


complet (Sf. Sava), 22 şcoli particulare, 3 pensionate de 


34 Stanislas Bellanger, Le Kerout^a - Voyage tn Moldo- Valachie, 
Paris, 1846, voi. II, p. 22. 


băieţi şi 2 de fete, cu un total de 1745 elevi.3% 

— Boierii, de care I. Codru-Drăguşanu zicea că 
«tigoaresc amar ele trânji căci şi mişcarea cea puţină o fac 
numai întinşi în căleşte»**, reprezintă, împreună cu 
personalul lor domestic şi robii ţigani, 8335 suflete. Ei duc 
o viaţă de huzur, deşi situaţiile nu sunt stabile, multe averi 
se prăbuşesc, iar vechile familii de ţară sunt asediate de 
invazia unor îmbogăţiţi de condiţie socială obscură, care 
vor să parvină cu orice preţ şi nu se dau înapoi de la nimic 
ca să-şi sature ambiția. Boierii cei mari au case 
încăpătoare, cu odăi din care au dispărut sofalele turceşti, 
cu saloane confortabile, mobilate european, cu fotolii, 
oglinzi, covoare de Aubusson şi Smirna, veselă de argint şi 
pendule de Viena, policandre sclipind sub ciorchinele 
bogat al lumânărilor. Ei dau mese de 50 tacâmuri, 
organizează sindrofii şi baluri, unde lăutarii, care şi-au 
păstrat portul oriental, îi distrează pe musafiri cu arii 
naţionale dar sfârşesc, mai ales la cererea tinerilor, prin a 
cânta mazurca şi cadrilul. Boierii ocupă toate dregătoriile 
însemnate ale ţării, dar dau dovadă de cel mai desăvârşit 
diletantism administrativ. Se preocupă de intrigi politice şi 
de alcov, de lux şi joc de cărţi. Femeile lor, cu o viteză a 


adaptării ce a stârnit uimire, importă modele vestimentare 


35 Anatole de Demidov, op. cit., p. 145. Catagrafia reprodusă în N. 
Iorga, op. cit., p. 250 
36 I. Codru-Drăguşanu, op. cit., p. 58. 


la zi şi noile maniere în societate, făcând figură de 
avanpost a ceea ce are mai ieftin, mai strident şi mai 
decoltat civilizaţia saloanelor pariziene. Morala e destul de 
elastică, relaţiile de familie lejere, divorţurile fac ravagii. 
Se citesc jurnale franţuzeşti, dar preocuparea de cultură e 
superficială; la teatru se merge ca la o reuniune mondenă 
pentru etalare de toalete şi împărtăşirea ultimelor 
cancanuri; bibliotecile, dacă există, sunt de obicei rău 
întocmite, tablourile, proaste - mai mult valorează rama; 
distracţia obişnuită e plimbarea zilnică la Herăstrău sau la 
dumbrava Bănesei... 

Alături de boierime trăiesc în Bucureşti încă 46.404 
oameni de apartenenţe sociale şi profesiuni diverse; 
negustori, meşteşugari, calfe, muncitori, funcţionari în 
administraţie, slugi etc., pe care catagrafia de la 1831 îi 
adună în aceeaşi categorie, deşi condiţia lor e în mod vădit 
inegală. Există chiar un număr relativ însemnat de ţărani; 
numai aşa se explică cele 2377 vaci şi 1037 oi menţionate 
de statistică.“ în ansamblu e vorba de o populaţie incipient 
burgheză şi mic-burgheză, eterogenă, dinamică, avidă să 
profite de conjunctura favorabilă deschisă prin regimul 
regulamentar. Doctorul Constantin Caracas remarcase, 


încă la 1828, că există numai două clase fundamentale: 


37 V. şi consideraţiile lui O. Papadima: Viaţa socială a Bucureştilor în 
prima jumătate a secolului al XIX-lea fi folclorul Bucureştean în Studii 
şi cercetări de istorie literară şi folclor, nr. 3 - 4,1959, pp. 450 - 452. 


boierii şi ţăranii. Dar tot el observa privitor la păturile 
intermediare că negustorii şi meseriaşii, «dintre care cei 
mai mulți sunt de alte neamuri, se socotesc în prima clasă 
fiindcă, din punct de vedere al traiului, aflu puţină 
diferenţă între cei dintâi şi cei din urmă»58. Ca pretenţie 
socială şi stil de trai, un marchitan îmbogăţit ca Băltăreţu 
sau un angrosist de mătăsuri ca Băluţă nu cedau în nimic 
boierilor de prima treaptă. La fel stau lucrurile cu 
bancherii din hanul Zlătarilor şi primprejur, ca Meitani, 
Sachelarie, Apostol, Polizu Condo, apoi contracciii şi 
arendaşii diferitelor monopoluri: ocne, drumuri, vămi, 
vechilii veniturilor mănăstireşti - o seamă de oameni, de 
rând, ca Hagi, Moscu, Făcea, Bellu, Manuk Bei, Iancu 
Scufa, serdarul Dinu Cernovodali*care, dobândind averi 
însemnate - zice-se până la un milion de sfanţi, adică mult 
peste bugetul domniei - începeau să-şi cumpere pe nimic 
moşii, ruinând starea vechilor proprietari, să-şi zidească 
locuinţe somptuoase şi să alerge după ranguri. Se înţelege 
însă că astfel de cazuri erau totuşi rare; până pe a 1840 
oraşul şi-a conservat o structură semifeudală, cu bresle, 
deşi organizarea corporativă n-avea nici pe departe 
rigiditatea Europei medievale, cu o mică producţie de 


mărfuri stimulată de desele ocupaţii străine şi avântul 


38 Pompei P. Samarian, O veche monografie sanitară a Munteniei - 
Topografia Ţării Romîneşti de Dr. Constantin Car a caş, Buc., p. 80. 
39 G. I. lonescu-Gion, Istoria Bucureştilor, Bucureşti, 1899, p. 472. 


economic de după tratatul de la Adrianopole, cu o pătură 
nevoiaşă, plină de vigoare şi de energie revendicativă, 
pauperă cu decenţă, căci capitalismul se afla de-abia la 
început. 

Această populaţie măruntă a capitalei - pestriță, 
diversă ca stare civilă, grupată în mahalale ce sfidau, prin 
dispersarea caselor, întinderea  ogrăzilor, mulţimea 
maidanelor acoperite de brustur şi cucută, orice idee de 
edilitate şi gospodărie obştească - dădea de fapt tonul 
oraşului. Ea rămânea de strajă când, în clipe de primejdie, 
chervanele căftăniţilor luau drumul bejeniei. Ea umplea 
străzile şi pieţele cu forfota alişverişului. Ea producea 
bunurile necesare vieţii, de la obiectele de uz casnic până 
la articolele de export ca: piei argăsite, pânză de borangic, 
testemeluri, luminări de ceară ş.a., trimise pe pieţele 
Vienei sau ale Ţarigradului. Calamităţi nenumărate s-au 
abătut asupră-i în primele decenii ale veacului, şi ea n-a 
dezarmat; au fost cutremure la 1802, 1814, 1838; incendii 
la 1804, 1812, 1822 (toate prăvăliile din Cavafi), 1825 (tot 
Podul Beilicului), 1835, 1838, 1839, 1847 (12 biserici şi 13 
mahalale!); epidemii de ciumă (40.000 victime la 1814 - 
1815, după dr. Caracas!) şi holeră (2170 morţi în 1831, 
după date oficiale); în fine, dese revărsări de apă ale 
Dâmboviţei  inundând cartiere întregi. Populația 


Bucureştilor a trecut prin toate încercările, rezistentă în 


furtună ca trestia, care se apleacă dar nu se rupe. Nimic n- 
a clintit-o din locul ei pe această câmpie de la nord de 
Dunăre, pe unde călătoresc fără obstacol vânturile şi au 
hălăduit atâtea seminţii trufaşe ce s-au stins în noaptea 
istoriei. 

Opera lui Anton Pann s-a zămislit aici, în acest oraş 
plin de contraste dramatice şi decalaje de civilizaţii, 
zgomotos, murdar, lipsit de edificii monumentale şi de stil 
arhitectonic, dar îmbietor prin mulţimea grădinilor, firea 
veselă a locuitorilor, puterea de a asimila elementele 
alogene şi de a-şi lecui fulgerător rănile cele mai atroce. 

Ca mic producător, asemenea tuturor meseriaşilor 
care-l înconjoară, Anton Pann e dependent de piaţă. El 
tipăreşte ceea ce speră a găsi audienţă, ceea ce la un 
moment dat se bucură de succes. Desigur, într-o fază 
incipientă de cultură, ca şi într-una evoluată, procesul e şi 
retroactiv: gustul orientează creaţia, dar şi creaţia, la 
rândul său, influenţează hotărâtor natura preferințelor 
artistice. Dacă, prin urmare, publicul modest al 
Bucureştilor dintre 1830 - 1850 reclama un anume gen de 
literatură, nu e mai puţin adevărat că, o dată ieşită la 
lumină, aceasta îşi forma, la rându-i cititorii. Oricum, 
caracteristica lui Pann e de a fi mereu consonant cu o 
opinie colectivă, de a fi exponentul unei categorii de 


umanitate mijlocie, căreia îi intuieşte nevoile spirituale, le 


satisface şi i le excită. La el editorul primează asupra 
scriitorului. Din textele manuscrise care-i cad în mână sau 
din bogăţia repertoriului oral de snoave, cântece şi 
proverbe ce-i ajung la ureche, alcătuieşte în grabă 
publicaţii de format mic, uşor de purtat şi lesne de citit. 
Doar atunci când marfa cerută lipseşte, e incompletă sau 
imperfectă, intervine propriu-vorbind scriitorul, ca să 
improvizeze «à la maniere de», ca să amendeze un 
material existent, mai ales ca să adapteze muzicii un libret 
poetic. 

Modelele profane ale lui Pann aparţin deci unei 
literaturi gustate şi relativ intens răspândite, pe cale orală 
sau manuscrisă, în Bucureştiul primelor decenii ale 
veacului.“ în difuzarea ei un mare rol l-au avut lăutarii, ca 
intermediari între lumea saloanelor şi a cârciumelor, ca 
receptori şi popularizatori ai unui repertoriu viu, în 
continuă  prefacere şi îmbogăţire, ca realizatori ai 
sincretismului text - melodie. Într-un interesant articol, 
nereprodus din păcate în reeditările mai noi ale operei lui 
Filimon, autorul Ciocoilor vechi şi noi, explica modalitatea 


acţiunii lor: «nefiindu-le (lăutarilor - n.a.) de ajuns ideile 


40 Popularitatea lui Pann depăşea hotarele Ţării Romîneşti. în caietul 
manuscris, inventariat sub nr. 460 - 461, B. Ac. R.P.R., alcătuit de 
preotul unit ardelean Nicolae Pauletti la 1834, se găsesc aproape 40 
cîntece de lume reproduse din volumul Poezii deosebite apărut la 
1831. Vz. I. Bianu: Nicolae Pauletti, popă romînesc unit de sat ţi om de 
litere în Ardeal (1830 - 1849), va închinare lui N. Iorga, Bucureşti, 
1931. 


ce le inspira fluierul păstorilor şi privirea naturii - scrie el 
- s-au vă-ut siliți a căuta o sorginte de inspiraţiuni mai 
fecundă, spre a da mai multă varietate baladelor, horelor 
şi altor cântece necesare pentru delectarea societăţii». 
Această «sorginte... mai profundă» - în condiţiile unei 
slabe pătrunderi a muzicii occidentale, cunoscută pe- 
atunci la noi doar sub forma marşurilor militare, a 
spectacolelor de operă şi aşa-ziselor «cânturi teatrale» - a 
fost muzica bisericească. Evident, un om ca Anton Pann 
era cum nu se poate mai potrivit ca să realizeze joncţiunea 
a doua domenii în aparenţă atât de îndepărtate unul de 
celălalt ca psaltichia şi cântecul de lume... 

Rolul activ al lăutarilor, cel puţin în promovarea 
cântecului de lume, sugerează unilateralitatea ipotezei, 
recent formulate de O. Papadima, că, născută în lumea 
boierimii, lirica neoanacreontică s-ar fi propagat de sus în 
jos, de-a lungul a trei generaţii, ajungând să se localizeze 
printre oamenii de rând de-abia pe la 1850.” Dar, de fapt, 
Văcăreştii nu sunt nici iniţiatorii şi nici furnizorii principali 
ai genului. Producţii similare circulau atât de abundent 
încă de la sfârşitul veacului al XVIII-lea, încât N. Cartojan 


se considera autorizat să vorbească de un întreg «curent 


41 N. Filimon, Lăutarii şi compoyjliitnile lor, în Buciumul, 1864, nr. 
311,p. 1241. 

42 O. Papadima, Anton Pann şi cintecele de lume, în Studii şi cercetări 
de istorie literară şi folclor, 1957, 


de lirică profană anterior Văcăreştilor»“5. Pe de altă parte, 
Ghica ne citează câteva din cele mai notorii cântece de 
lume, compuse de plebeianul Nănescu“, iar în operele lui 
Pann, ca şi în manuscrisul 3497 al lui Ucenescu, dăm peste 
numeroase altele, create sau de aceştia înşişi sau de colegi 
de breaslă la fel de modeşti ca obârşie, la fel de populari 
ca manieră şi stil de viaţă. 

Putem extrage indicaţii preţioase despre marea 
răspândire a cântecelor de lume şi chipul producerii lor 
din aluziile strecurate într-o serie de opere ale vremii. 
Astfel, în piesa o bună educaţie (1845), C. Bălăcescu îl face 
pe unul din eroi, om de modă veche şi flăcău tomnatic, cu 
tâmplele bine ninse, să deplângă lipsa de îndemânare 
poetică a rivalului său la gingaşa mânuşiţă a demoazelei 
Eliza. «Unde mai văacum stihuri ca în tinereţele mele? - 
exclamă el nostalgic. Să vii, domnule, la mine acasă, să-ți 
arăt eu cântece de lume frumoase! Fu aveam obicei de 
scriam într-o condicuţă toate stihurile de hamor câte ieşea. 
Și să vezi acolo frumuseţe! apoi şi eu nu eram mai pe jos 
decât alții! Când mă puneam să scriu, curgea, curgea 
stihurile.» în o soare la mahala de Costache Caragiale 
(1847),  destrăbălată  cocoană  Măndica îşi  ocărăşte 


ibovnicul infidel, amintindu-i de serenadele care-i slujiseră 


43 N. Cartojan, Contribuţii privitoare la originile liricii romîneşti în 
Principate, Cernăuţi, 1927, p. 204. 
44a I. Ghica, op. cit., p. 140. 


odinioară ca armă a cuceririi: «Ţi-ai uitat de câte ori, 
răsturnat în pat cu ghitara îmi cântai stihurile „Ochişori 
negri frumoşi” şi oftai din adâncul inimii?» Ea se exprimă 
ridicol, într-o tiradă ce se vrea patetică, dar în două 
rânduri revine cu un detaliu adânc semnificativ pentru 
moravurile vremii. Inima ei «făcută numai pentru a iubi» a 
fost crunt înşelată, această inimă - adaugă la un moment 
dat Măndica - «pusă în cântece de tinerimea mahalalei»*. 
Şi parcă pentru a spulbera orice dubiu, afirmaţia se repetă 
aproape identic ceva mai la vale: «Inima mea, astă inimă 
pusă de atâtea ori în stihuri de tinerimea mahalalei»*®. 

O mărturie mai explicită şi în acelaşi timp mai 
concludentă prin autoritatea semnăturii găsim într-una din 
filele Zimbrului de la 1850 - 1851. V. Alecsandri, căci de el 
e vorba, comentează astfel popularitatea cântecelor de 
lume: «Cântecele de lume era mai ales pretutindeni bine 
primite, la mese uneori, la nunţi, la petreceri, prin grădini 
sau prin vii; şi prin urmare, breasla lăutarilor câştigase o 
mare însemnătate.  Scripcarii şi cobzarii boiereşti se 
întrecea, care de care, a compune melodii mai diverse (de 
notat că Alecsandri vorbeşte de „compunere”) şi a 
slobozi din piept ahturi mai lungi, pătrunzătoare, în folosul 


dragostei stăpânilor, căci ei slugia pe atunci a ca un soi de 


45a Idem, p. 234. 
46a Idem, p. 236. 
47 Zimbrul I (1850-1851), p. 249. 


tainici curieri ai inimilor»+8. 

În ziua de întâi de mai, când elita bucureşteană se 
întâlnea în Dumbrava Bănesei, întrecându-se care cu caii, 
care cu cociile, butcile şi mai târziu cu droştile şi 
cabrioletele, aromându-se de trilurile păsărilor, de fluierul 
ciobanului, de cobza şi vioara lăutarului, cântecele de lume 
răsunau fără oprire. «Pe acea dumbravă se făceau poeziile 
cele mai amoroase, frunză verde şi-o lalea, cuculeț peniță 
sură, faretra veli, psichi atlia, lină e lumina lunii, nu mă 
pedepsi stăpână, tu-mi ziceai odată, bâr oiţă, bâr şi, mai 
târziu, de-aş fi iubit o gingaşă floare, valsurile lui Larmer 
şi Strauss, polca şi în fine cancanul...» - Dar aceleaşi 
cântece se auzeau nu numai la zaiafeturile boiereşti, ci şi 
la petrecerile din grădinile Breslea, Barbălată, Cişmigiu şi 
Giafer, unde se adunau familiile de stare mijlocie şi 
isnafurile, într-o îmbulzeală pestriță şi gălăgioasă, ca să se 
spele de cele rele şi să adauge vieţii preţul unor satisfacţii 
ce o fac mai vrednică de a fi trăită. 

Atunci, ca şi acum, bucureştenii erau oameni cu 
dispoziţie repede schimbătoare, lesne de înduioşat, când 
arcuşul smulgea strunelor acorduri dulci şi tânguitoare, 
gata mai cu seamă să se veselească de cimiliturile şi 
vorbele de duh ce însoțeau fiece deşertare a ulcelelor cu 
vin sau să se prindă în horă la o pristoleancă, o chindie, la 


48 Lt. col. D. Pappasoglu, Istoria fundării oraşului Bucureşti de la anul 
1330 - 1850, Bucureşti, 1891, p.20. 


o zoralie sau vreun alt dans săltăreţ şi plin de foc... 

Celelalte speţe ale artei lui Pann corespund cu 
cântecul de lume şi ca provenienţă şi ca finalitate. Nu 
numai că snoavele, anecdotele, proverbele circulau intens 
în popor, dar, datorită caracterului specific al Bucureştilor, 
ele alcătuiau un repertoriu de o imensă varietate. Pann a 
utilizat acest repertoriu, l-a stors de toate aromele şi l-a 
completat, după obiceiul lui, cu noi inspiraţii în spiritul 
aceloraşi tendinţe. Dacă, de pildă, se simţea nevoia unor 
mici povestiri care să descreţească frunţile, să stârnească 
hazul şi să predice cuminţenia, el se punea pe versificat, 
spicuind de ici, de colo, brodind noi peripeții pe o canava 
cunoscută, introducând efecte de artă literară. 

Îndreptarea către poeziile propriu-zis populare derivă 
din aceleaşi motive şi se normează după aceleaşi criterii. 
Termenul însuşi de «poezie populară», cum se vede în titlul 
volumului de la 1846, nu denumea de obicei folclor rural, 
aşa cum e cazul la alţi paşoptişti, la Negruzzi, Russo, 
Alecsandri, Bălcescu. Chiar acolo unde dăm peste excepţii, 
de exemplu cântecul Jianului (fi. Stau în drum şi mă 
gândesc»), cu viguroasa apostrofa finală («Să trag brazda 
dracului! Din mai susul dealului I Până-n capul satului / 
Drept uşa bogatului»), sursa nu e gura ţăranului ci - după 
mărturia lui Ucenescu - «din vocea lăutarului Bălan cel 
bătrân». 
49 Mss. 3497, p. 874. 


în genere, poeziile de tip rural-popular sunt 


destinate orăşenilor, căci «țărănimea nu putea însemna 
nimic... ca public cumpărător» sau, în orice caz, sunt 
adaptate intereselor şi mentalităţii oraşului. O dovedeşte 
ocolirea doinelor de suferinţă şi luptă, a baladelor 
păstoreşti, voiniceşti, istorice şi în schimb atenţia acordată 
poeziei de ritual (colinde) şi celei satirice. O dovedesc şi 
transcrierile hibride, ca în Mugur, mugur, mugurel, unde 
gingaşa evocare a împrospătării naturii e lipită de câteva 
strofe de tip anacreontic, în care apar «fluturaşi frumuşei» 
ce «voltea-a» şi «amorul cu areşor», rănind «la ficați» pe 
tinerii ce se furişează în plimbări singuratice... 

În orice caz, Pann reprezenta pentru cititorii săi din 
lumea măruntă a Capitalei o punte de legătură cu singura 
literatură tradiţională la noi, aceea a poeziei populare, într- 
o fază de rapidă prefacere a gustului, când în clasele de 
sus imitarea deşănţată a tuturor stridenţelor Apusului 
începea să facă ravagii, Pann îndrumă, fără vreo pretenţie 
doctrinară, în direcţia preconizată de Dacia literară. Nu e 
de loc întâmplător că această similitudine de poziţie a fost 
remarcată în plină epocă paşoptistă tocmai de unul dintre 
cei care pivotau în jurul lui Kogălniceanu şi a revistei 
ieşene, scriitorul şi omul politic Dimitrie Rallet. Într-o 
carte pe nedrept uitată, care surprinde adesea, prin 
agerimea observaţiei, cumpănirea judecății şi puterea 


formulării aforistice, un itinerar de voiaj, în Bulgaria şi la 


Constantinopol, Rallet înşiră câteva impresiuni fugare 
asupra Bucureştilor, amintind în treacăt şi de Anton Pann. 
Constatând că în Valahia, spre deosebire de Moldova, 
există o stare neguţătorească, o burghezie «care-i o 
însemnată bază a prosperității materiale şi chiar a 
moralității poporului» călătorul ieşean precizează încotro 
înclină preferinţele ei literare. «Această stare a II-a - 
spune - Rallet - păstrând vigoarea națională, se mai ține şi 
de obiceiurile părinteşti, joacă horele, ascultă doinele cu 
mulțămire, ceteşte în sânul familiei pe Anton Pann, care, 
prin Povestea vorbei, și prin Spitalul amoriului, a smult din 
uitare glumele şi proverbele, ce sunt restrângerea 
caracterului şi a obiceiurilor vechi, pe care o civilizație 
începută ades de la coadă ameninţă zilnic a le nimici.»50 
Ceea ce Rallet omitea să spună era că această operaţie de 
«restrângere a caracterului şi a obiceiurilor vechi» Pann n- 
o săvârşea în spirit rutinier, ci printr-o lentă adaptare, deşi 
contradictorie şi cu salturi de nivel, la cerinţele vieţii 
moderne. 

E interesant că şi din punct de vedere muzical Pann 
utilizează toate modalităţile care aveau trecere în 
perimetrul oraşului, insensibil la antagonismul lor 
fundamental. El juxtapune astfel, în Spitalul amorului, 
melodii scrise în stilul psaltic, de influenţă grecoorientală 


50 D. Rallet, Suvenire ţi impresii de călătorie în Romania, Bulgaria, 
Constantinopole, Paris, 1858, pp. 17-18. 


(uneori pe texte de Gr. Alexandrescu şi D. Bolintineanu!), 
cu cântece de factură populară şi cu alte cântece 
(romanțe, arii de operă etc), de certă rezonanţă apuseană, 
abia de curând importate, dar posedând o mare forţă 
expansivă. Muzicologul G. Breazul a dovedit că în Spitalul 
amorului stau alături o melodie ca Un pui Yboară şi se 
duce, provenită dintr-un caracteristic Volkslied german din 
secolul al XVIII-lea, cu manele turceşti sau melodii 
greceşti, preluate din culegeri de cântece ca Euterpe, 
Pandora, Armonia ce au circulat prin ţările noastre înainte 
de 1848.5! 

Încât, dacă privim bine lucrurile, vom descoperi în 
Anton Pann pe unul dintre cei dintâi reprezentanţi literari 
ai Bucureştilor. 

Opera sa ne restituie ceva din pitorescul, din 
ridicolul, din senzualitatea şi tandreţea unei vârste pe care 
oraşul a depăşit-o de mult. Dar în moliciunea unor înserări 
şi în burzuluirea fugară a unor ploi, în râsul hohotitor al 
tinerilor şi în spectacolul colorat al străzii, pe care azi se 
înalţă blocuri uriaşe şi ard luminile neonului, stăruie încă 
umbra vechilor aşezări. Ba chiar, dacă ciulim bine urechile, 
am putea auzi duruirea caleştilor pe străzile podite cu 
bârne şi concertul nocturn al lătratului de câini în 
mahalale. 


5la G. Breazul, Patrium carmen. Contribuţii la studiul mujicii 
romîneşti, Craiova, 1941, pp. 310 - 326. 


Căci prezentul încorporează totdeauna ceea ce a fost 
durabil în trecut, iar viaţa cea nouă, eliminând mizeria şi 
aservirea, a dat nu numai oamenilor, dar şi oraşului 
posibilitatea de a-şi realiza în fine vocaţia. 

UN «ANACREON ÎN PAPUC CARE PLÂNGE CU 
LACRIMI ADEVĂRATE 

Drumul activităţii creatoare a lui Anton Pann s-a 
desfăşurat într-o relativă izolare de mişcarea literară din 
Ţara Românească. El n-a publicat la Curierul românesc şi 
nu a figurat decât incidental printre colaboratorii vreuneia 
dintre revistele vremii.” Nu s-a învârtit în cercul lui 
Eliade, n-a trecut pe la Filarmonica, deşi cunoştinţele sale 
ar fi fost acolo de folos, n-a avut legătură cu tinerii de la 
Asociaţia literară, care, după 1840, se străduiau să 
imprime literaturii o direcţie mai pronunţat naţională şi 
cetăţenească. 

Pe la 1832, când modestul psalt de strană se afla la 
primii paşi ai activităţii sale de scriitor profan, Heliade 
afirma: « Cu adevărat că noi nu mai suntem în vremea când 
numai nişte cântece de amor să fie destule a face a se mira 


lumea de noi. Duhurile au trebuinţă de o hrană morală mai 


52 Singura publicaţie a vremii în paginile căreia întîlnim cu oarecare 
frecvenţă (de altfel relativă I) numele lui Anton Pann, e Foaie pentru 
minte, inimă şi literatură - altă dovadă a raporturilor strînse ale 
scriitorului cu Braşovul. Colaborările sale sînt: un acrostih ocazional în 
onoarea mitropolitului Neofit, nr. 6, 1841; poezia Toamna, nr. 47, 1841; 
alt acrostih pentru Neofit, nr. 6, 1843; un Marş de primăvară, nr. 20, 
1844; anecdota Deasa cercetarie, nr. 37, 1847. 


statornică şi mai cuviincioasă la vrednicia omului.»55 Se 
vizau aici noile căi croite literaturii prin apariţia 
traducerilor lui Eliade din Lamartine, a poeziilor lui 
Cârlova şi elegiilor lui Alexandrescu. O pleiadă de tineri, 
între care aceştia erau deocamdată cei mai reprezentativi, 
abandonau orientarea monocordă a Văcăreştilor, încercând 
să exprime efervescenţa spirituală a momentului, agitația 
sufletelor dornice de o schimbare, voinţa de aliniere la 
nivelul Europei. Emulaţi de strălucitoarea literatură a 
Apusului, cu care veniseră dintr-odată în contact, ei voiau 
să-i imite pilda: îi împrumutau armonii şi miraje, îşi luau 
drept model pe acei romantici care păreau a le satisface 
mai profund valenţele intime. Începea şi la noi să se 
lamartinizeze, să se byronizeze, să se scrie despletit şi 
patetic,  multiplicând semnele  meditaţiei şi lacrimile 
durerii. Era epoca pe care o va condamna puţin mai târziu 
Kogălniceanu, când «toți poeții şi poetaşii noştri în 
versurile lor imită, unul pe Petrarca, altul pe Tasso, un al 
treilea pe Lamartine, acesta pe Victor Hugo, celălalt pe 
Schiller, şi de aceea mai niciunul nu compune poezii 
româneşti, ci ne dă numai nişte neînsemnate copii»”*. 

Spre deosebire de această literatură, cu pretenţii 


intelectuale, deşi de un gust uneori îndoielnic, Anton Pann 


53 Pentru poezie, în Curierul rominesc, 1832, nr. 74. 


54 M. Kogălniceanu, Calendar pentru poporul romînesc pe anul 1842, 
p. 87. 


aduce în cărticelele sale viaţa poporului şi-şi propune țelul 
modest de a oferi unui public mărunt o lectură distractivă 
şi moralizatoare, care transcrie ceea ce se găsea în 
circulaţie orală şi întrunea sufragiile maselor din 
mahalalele capitalei. 

Socialmente, ce reprezenta Pann şi ce valenţe 
individuale se afirmă în personalitatea sa? 

Să observăm întâi că formaţia lui n-avea nimic comun 
cu aceea a altor autori contemporani. Aceia erau cărturari, 
foşti şcolari la Sf. Sava ori elevi pe la diferite universităţi 
ale Apusului. Anton Pann era autodidact. Cei mai mulţi 
dintre scriitorii care se manifestă înainte de 1848 erau 
feciori de boieri sau proveneau din familii dacă nu 
înstărite, măcar de condiţie mijlocie. Anton Pann avea o 
origine obscură şi văzuse lumina zilei printre străini. 
Eliade, Alexandrescu, Bolliac, Bolintineanu şi toţi ceilalţi 
cunoşteau limba franceză şi se rupseseră cu desăvârşire de 
Orient; Anton Pann învățase limba română, după toate 
aparențele, în anii adolescenţei; în schimb, el avusese 
ocazia în peregrinările primilor ani să deprindă turca, 
greaca, ceva rusă; era un om al meleagurilor dunărene, de 
o constituţie robustă, pe care nu-l ispiteau tânguielile, ci 
plăcerile cele zemoase ale vieţii. E limpede că cei mai 
mulţi dintre scriitori l-au desconsiderat, socotindu-l un 


poet vulgar, care n-avea nicio aspirație de a luneca spre 


sferele eterate ale artei, de unde-şi culegeau ei inspiraţia. 
Dar se pare că Anton Pann nu s-a prea sinchisit de 
asemenea opinii defavorabile. 

El era un om din popor, care suferise pe propria-i 
piele asprimile vieţii şi trăia într-o comunicare de fiecare 
clipă cu poporul. Patruzecioptiştii, ca oameni înaintați, 
coborau în mase. Anton Pann nu avea unde privi dedesubt, 
căci în jurul său tălăzuia norodul. La el folclorul era mediu 
de viaţă, nu o atmosferă de atelier. Între Anton Pann. şi 
rapsodul popular, care cânta baladele învăţate din bătrâni, 
e totuşi o deosebire. Şi nu numai de talent şi cunoştinţe. 
Autorul Poveştii vorbei e un om de jos, dar nu de extracţie 
rurală, e un orăşean; această împrejurare marchează cu o 
pecete caracteristică întreaga sa operă. 

Reprezentant caracteristic al Bucureştiului din prima 
jumătate a veacului XIX, Anton Pann constituie parcă, prin 
personalitatea lui, punctul de interferenţă al multiplelor 
sfere de interese, categorii sociale şi îndeletniciri ce se 
ciocneau în capitala Țării Româneşti. E negustor şi în 
acelaşi timp meseriaş cu atelier propriu; tipografia sa 
numără la 1846 6 lucrători: 1 turnător de litere, 3 zeţari» 1 
maşinist şi 1 ucenic.” E «miluţe eclesiástica, trecând de la 
o biserică la alta după dorinţa enoriaşilor sau poate a 
eforilor, dar e şi cântăreţ de inimă albastră, cu un 
repertoriu profan până la scandal. E scriitor - adică 


55 Epitaful sau slujba mormintării Domnului..., Bucureşti, 1846, p. 40. 


inventator de subiecte şi mijloace de expresie, dar e şi 
simplu editor de manuscrise. Venit din sudul Dunării, dar 
cu presimţirea şi intuiţia Apusului datorită strânselor 
legături cu Braşovul, el e parcă anume chemat să realizeze 
joncţiunea, eventual şi osmoza unor circuite geopolitice, 
economice, culturale, care în primele decenii ale veacului 
se suprapuneau fără să se amestece. Ca prea puţini dintre 
contemporanii literați, Pann ştie să-şi folosească mâinile, 
nu numai capul: el zeţuieşte şi scoate şpalturi, cântă din 
tambură şi chitară; în felul său, întinde deci o punte între 
cei ce numai produc bunuri materiale şi cei ce doar le 
consumă. Pe un astfel de om treburile zilnice îl pun în 
legătură cu mediile cele mai diverse, de la negustori până 
la simplii ţărani, de la boierii petrecăreţi până la modeştii 
simbriaşi ai administraţiei. Biserica şi cârciuma îl reclamă 
deopotrivă; bordeiul mahalagiului din Tăbăci, ca şi palatul 
boieresc din Podul Mogoşoaiei au o şansă egală de a-l avea 
musafir. 

În împrejurările date, el ilustrează o existenţă de mic- 
burghez bucureştean, cu alte cuvinte de membru al unei 
clase extrem de eterogene, în care coabitează, în 
indiviziune, deşeurile lumii fanariote cu elementele 
dinamice trezite la viaţă de rapida dezvoltare a relaţiilor 
de producţie capitaliste. Avântul economiei de mărfuri 


după 1829 sfărâmase vechea letargie. În epoca nouă 


graniţa dintre diferitele clase şi categorii sociale devenise 
flexibilă, permiţând ascensiunile cele mai uimitoare ca şi 
prăbuşirile cele mai dramatice. Mica burghezie, pătură 
intermediară, lipsită de rigiditatea unei structuri 
tradiţionale, navigând continuu între flux şi reflux, e 
leagănul proteismului şi al tendinţelor divergente. Dintr- 
însa se recrutează cei ce urcă, aici dormitează marile 
ambiţii, dar aici se face, în acelaşi timp, ucenicia răbdării 
şi a compromisului de clasă. 

Ca atâţia alţii, Anton Pann e un mic producător 
dornic să parvină în ordinea averii şi a rangului, dar 
incapabil să-şi satisfacă veleităţile. După o viaţă de muncă, 
el va rămâne în indigenţă şi nesiguranța zilei de mâine, 
ţinut la uşă şi tratat cu amenințate trufaşă de orice vătaf 
boieresc. E drept că vindea o marfă sui-generis, care 
reprezenta obiectul de consum cel mai superfluu: cartea. 
De ea mulţi aveau nevoie, dar toţi se puteau la urma urmei 
dispensa; căci cuvântul tipărit nici nu hrăneşte, nici nu 
îmbracă, nici nu ţine iarna de cald; el poate biciui 
imaginaţia, dar nu-l satură pe flămând; el îndulceşte uneori 
asprimile vieţii, dar îndată ce contactul cu realitatea se 
dovedeşte, după lectură, tot atât de deplorabil ca şi 
înainte, iluziile pline de farmec se risipesc. E evident că 
profundele transformări din viaţa economică şi socială 


făcuseră să germineze o serie de aspirații spre cultivare de 


o forţă încă necunoscută până atunci. Păturile modeste de 
negustori,  meşteşugari, dascăli, mici funcționari 
manifestau un viu interes pentru cuvântul scris. Dar cartea 
nu ajunsese încă o necesitate şi a trăi din producerea şi 
comercializarea ei însemna a accepta un risc. 

În asemenea condiţii şi în măsura în care activitatea 
sa literară tindea să se profesionalizeze şi nu să rămână la 
un stadiu diletant, Pann avea de suportat două 
subordonări: una faţă de protectorii bisericeşti, alta faţă de 
publicul cititor. Cea dintâi îl obliga la respectarea moralei, 
cea de-a doua la eludarea ei. Biserica îi impunea să 
predice, poporul să amuze. Între sacru şi profan, alţii, mai 
puţin dibaci, ar fi luat-o razna. Dar Pann avea la arcul său 
nu doar o săgeată, ci o tolbă întreagă. El a găsit 
semiinstinctiv, semideliberat, o soluţie simplă şi eficientă 
de supravieţuire. Această soluţie i-a fost impusă de 
apartenenţa de clasă şi s-a nuanţat, în expresia-i 
individuală, în funcţie de datele temperamentale şi 
organizarea sufletească; ea a constat în aceea că s-a 
menţinut totdeauna în armistițiu cu biserica, dar în alianţă 
totală cu plebea. Metaforic vorbind, nu l-a negat pe 
Dumnezeu, însă a procedat ca şi cum el n-ar exista; de 
oamenii de rând nu s-a separat niciodată, deşi nu le-a 
împărtăşit nici superstiţiile, nici iluziile; de fapt, a călătorit 


cu veacul străduindu-se nici să nu întârzie, dar nici să nu 


anticipeze asupra altora. 

Înainte de toate, Pann ne transmite ecoul lumii 
mărunte bucureştene dintre 1830 - 1850. El e colportorul 
unei uriaşe provizii de semiliteratură de tip distractiv, 
satiric, gnomic, aforistic, care se găsea acum 100 - 130 ani 
în circulaţie orală, câteodată manuscrisă şi se bucura de 
cea mai largă adeziune populară. Citindu-l, luăm 
cunoştinţă de gusturile, preferinţele, criteriile etice şi 


mijloacele intelectuale ale mediului citadin din 1 1 


1a aata, 
la cununa, de 


Ca autor, deci ca pretendent altfel spinoasă, a 
originalității, Pann s-a manifestat străin de orice ambiție. 
El şi-a limitat munca la a amenda, a îmbogăţi, a şlefui 
repertoriul cunoscut şi a veni în întâmpinarea cererii, 
fabricând, ori de câte ori era nevoie, piese inedite, însă tot 
cu titlul de ilustraţii la o serie. Personalitatea lui se 
resoarbe în mentalitatea masei, ca în cazul oricărui creator 
popular, iar valorile tipice acoperă în aşa măsură - la 
prima vedere cel puţin - particularităţile individuale, încât 
însăşi existenţa scriitorului devine fabuloasă, 
desfăşurându-se parcă într-un spaţiu anistoric unde 
calendarul profan funcţionează cu largi sincope. 

Dincolo de ceea ce pare legendar şi mitic, dincolo de 
trăsăturile generale care-l încadrează tipologic şi-l 
circumscriu pe scriitor în sfera raporturilor umane, 


individualitatea lui se desluşeşte totuşi greu. Cauza rezidă 


şi în puţinătatea ştirilor şi în caracterul lor unilateral. 
Informaţiile de care dispunem sunt sărace şi abundă - 
atâtea câte există - într-o direcţie: a profilării unui soi de 
«Anacreon în papuci», a unui rapsod popular pururea vesel 
şi năzdrăvan. 

Aşa, de pildă, Ion Ghica, în cunoscuta-i scrisoare 
Școala acum 50 ani, creionează, cu un condei vioi şi plin de 
culoare, silueta simpatică a unui bucureştean zvăpăiat şi 
juisor, amator de taclale şi libaţii prelungite până după 
cântarea cocoşilor. împreună cu alţi cântăreţi bisericeşti, 
cu Nănescu, Chiosea fiul, Unghiurliu, făcea «veselia 
grădinilor lui Deşliu, Pană Breslea sau Giafer»5. Feciorii 
celor mai de seamă boieri căutau compania acestor flăcăi 
fără o leţcaie în pungă, dar puşi pe petrecere, care 
izbuteau să alunge gândurile negre şi să stingă aleanul 
inimii mângâind strunele chitarei şi încordându-şi glasul 
melodios. 

Cam pe aceeaşi linie se înscriu şi detaliile 
comunicate de G. Dem. Teodorescu în preţioasa-i biografie. 
Într-un moment de descumpănire, după dezertarea Anicăi 
de la domiciliul conjugal şi moartea mamei, Anton Pann s- 
ar fi dedat, câteva luni de-a rândul, «petrecerilor de tot 
felul, chefurilor pe înfundate, în camere retrase, cu 2 - 3 
amici de încredere». împrejurarea nu pare a fi singulară. 
În genere, autorul 
56 Ion Ghica, Opere, E.S.PL.A., 1956, vol. I, p. 145. 


Poveştii vorbei nu dispreţuia plăcerile lumeşti, nu era 
nici ipocrit, nici rigorist. Acelaşi G. Dem. Teodorescu ni-l 
înfăţişează plecând la o vie, aproape de Olteniţa, oprindu- 
se la Valea Dragului spre a mânca raci, a ciocni un pahar 
rubiniu şi a compune jovial un cântecel despre o «tânără 
copilă dragă», invitată, după străvechiul tipic horaţian, să 
iubească atâta vreme cât e «fragă». «Era o deosebită 
desfătare societatea acestui tip cu faţa expresivă, cu inima 
tânără şi veselă - ne spune G. Dem. Teodorescu. Unora le 
plăceau cuvintele-i de spirit, anecdotele sărate, aluziile 
muşcătoare cu care-i captiva; alţii preferau vocea-i dulce şi 
cu artă potrivită cântărilor duioase ce intonau, însoțindu-le 
cu acordul chitarei; mulţi doreau să-l audă vorbind, să-l 
vadă notând, cugetând şi improvizând»*”. 

Putem adăuga la cele de mai sus o însemnare fugară 
a lui G. Sion. Când acesta veni la Bucureşti în etate de 
numai 15 ani, La un frate al mamei, avocatul Eustațiu 
Schina, care cânta manele turceşti la tambură, avu ocazia 
să-l audă pe Anton Pann, musafir frecvent şi mult prețuit în 
casa unchiului. Pann şi Schina dădeau împreună adevărate 
concerte spre cea mai mare satisfacţie a vecinilor, care se 
adunau cu zecile, sub bătaia iunii şi în răcoarea parfumată 
a noptii, cu acea disponibilitate dintotdeauna a 
bucureşteanului pentru spectacol şi înduioşare.58 


57 G. Dem. Teodorescu, op. cit., p. 48. 
58 G. Sion, Proză. Suvenire contimporane, Bucureşti, 915, p. 324. 


Ca o umbră fugară traversează chipul lui Pann prin 
amintirile lui Titu Maiorescu. În copilărie, când viitorul 
critic locuia la Braşov, în ospitaliera casă a unchiului său, 
protopopul loan Popazu, care a fost o vreme şi paroh la Sf. 
Nicolae din Schei, printre mulţii cunoscuţi din Principate 
veniţi în popas vremelnic, înainte să ia drumul spre Vâlcele 
sau Zizin, s-a nimerit odată şi cunoscutul psalt din 
Bucureşti. Gazde şi musafiri au întins o masă mare. Atunci 
Pann, «care avea glas foarte frumos, a prins a cânta - îşi 
aminteşte Maiorescu - unele cântece de lume vestite pe 
acea vreme. „În zorii zilei de dimineaţă” ş.a; iar când a 
adăugat la urmă „Sărmana frunză nenorocită” (vechea 
poezie a lui Arnault, tradusă de Leopardi şi răspândită pe 
la 1848 şi în traducere românească) toți cei de la masă au 
izbucnit în lacrămi, cu gândul la prietenii şi la rudele din 
exil» x. 

Se cade aci să înserăm şi unele sugestii ce se 
desprind din cutare sau cutare pagină a biografiei. 
Episodul Anicăi vorbeşte îndestul despre senzualitatea 
scriitorului şi capacitatea sa de a preface în pasiune o 
încălzire trecătoare. Fuga la Braşov nu probează însă spirit 
de aventură; e vorba de un gest de tinereţe, întreprins 
fiindcă nu exista altă ieşire; ulterior, constatăm că 
scriitorul e un sedentar, iubind viaţa gospodărească, 


întocmită tihnit, cu dejunul la oră fixă şi tabietul de după 


masă. 

1 Soveja, Titu Maiorescu, Cartea românească, f. a. p. 
16. 

Mărturiile citate concordă, după cum se vede. Însă 
ele nu alcătuiesc un portret, ci mai degrabă indică o 
perspectivă, una din multele care convieţuiesc în unitatea 
personalităţii. Robusteţea telurică, locvacitatea, 
epicureismul, propensiunea spre glumă şi petrecere 
constituie de bună seamă o ipostază a lui Pann. E însă cea 
mai relevantă? Şi care sunt celelalte? Aici mai cu seamă ne 
necăjeşte precaritatea ştirilor. 

Elemente modeste, dar preţioase, de alt conţinut 
sufletesc ne oferă scrisorile lui Anton Pann din 1845, către 
mitropolie, prin care solicită mărirea lefii. În ele mocneşte 
o revoltă sinceră împotriva condiţiilor nedemne de 
retribuţie. Pann nu are atât aerul de a-şi revendica o 
situaţie mai bună, cât pe acela de a pretinde repararea 
unei nedreptăţi. «Neapăratele cheltuieli pentru ţinerea 
vieţii - scrie el mitropolitului - îmi biruiesc răbdarea şi îmi 
dan siluire spre a vă aduce aminte iarăşi că leafa ce mi se 
dă de la seminar este foarte mică şi nepotrivită cu 
ostenelile unui profesor ce să sileşte la datoriile sale cu 
râvnă înflăcărată ca să ss arate vrednic pentru Slujba care 
este chemat.» Protestul lui se îndreaptă împotriva 


discriminării faţă de profesie: «... ca şi când cântărețul nu 


are aceleaşi osteneli şi nu-şi oboseşte pieptul la predarea 
şi cântarea lecţiilor; şi ca (şi) când cântăreţnt nu mănâncă, 
nu îmbracă, nu trăieşte în civilizaţie şi ca (şi) când el e dă 
abanos, nu poartă trup şi slăbiciune, nu este supus 
boalelor şi nu trebuie să-i prisosească cât de puţin din 
venitul său pentru bătrâneţe şi alte intâmplări»*. Omul 
care ne vorbeşte aici nu mai are nimic din felul dezinvolt, 
puţin fluşturatic, puţin lasă-mă să te las, al invitatului pe la 
chiolhanuri şi serenade sub clar de lună. E un biet dascăl 
necăjit care trăieşte sub semnul provizoratului, incapabil 
nu numai să-şi constituie economii, dar chiar să-şi acopere 
nevoile zilnice. El a trecut de 50 ani şi de aceea şi-a cam 
pierdut răbdarea; căci de la această etate înainte şansele 
se reduc iar speranţele se fărâmiţează. Nu poate scăpa 
nimănui că în această scrisoare adresată mitropolitului, 
unde ne-am aştepta să dăm peste tonul obedienţei umile, 
ne întâmpină o indignare de-abia reţinută. E doar o dovadă 
a amărăciunii ce dospea în sufletul scriitorului, o atitudine 
probabil trecătoare dar semnificativă; ea ne relevă 
densitatea sufletească a omului. Între două irmoase şi un 
«vivat mai marelui beţivilor», i se întâmpla veselului psalt 
să plângă cu lacrimi adevărate. 

Lipsit de o situaţie materială stabilă, împresurat 
mereu de griji, nu e mirare că Pann ajunsese la o filosofie 
de un practicism foarte prozaic. Comparaţia cu unii 


59 Diaconul Gheorghe, I. Moisescu, op. cit., p. 222. 


confraţi romantici pare a-l dezavantaja. Dar acelora le 
dădea mina să viseze: plutirea prin sferele idealului o 
plătea moşia sau subsidiul părintesc. În schimb, Pann, care 
la 18641 declarase că tipăriturile lui profane, pe lângă 
scopul de a-i asigura o plăcută petrecere a timpului, îl au şi 
pe acela de a-i oferi un câştig, nu se putea hrăni cu iluzii. 
Pe un elev care-i împărtăşea bucuria de a fi primit o 
recompensă morală îl sfătuia la un mod aproape vulgar: 
«Dar atât nu este destul pentru un cântăreţ; căci 
cântăreţul trebuie să se simtă sunându-i mai groscior în 
buzunar, ca să-i insufli gust de cântare, ca să-şi esprime 
melodia cu curaj şi glasul său să gâdile urechile mai cu 
empresie; că eu când îmi vine să plâng, niciodată nu pociu 
cânta, trebuie să stea în armonie glasul cu cauzerhx.50 
Aceluiaşi i se adresa în altă scrisoare: «... mă bucur 
aurind de fericirea sănătăţii Dum., mă şi întristeznti 
înştiințat dacă ţi s-a hotărât vreo leafă mai însemnată, că 
eu nu mă mulţămesc când îmi dă cineva bravură cu mâna 
goală; ci când mă felicitează şi altminteri să mă vază; nici 
cu făgăduiala, după proverbul ce zice „Trăieşti Murgule 
până la Paşti, c-o să-ţi dau iarbă verde să paşti” şi 
„Caprelor, săriţi, vă bucurati, c-acel mugur voi o să-l 


mâncaţi”, fiindcă „ce e în mină nu e minciună „Că cu 


60 G. Călinescu, Material documentar despre..., în Studii şi cercetări 
de istorie literară şi folclor, 1954, III, p. 134. 


"61. 6235 aceste 


făgăduiala dată sunt cu inima leşinată 
rânduri nu e mercantilism ci luciditate. O experienţă dură 
îl deprinsese pe scriitor să lase deoparte pudoarea în 
chestiunile de existenţă, să fie vigilent şi dârz. Dar el 
îndulcea prin umor asperitatea unor sfaturi brutale. Căci 
era eminamente sociabil: avea plăcerea conversaţiei şi 
priceperea de a o duce afabil, menajându-şi partenerul, 
câştigându-l prin aer familiar şi ton mucalit. Viaţa luată în 
piept din fragedă vârstă îl învățase că sentimentalismul e 
dăunător. Avea totuşi inimă bună, simţea nevoia să se 
devoteze şi să ocrotească, să-şi reverse duioşia asupra 
cuiva. Spre bătrâneţe, când copiii, care de altfel n-au fost 
prea reuşiţi şi i-au pricinuit supărări grave, crescuseră 
mari, a luat de suflet o fată săracă.® Dar ea l-a dezamăgit, 
înhăitându-se cu un derbedeu. Departe de a se descuraja, 
Pann a adoptat o alta. Era un om răbdător şi tenace, gata 
s-o ia mereu de la capăt. 

lată acum două materiale inedite despre scriitorul 
nostru, descoperite în voluminosul caiet de cântece 
alcătuit de George Ucenescu, tânărul ardelean trimis de 
reprezentanța bisericii Sf. Nicolae din Schei să se 
specializeze cu Anton Pann în muzica bisericească. Având 


în vedere însemnătatea cuprinsului, precum şi faptul că 


61 Ibidem. 
62a Ibidem. 

materialele la care ne referim n-au mai fost publicate până 
acum, le vom reproduce în întregime: «Coconita 
Ecaterina, tâtiara şi frumoasa soţie a profesorului meu, d. 
Anton Pann, era curteată %ilnic de un tânăr ciocoiaş 
măcar numai să o vadă. Era săgetat de frumuseţea şi 
drăgănelele acestei coconiţe (aşa îi ziceam noi, elevii lui 
Pann, cocomfă). Într-o seară frumoasă de iulie, eu am ieşit 
la poartă, în uliţă, meditând un cântec nou, care trebuia 
să-l cânt profesorului meu dacă va veni acasă de la vin. 
lată vine şi cocoința la poartă lângă mine, glumind şi 
necăjindu-mă că de ce ardelean ponderat, harnic, 
cumpătat, care nu păcătuieşte prin simţul umorului - după 
cum se va vedea - s-a pus temeinic pe lucru. Vreme de doi 
ani el va fi elevul şi colaboratorul apropiat al lut Pann, 
care-l va admite ca intim la toate tribulaţiile vieţii 
domestice şi ale variatelor lui îndeletniciri de autor, editor, 
colportor şi cântăreţ. Amintirile lui Ucenescu sunt deci ale 
unui martor ocular; autenticitatea lor o garantează 
caracterul solid şi eminamente serios al omului. 

În această privinţă, iată un extras din angajamentul 
pe care l-a iscălit la 26 ianuarie 1851, înainte de a pleca la 


Bucureşti, păstrat în arhiva bisericii Sf. Nicolae din Schei 


64 George Ucenescu se născuse pe la 1830 în Sibiu; angajat cîntăreţ 
la Sf. Nicolae, el e trimis, în ianuarie 1851, numai 6 săptămîni după ce 
se căsătorise, ca să studieze psaltichia cu Anton Pann. împărţit între 
regretul despărțirii de ai săi şi bucuria de a fi fost uns învățăcel al unui 
maistru renumit al muzicii bisericeşti, bine cunoscut în Braşov, 
Ucenescu - 


şi pus cu bunăvoință la dispoziţia noastră de tov. Ion Colan. 
«... Vom petrece la Bucureşti la marele cântăreţ din 
Bucureşti, Anton Pana, pentru învăţătura psaltichiei, doi 
ani întregi. Ne vom sili din toate puterile ca să ne câştigăm 
cele mai temeinice cunoştinţe şi cea mai întinsă 
deprindere în arta muzicii bisericeşti orientale.» Aici, 
simțind probabil grijile ce preocupau pe luminaţii săi 
protectori, Ucenescu, adaugă: «Vom duce la Bucureşti, la 
învăţătură, o viaţă şi o purtare morală, cât se poate de 
hună şi cinstită». Angajamentul a fost respectat cu 
stricteţă. Pann a fost mulţumit şi, după toate aparențele, se 
pare că între el şi Ucenescu n-a existat nicio disensiune. 
Odată numai profesorul a reproşat elevului că şi-a cheltuit 
banii de mâncare cumpărând cărţi; dar, fiindcă vina 
incriminată e am ieşit la poartă. Într-aceea, iată ciocolatul, 
tărbăcit de dragoste, vrea să sărute mâna coconiţii, care l- 
au respins rău,  Simțindusă  vătămată. Atunci grăi 
ciocoiaşul: 

Eu gândeam că mă iubeşti, Dar te văd că nu doreşti, 
Că nesimţitoare stai, Nădejdile mi le tai. Zău mă mir cum 
de porţi un şi nu-ţi vine să te-nduri, Către cei ce-i bagi în 
munci Cătare blândă s-arunci... 

Acum Îi răspunse  ciocoiaşului coconița foarte 
mânioasă şi cu dispreţ: 


Şi eu mă mir cum ai fost, Că din vorbă te văz prost, 


Că fără să te gândeşti Te-ai zburdat să te răneşti; Dar îţi 
spun că cum te porţi, Ocolind ferestri, (şi) porţi, O să iei 
nişte măciuci De n-oi putea să le duci... 

mai degrabă o însuşire onorabilă decât un cusur, nu 
seamănă un astfel de reproş cu un indirect omagiu? 

Despre Ucenescu: C. Facca, Gheorghe Ucemscit - 
Contribuţii în Transilvania, LXXII, 1941, p. 679 şi urm;; 
Studii şi cercetări de istorie literară ţi folclor, ll, 1954, pp. 
133 - 135 (scrisori ale lui Anton Pann către Ucenescu). 
Preţioasă e lucrarea manuscris a lui Vasile D. Nicolescu: 
Un urmat al lui Anton Pann. Gheorghe Ucenescu (1830 - 
1896) pe care am putut-o răsfoi graţie amabilităţii 
conducerii secţiei Documentare a Uniunii Compozitorilor. 

(N.B. - «Acest frumos dialog al dumnealor din proză 
l-am ţesut aşa cum se vede şi l-am tipărit în Spitalul 
amorului, n. 6, spre cea mai mare plăcere a profesorului 
meu şi a soției D-sale.») ®Scena pe care cu atâta suverană 
candoare o relatează Ucenescu se petrece, probabil, la 
1851 - 1852, când Ecaterina, cea de a treia soţie a 
scriitorului, avea de-abia 29 - 30 de ani. Decalajul de 
vârstă dintre ea şi Pann, care ajunsese la 57 - 58 ani şi era 
extrem de gelos®, motivează suficient parada de 


cochetărie a nevestei, ieşită la poartă ca să provoace, dar 


65 Mss. 3497, p. 285. 

66a În gelozia lui (A.P. - n. n.) mergea pînă a-şi închide femeia în casă, 
cu lacătu la uşă - G. Dem. Teoclorescu, Viata şi activitatea lui Anton 
Pann, Bucureşti, 1893, 'p- 54. 


grijulie în acelaşi timp să-şi menajeze retragerea. Cazul de 
faţă ilustrează desigur maxima cam maliţioasă a 
moralistului francez după care la unele femei onestitatea 
nu e altceva decât iubirea propriei reputaţii şi hotărârea 
de a nu-şi deranja comoditatea. 

Cel de-al doilea fragment cuprinde amănunte şi mai 
revelatoare: 

«N.B. - în anul 1852, aflându-mă ca Yeţar (culegător 
de litere în tipografia dascălului meu Anton Panti) - pe 
când Yeţuiam această poezie“, văd că se deschide uşa 
canţelariei dascălului meu şi iată apare în uşă domnul 
Pann, zicând! 

— George, mai ai din manuscrisul ce ţi-am dat, 
Răbdarea? 

— Mai am două strofe, am răspuns. 

— Bine, isprăveşte-l!; dar să nu-mi pui numele 
dedesubt, nu voi, îl dau în dar. Citeşte-l şi tu mai des... eşti 
tânăr căsătorit şi încănu-ți cunoşti soţia... 

Și cu cuvântul din urmă a dispărut, închinând uşa... 

„O Doamnei gândeam, mi-a amintit soţia cu care 
numai şase săptămâni am vieţuit şi lăsând-o am venit aici 
la învăţătură. Ce descriere va fi în poezia aceasta? Si, 
îngrijat şi plin de întristare, am gătat de cules poezia 
Răbdarea şi corectând-o bine o am aşezat la teasc şi 


67 E vorba de cîntecul O, vai mie, ce-o să fie, din Spitalul amorului, br. 
VI, p. 115. 


dându-i cerneală am scos o copie şi o am dat domnului 
meu, apoi am cules mai departe alt cânt cu melodia 
împreună. 

De regulă, domnul Pann pleca la nouă ore dimineaţa 
cu buzunarele pline de cărţi, pe care îndată le împărțea la 
amatorii de poeziile sale, pe bani. La două ore punct era în 
cancelarie şi până la timpul mesei corecta copiile de la 
două teascuri, apoi se punea la masă cu plăcere. De 
regulă, la masă totdeauna avea supă, în care tăia mărunţel 
caşcaval, trimis de la Braşov de patronii mei, protopopul 
Ion Popazu şi protodiaconul episcopesc, Iosif Barac. La 
friptură bea o oca vin de Borsec, care cu lada de 50 sticle i 
le trimitea (fără a se găta vreodată) reprentaţia bisericii 
cei mari gr. ori. din Braşov, hramul Sf. Nicolae, pentru 
osteneala ce avea cu mine în arta muzicii bisericeşti. 

După masă fuma un ciubuc, apoi se culca o oră. Să-l 
lăsăm se odihnească. La patru ore totdeauna încetam din 
lucru pentru a ne odihni şi a gustări câte ceva puțin. 

Toţi colegii mei îmbucau, povesteau şi se chicăiailt. 
Eu şedeam îngrijat lângă caştia cu literele şi n-aveam 
niciun gust de mâncare. Coconita Tincuţa (soția domnului 
Pann) văându-mă stând îngrijat, m-a chemat afară, 
întrebându-mă că ce-mi lipseşte că stau aşa? l-am spus de 
poezia ce am cules-o şi despre cele ce mi-a sjs dl. Pann. Și 


cu un Yimbet plăcut mi-a spus că poezia aceasta priveşte 


pe dl. Pann şi pe a doua soție a sa, cu care a trăit foarte 
rău şi s-a despărțit de ea, urând şi pe fiul său Latţăr cu 
desăvârşire - şi că soția dumisale Zamfira, este călugăriţă 
la Mănăstirea Pasărea. Atunci am înțeles poezia d-sale şi 
mi-am adus aminte de „povestea àluia” care stă în 
Povestea vorbii, tomul II, care se incepe aşa: „Mulţi doresc 
singurătatea, dar eu de ea sunt sătul'58. 

Rândurile acestea, înşirate fără nicio veleitate 
literară, străbătute de o sinceritate evidentă, probează şi 
altceva decât iluziile despre viaţa conjugală, pe care şi le 
făcea entuziastul, naivul şi virtuosul Ucenescu. Detaliile 
programului zilnic şi întocmirea meselor lui Pann 
punctează cu elemente concrete şi aşază într-un cadru 
palpabil figura  semifabuloasă a scriitorului. Mai 
semnificativă e fereastra care ni se deschide, dincolo de 
aparenţe, spre zona tainelor sufleteşti şi a umbrelor ce 
asaltează conştiinţa. Desigur că Ucenescu nu putea 
înţelege zbuciumul lui Pann, mistuit de îndoieli în privinţa 
Ecaterinei şi probabil blestemând îmbulzirea anilor scurşi, 
fiindcă-l apropiau pas cu pas de sorocul cel crud şi 
inexorabil. Elevul ignora cu desăvârşire drama ascunsă 
îndărătul jovialităţii şi a măruntei agitaţii diurne a 
maistrului. Dar noi intuim încă o dată la Anton Pann nu 
doar câteva strune răsunând monoton, ci o întreagă 
claviatură sufletească, în stare să producă sunete grave şi 
68 Mss. 3497, p. 663. 


melancolice, pe lângă cele cunoscute, din registrul 
contagioasei bune dispoziţii. Dar aceasta înseamnă că la 
veselia robustă a operei s-a ajuns nu numai prin 
spontaneitate, ci şi prin disciplină, prin control autocritic şi 
s-ublimare. 

Cam la atât se reduc ştirile directe pe care le avem 
despre persoana lui Anton Pann. Sărăcia lor se explică prin 
aceea că notorietatea scriitorului s-a clădit trudnic şi a 
venit tkziu. Când posteritatea a început să-i investigheze 
drumurile vieţii, ea n-a mai dat peste amintiri, ci peste 
legende. Mărturiile din care s-ar fi putut alcătui portretul 
viu al autorului Poveştii vorbei dispăruseră. 

Am putea desigur să adăugăm celor de mai sus 
bogatele informaţii care se degajă din analiza operei. Deşi 
vom încerca în alt capitol această deducție, nu ne putem 
opri de a nu atrage atenţia asupra vulnerabilităţii 
procedeului: în cazul lui Pann, veritabil grefier al 
experienţei contemporane, sentimentele şi atitudinile nu 
consemnează totdeauna punctul de vedere al autorului. Se 
cuvine deci a le interpreta cu prudenţă. 

Mai există o cale pentru a suplini anemia materialului 
informativ, dar ea nu ne ispiteşte. E fantezia, uneori 
simpatică şi credibilă, alteori construind fără nicio rigoare. 
Primei categorii îi aparţine, de pildă, o schiţă a lui D. 


Teleor publicată acum mai bine de 6 decenii. În ea găsim 


un Pann de 50 de ani, care furnizează boierilor cu inimă 
zburdalnică leacuri împotriva plictisului şi a melancoliilor 
amorului, în schimbul unui pumn de galbeni, acceptaţi cu 
temenele până-n pământ.6* în cea de a doua categorie intră 
neseriosul roman semnat de Sergiu Dan şi Romulus Dianu: 
Viaţa minunată a lui Anton Pann (Bucureşti, 1929). Eroul 
se numeşte aci Anton Pann, însă el e o combinaţie barocă 
şi indigestă de Păcală zurbagiu şi de Don Quijote, bântuit 
de nelinişti metafizice. 

Încât, renunțând să înălţăm edificii pe un teren 
friabil, ne oprim aci. 

În genere, Anton Pann oglindeşte în chip - viu, ca şi 
alţi scriitori contemporani, o epocă de tranziţie, în care 
interferenţele de civilizaţii şi încălecările de ritm istoric 
alcătuiau un spectacol de un pitoresc captivant, dar şi de 
un puternic dramatism. Căci noul se alegea de vechi 
printr-o luptă grea. Din păcate, miza acestei lupte şi căile 
ei de desfăşurare nu erau limpezi pentru toată lumea. 
Paşoptiştii, având în faţă perspectiva emancipării noastre 
politice şi a intrării în familia naţiunilor civilizate ale 
Europei, optaseră hotărât pentru Occident. Pann nu se 
împotrivea modernizării în toate ramurile vieţii particulare 
şi obşteşti, dar nici nu se grăbea să-şi pună giubeaua la 
naftalină. Erau în el multe trăsături de om al vechimii şi nu 


69 D. Teleor, Anton Pann, în Noua revistă romînă, nr. 4, 15 februarie, 

e de mirare că într-o perioadă de rapidă destrămare a 
relaţiilor patriarhale a fost realmente, şi mai ales a dat 
impresia că este, un ultim reprezentant al legăturilor 
noastre culturale cu lumea greco-turcească. De fapt, el nu 
avea nimic comun cu ataraxia înţelepciunii orientale şi nu 
privea în jur cu scepticism şi detaşare, aşteptând cu 
braţele la piept ca fatalitatea să-şi împlinească sorocul. Era 
doar un om prudent şi grijuliu, plasat în raport cu 
societatea boierească a timpului printre slugi, întrucât 
practica o meserie nesigură, fără prestigiu social, lipsită 
de independenţă, care-i îngăduia doar să trăiască de azi pe 
mâine. De aceea Pann îşi potrivea totdeauna pasul după 
poporenii de rând ce-l înconjurau, împărtăşind nădejdile şi 
repulsiile lor, evitând salturile bruşte şi primenirile 
radicale pe care le încercau unii literați contemporani, 
politiceşte mai avansați, materialmente mai înstăriți, 
sufleteşte mai receptivi faţă de ideile Apusului. 

DE LA LUME ADUNATE... (Izvoarele creaţiei lui 
Anton Pann) 

Pentru a înţelege însemnătatea lui Anton Pann şi a-i 
putea aprecia contribuţia în cadrul istoriei literaturii, 
cercetătorii s-au găsit de mult în faţa necesităţii de a-i 
determina izvoarele de inspiraţie. Dar această problemă 
nu e uşor de elucidat, iar încercările întreprinse până 


acum, având drept iniţiator pe un mare învăţat, M. 


Gaster”0, n-au condus decât la rezultate parţiale. Chiar şi 
aşa, fără un studiu sistematic asupra ansamblului operei, 
care implică ani de trudă şi o răbdare de benedictin, numai 
pe baza sondajelor efectuate ici şi colo, se poate afirma că 
Anton Pann e unul din cei mai uimitori scriitori ai secolului 
al XIX-lea, veritabil punct de intersecţie al unor circuite 
folclorice ce leagă Orientul de Occident şi înmănunchează 
bagajul spiritual al epocilor vechi cu experienţa omului 
simplu din vremurile noastre. 

Autorul Poveştii vorbei a împrumutat de la alţii, fără 
niciun scrupul. În această privinţă el manifestă o 
dezinvoltură şi o suverană inocenţă, proprii epocilor 
primitive, când, sub semnul unei mentalități 
cvasifolclorice, deosebirea între original şi copie nu era 
deplin statornicită, iar elementul personal în creație 
intervenea anonim şi modest, doar ca să nuanţeze imagini, 
motive şi tipuri literare de circulaţie colectivă. În afară de 
culegerea de proverbe şi istorioare din gura ţăranului, 
acţiune care precede cu cel puţin un deceniu mişcarea de 
valorificare a creaţiei orale a poporului pornită de 
Alecsandri şi Russo, el a adunat material din mahalalele 
oraşelor, din publicaţiile periodice ale timpului şi, mai ales, 
a pus la contribuţie izvoare cărturăreşti, vechi manuscrise 
de cărţi populare, în circulaţie la noi către începutul 
secolului, ca: Hristoitia, Bertdao, Archir şi A nada în sau 

Floarea darurilor, culegeri de maxime, ca lucrarea de la 
1826 a lui Dinicu Golescu, Adunare de pilde bisericeşti şi 
filosof eşti, opere beletristice neogreceşti ca Frotocritul, şi 
multe altele. Tot acest imens material, de provenienţe 
felurite, a fost unificat de scriitor fără ca totdeauna să se 
producă osmoza deplină cu propria-i personalitate. 
Lucrările rezultate, potrivit scopului pe care-l urmăresc, 
reprezintă o versiune mai mult sau mai puţin depărtată de 
prototipul iniţial. FErotocritul ne apare ca o traducere 
apropiată de original; Archir şi Anadam e o prelucrare mai 
liberă, ce respectă totuşi datele fundamentale ale textului 
de bază; O şezătoare la ţară şi Povestea vorbii, deşi 
cuprind numeroase elemente alogene, constituie însă, prin 
dispunerea materialului, bogăţia invenţiei şi expresivitatea 
formei, o creaţie originală: aici tot ce a fost împrumutat s-a 
topit într-o nouă elaboraţie. 

În genere, Anton Pann construieşte pe o schelărie 
clasică de motive străvechi, venite din India, trecute mai 
ales prin orientul islamic în lumea medievală, şi de-aici 
intrate în patrimoniul culturilor naţionale moderne, în 
nesfârşite variante şi contaminări, rod al legăturilor 
reciproce şi al unui aflux inepuizabil şi mereu inedit de 
imaginaţie populară. «ÎI citim deci - se exprima admirabil 
Tudor Vianu - nu numai cu plăcere, dar, atunci când 


înțelegem lucrurile mai bine, şi cu emoția de a stabili prin 


el contactul cu fantezia unică şi eternă a omenirii.»”! 

Opera lui e dintre acelea care procură 
comparatiştilor, în cel mai înalt grad, voluptatea stabilirii 
de concordanţe şi a descoperirii de filiaţii. În adevăr, 
îndărătul celei mai simple şi mai pline de naturaleţe 
istorioare ce pare prin firescul povestirii că ţâşneşte 
spontan din fantezia autorului, erudiţia relevă cele mai 
neaşteptate şi mai surprinzătoare conexiuni. Desigur, 
lucrurile trebuie interpretate cu precauţie, eliminând 
apropierile abuzive şi combătând metodologia, atât de 
înrădăcinată în istoriografia burgheză, de a explica totul 
prin influenţe. E totuşi indiscutabil, dincolo de orice 
exagerare comparatistă, că opera lui Anton Pann constituie 
un imens receptacul de motive şi teme care se regăsesc în 
variante similare pe toate latitudinile, că ea reprezintă o 
verigă în lanţul ce leagă vechile culturi ale Asiei de 
culturile Europei. 

lată un exemplu concludent: bucata intitulată Planul 
simigiului din Fabule şi istorioare. În aparenţă, nimic mai 
cotidian şi mai datat: un simigiu şi-a cumpărat ouă din 
produsul covrigilor vânduți la târg; întorcându-se spre casă 
şi fiind în starea de uşoară euforie a omului căruia i-au 
mers bine treburile, începe să viseze cu ochii deschişi: din 
cele 500 de ouă cumpărate - se gândeşte el - va obţine 500 

de pui, puii se vor face cloşti, cloştile îi vor da fiecare câte 
20 de pui, şi aşa mai departe, printr-un fel de «reproducție 
lărgită» sui-generis, se şi vede om căpătuit, scăpat o dată 
pentru totdeauna de griji şi necazuri; dar tocmai când îşi 
savura mai tare iluzia, iată-l făcând o mişcare stângace; 
panerul pe care-l purta pe cap, cu cele 500 de ouă, se 
răstoarnă şi simigiul îşi reia într-un chip amar contactul cu 
proza vieţii. 

Rezemându-se pe autoritatea unui renumit 
sanscritolog, Max Müller, Gaster a arătat încă de mult”? că 
prototipul istorioarei de mai sus se găseşte în 
Panciatantra, cea mai cunoscută colecție de fabule indice, 
datând din primele secole ale erei noastre, de unde, prin 
adaptări şi migrațiuni surprinzătoare, a ajuns până la La 
Fontaine. În adevăr, în colecția celebrului fabulist francez 
întâlnim o povestire aidoma celei a lui Pann: La Laitière et 
le pot au lait (Livre VII, X), cu deosebirea doar că locul 
simigiului e ţinut de o lăptăreasă numită Perrette. Cu acel 
dar inimitabil de a evoca laconic particularităţile omului 
concret, individualizând printr-un cuvânt sau un detaliu de 
costum, La Fontaine ne-o descrie pe Perrette cum se 
îndreaptă într-o dimineaţă spre târg, purtându-şi grațios 
oala cu lapte, ca o nimfă câmpenească sărutată de aerul 
proaspăt şi lumina soarelui: 

Legere et court vetue, elle allait ă grands pas, Ayant 

mis ce jour-là, pour être plus agile, Cotillon simple et 
souliers plats... 

Astfel dichisită, cu inima uşoară şi zglobie, lăptăreasa 
se lasă pradă iluziilor; cu banii luaţi din vânzarea laptelui 
va cumpăra ouă, ouăle îi vor da destui pui ca să-şi ia un 
porc, porcul îi va permite să-şi ia o vacă, şi tot aşa, din 
aproape în aproape, Perrette se şi vedea ajunsă la o mare 
bogăţie, dacă... dacă o mişcare greşită n-ar fi făcut-o să 
spargă blidul cu lapte şi să revină astfel la realitate. 

Paralelismul dintre păţania Perrettei şi cea a 
simigiului e incontestabil. Întrebarea e: a avut Pann 
cunoştinţă de fabula lui La 

Fontaine? N-ar fi imposibil, deşi probabilitatea e 
foarte mică. Însemnăm doar că există şi alte coincidenţe 
între opera lui Pann şi cea a lui La Fontaine. De pildă, 
apologul intitulat Critica oamenilor din Fabule şi istorioare 
nu e altceva decât Le meunier, son fils et line (111,73). 

Există însă şi o altă ipoteză; anume că La Fontaine şi 
Pann s-au inspirat deopotrivă, dar în mod independent, 
dintr-un prototip anterior. Aici ne vine în ajutor savanta 
cercetare întreprinsă de Max Miller, la care G astre se 
referea incidental. În 1883, când apărea Literatura 
populară română, Muller conta printre cei mai reputați 
maeştri ai filologiei comparate. De-atunci încoace teoriile 


73 Max Miiller, Essais sur la mithologie comparée, les traditions et les 
coutumes, Paris, 1875. 


lui, în bună parte de un pozitivism simplist, încercând să 
explice legendele comune diferitelor ramuri ale marii 
familii indo-europene prin analiza, etimologia şi 
comparaţia numelor mitologice, au căzut în desuetudine. 
Totuşi, cum se întâmplă adesea când o operă se înalţă pe o 
temelie vastă de fapte, în unele lucrări ale lui Muller se 
găsesc date şi observaţii care pot încă servi, cu condiţia de 
a le desface din contextul ce le încătuşează. E cazul, în 
speţă, cu studiul Asupra migrării fabulelor dedicat 
motivului întâlnit la Anton Pann şi La Fontaine, pe care să-l 
numim, pentru comoditatea discuţiei, al «castelelor în 
Spania». 

Muller depistează prototipul îndepărtat al fabulei lui 
La Fontaine într-o povestire din Panciatantra. Eroul e aici 
un brahman zgârcit care-şi atârnase o oală cu orez 
deasupra patului; într-o zi, cum tot o privea cu ochi 
mângâietori, îi vine în minte că ar putea vinde orezul în 
caz de foamete cu destule rupii ca să-şi cumpere două 
capre; caprele i-ar da mai mulţi iezi, care, la rândul lor, 
hrăniţi şi apoi vânduți cu preţ bun, i-ar permite să obţină 
vaci, vacile le-ar da pe bivoli şi, aşa mai departe, prin 
schimburi tot mai avantajoase, brahmanul se şi vede om 
bogat, instalat într-o locuinţă impunătoare, căsătorit cu o 
fată frumoasă şi cu zestre; în vis are şi un copil, însă cam 


zvăpăiat; cum într-o zi maică-sa nu intervine destul de 


prompt să-l potolească, mânia brahmanului se abate 
asupra femeii; lipsit de orice etichetă, el vrea s-o lovească, 
însă... cititorul a ghicit, nimereşte în oala cu orez, care se 
face ţăndări. 

Muller citează apoi un text analog din altă colecţie de 
fabule sanscrite, ulterioară  Panciatantrei, numită 
Hitopadesa (Sfatulizbăvitor), şi îşi pune întrebarea în ce 
mod a călătorit din India primelor secole ale erei noastre 
până în Franța Regelui-Soare acest motiv al «castelelor în 
Spania». «Este aici, scrie el, ceva care ne surprinde; în 
timp ce opere de artă au pierit, în timp ce imperii s-au 
ridicat şi s-au prăbuşit, această modestă povestire a 
supravieţuit” păstrându-şi locul de onoare şi puterea 
necontestata, în toate şcolile Orientului în toate 
grădinițele de copii ale Occidentului. Și este vorba de un 
caz de longevitate atât de bine stabilit, încât chiar cei mai 
sceptici s-ar hazarda cu greu să-l pună la îndoială.»"* 

Fără a intra în toate detaliile acestui extraordinar 
voiaj al fabulelor indiene, redăm succint etapele principale, 
după Miller, care la rându-i se baza pe cercetările 
întreprinse de Benfey, comunicate într-o carte celebră, 
apărută la 1859. Panciatantra a fost tradusă în limba 
persană pe vremea lui Cosroe Nuşirvan, contemporan al 
lui Justinian. În arabă ajunge în secolul al VII-lea prin 
intermediul lui Abdalah ibn Almokaffa, persan trecut la 
74 Max Miiller, op. cit., p. 424. 


mahomedanism, înălţat în dregătorii importante la curtea 
califilor din Bagdad. La el, povestirea noastră apare într-o 
variantă uşor modificată; eroul nu mai e brahman, orezul 
din oală e înlocuit cu ulei şi miere, iar bastonada care 
deşteaptă din miraje îl vizează direct pe copilul 
neascultător. Textul lui Abdalah ibn Almokaffa parvine în 
Europa pe trei căi: printr-o traducere greacă din secolul al 
XI-lea, printr-o traducere ebraică din secolul al XIII-lea 
(care a proliferat versiuni în latină, germană, spaniolă, 
italiană) şi printr-o traducere persană din secolul al XII-lea 
(care a constituit prototipul cărţii apărute la Paris în 1644, 
sub titlul Livre des lumières ou la conduite des rois, 
composé par le sage Pilpay, 1'Indien, recunoscută de La 
Fontaine drept sursă de inspiraţie). Prin aceste traduceri şi 
traduceri de traduceri, fabulele indiene au devenit foarte 
populare în Europa. «Ele au fost mai citite decât Biblia sau 
orice altă carte. Ele n-au fost doar citite în aceste 
traduceri, ci incluse în predici, omilii şi opere de morală. 
Au fost dezvoltate, aclimatizate, loca” 

aul Tai 

aşa chip, încât e aproape recunoşti fizionomia 
orientală sub deghizările lor rustice.»! Rabelais, în 
Gargantua, punea în gura unui personaj următoarele 
cuvinte: «/-ay grand paour que toute cette entreprise sera 


semblable à la farce du pot au laict, duquel un cordonnier 


75 Max Mullef, op. cit., pp. 441 - 442. 


se faisayt riche par resverie, puys, le pot cassé, n eul de 
quoi disner.»"6 

Aici se vede că brahmanul a devenit cizmar, iar oala 
cu orez sau miere conţine acum, ca la La Fontaine, lapte. 
Dar Muller, nemulţumit cu atât, vrea să se convingă dacă 
lăptăreasa din fabula scriitorului francez e o invenţie 
personală sau tot o reminiscență de lectură. Şi el sfârşeşte 
prin a-i descoperi prezenţa într-o carte din secolul al XIII- 
lea: Dialogus creaturarum optime moralizatus, precum şi 
în operele mai târzii: Condé lucanor a infantelui Don 
Manuel (jumătatea secolului al XIV-lea) şi Contes et 
nouvelles, a lui Bonaventure des Periers (secolul al XIV- 
lea), aceasta din urmă bine cunoscută lui La Fontaine. 

Erudita cercetare a lui Muller e totuşi incompletă: ea 
lasă la o parte peregrinările motivului în literaturile slave, 
precum şi în limba turcă, unde ştim totuşi că o primă 
traducere a Panciatantrei s-a făcut în 1540. Or, ca să 
revenim la Anton Pann, tocmai prin acest canal ar fi putut 
ajunge mai lesne străvechiul motiv hindus în opera 
scriitorului nostru. Un argument, deşi e precaut să nu-i 
atribuim mare pondere, l-ar constitui profesia eroului: 
simigiu, îndeletnicire orientală. 


76a Rabelais, Gargantua, I, 33. 


77 Cercetarea lui Miiller ignoră şi o povestire coincidentă ca sens din 
Halima, pe care, în traducerea romînească a lui Eusebiu Camilar (1001 
de nopţi - basme arabe, Ed. Tineretului, ed. a Il-a, 1961), o găsim sub 
titlul Istoria cu vecinul ţi cu untdelemnul... Vedem ce păţesc cei ce-ţi 
fac planuri mari, biruite pe pulbere ţi umbră (voi. II, pp. 11 - 12). 


Mai plauzibilă e însă presupunerea că Planul 
simigiului reprezintă versificarea unei anecdote auzite de 
la cineva, decât adaptarea unui text găsit într-o carte. Nu 
mărturiseşte oare Anton Pann în prefața la Fabule şi 
istorioare că bucăţile cuprinse în volum «nu sunt decât 
numai aurite»? Şi adaugă: «De vor fi vreunele tipărite în 
alte limbi, nu ştiu, că n-am învăţat nicio limbă din cele 
poleite.» 

Fireşte, nu e exclusă nici ipoteza naşterii 
independente a istorioarei lui Pann. Ar fi vorba în acest caz 
de o coincidenţă, şi nu de o influenţă. Lucrul e greu de 
demonstrat, pare puţin probabil, însă, repetăm, nu e 
imposibil. 

În folclorul diferitelor popoare se ştie doar că există 
numeroase similitudini ce nu provin dintr-o transmitere, ci 
rezultă din identitatea reacţiilor umane în faţa unor 
experienţe de viaţă comune. Andrew Lang scria încă 
demult în prefața traducerii engleze a poveştilor fraţilor 
Grimm (1884): «Socotim că e cu neputinţă să determinăm 
deocamdată până la ce punct poveştile au fost transmise 
de la popor la popor şi transportate din loc în loc în 
trecutul obscur şi incomensurabil al omenirii sau până la 
ce punct ele se datoresc identităţii imaginaţiei umane în 
toate locurile... Cum s-au răspândit poveştile, aceasta 


rămâne nesigur. Mult se datorează desigur identităţii de 


imaginaţie, mai ales în epocile primitive, ceva se datorează 
transmiterii.» 

Punctul de vedere al lui Lang nu e admis de toţi 
folcloriştii, el a ajuns chiar minoritar în ştiinţa burgheză, 
dominată până azi de comparatism. lată, de pildă, o opinie 
la antipozi, a lui Emmanuel Cosquin, un erudit care şi-a 
închinat întreaga viaţă demonstrării originii indice a 
basmelor: «Oricare ar fi tipul de poveste pe care l-ați 
studia, în variantele sale cât de numeroase, cât de 
diversificate, culese în ţările cele mai deosebite, nu veți 
întâlni nici un Singur element caracteristic, fie cât de 
neînsemnat, care să fie cu adevărat specific cutării 
variante, cutării ţări. Cercetaţi bine, şi acest element îl veţi 
regăsi aiurea, în mod foarte precis, câteodată la celălalt 
capăt al lumii.»”8 

Fireşte, nu e aici locul să dezbatem o problemă atât 
de specială şi de controversată ca aceea a originii şi 
migrării basmelor. Ne mărginim doar la a nota în treacăt 
că uriaşul material faptic acumulat de cercetători nu 
permite o concluzie nici într-un sens, nici într-altul, sau, cu 
alte cuvinte, impune o viziune dialectică asupra lucrurilor; 
încercările de a explica imensa varietate a cazurilor 


particulare printr-un principiu unic şi exclusivist sunt în 


78 Emmanuel Cosquin, Etudes folkloriques, Recherches sur les 
migrations des contes populaires et leur point de depart, Paris, 1922, 
p. 9. 


orice caz sortite eşecului. 

În ce-l priveşte pe Anton Pann e neîndoielnic că el ne 
oferă tocmai exemplul unor variate moduri de elaborare a 
operei. Dacă Planul simigiului pare a fi prelucrarea unei 
anecdote auzite, şi în acest caz scriitorul ne pune 
involuntar în legătură cu tezaurul milenar al înţelepciunii 
popoarelor prin aceea că reproduce un material folcloric 
ce avea el însuşi rădăcini îndepărtate, în schimb, în alte 
cazuri, ştim cu certitudine că şi-a născocit subiectele. Pe 
de altă parte, e stabilit că în mod frecvent el a apelat la 
manuscrise româneşti anterioare, pe care le-a editat, 
aducându-le o serie de transformări, de mai mare sau mai 
mică întindere. «Anton Pann n-a făcut altceva decât a 
tipărit manuscripte mai vechi româneşti, schimbându-le 


79, spunea Gaster în 1883, pentru 


mai mult sau mai puțin» 
ca, după mai bine de o jumătate de veac, să declare într-o 
formă încă mai categorică: «El nu este autorul nici uneia 
din cărțile publicate de dânsul, doar numai că multe dintre 
ele au fost versificate de dânsul». 

E deplin dovedit astăzi că punctul de vedere al lui 
Gaster e greşit. De altfel, marele învăţat, căruia filologia 
română îi datorează atât de mult în domeniul iniţierii 
cercetărilor ştiinţifice de literatură populară, şi-a contrazis 
propria-i opinie în cadrul analizei făcute Poveştii vorbei în 


79 M. Gaster, Literatura populară romînă, op. cit., p. 106. 
80 M. Gaster, Prefaţă la ed. Povestea vorbii, op. cit., p. 71. 


ediţia publicată în anul 1936. 

Vom încerca în tabloul următor să clasificăm 
principalele opere literare ale lui Anton Pann în funcţie de 
natura izvorului de inspiraţie: 

I. ORIGINALE 

1. Câteva bucăţi din Poeftii deosebite sau Cântece de 
lume (1831) 8! «din care unele sunt culese de la alţi, iar 
altele originale», ne spune chiar autorul. Notăm câteva 
originale indubitabile: La Râmnic, Zădărmnicia, însoţirea, 
Munţilor, fiţi mărturii, Litniţă luminătoare, Nu voi avere, 
nici bogăție etc. 

2. Unele bucăţi din Fabule şi istorioare (1841) - 
atribuie probabilă. 

3. Câteva bucăţi din poezii populare (1846), între 
care primele 4 poezii şi Povestea unui gângav despre 
tavera de la 1821. 

4. Memorabilul focului mare întâmplat în Bucureşti 
în %nu de Paşti, anul 1847, martie, 23, şi generozitatea 
preaiînălţatului nostru prinț Gheorghe D. Bibescu-vodă 
(1847). 

5. Povestiri şi proverbe din Culegere de proverburi 
sau Povestea vorbii (1847). 

6. Părţi din o şezătoare la țară sau Călătoria lui Moş 
Albi (1851 - 1852). 


81 În tabloul ce urmează indicăm de regulă numai data primelor 
ediţii. 


PRELUCRĂRI ŞI REEDITĂRI DE MANUSCRISE 
(TEXTE) ANTERIOARE SAU CONTEMPORANE. 

1. Calendarul lui Bonifatie Setosul (incert, 1821). 

2. Cântări de stea (incert, 1822). 

3. Versuri munceşti (1830). În prefaţă, autorul îşi 
precizează modul de lucru: «... aceste versuri neavându-le 
tipărite, din mână în mână şi din aurite spunându-le, atât 
le smintise din calea lor, încât mai niciun înţeles nu avea 
într-insele. Pe aceste într-acest chip eu vățându-le, m-am 
îndemnat şi, pe cât am putut, culegându-le, le-am 
îndreptat.» Reiese că Anton Pann a prelucrat versuri 
manuscrise (care circulau «din mână în mână») şi poezii 
răspândite pe cale orală («din aurite»). 

4. Cea mai mare parte din Poeţii deosebite sau 
Cântece de lume (1831). 

În acest volum Anton Pann reproduce 15 poezii de 
Alecu Văcărescu după un manuscris similar mss. - lor 
academice 2, 87 şi 3.238. 

De asemenea, reproduce 2 poezii de lenăchiţă 
Văcărescu şi 8 poezii de lancu Văcărescu, între care 
Bacchic (Bine este totdeauna...). E vrednic de notat că şi în 
cazul acestuia din urmă Pann a ţinut seama de un 
manuscris al Văcăreştilor, întrucât unele bucăţi ale lui 
lancu (de ex. La privighetoare sau Fireasca lege) nu 


figurează în ediţia 1830: Poezii alese din alemarelui 


logofăt I. Văcărescu. 

În rest, există numeroase cântece de lume şi poezii 
de tip neoanacreontic, a căror paternitate e greu de 
stabilit; în orice caz, nu numai maniera şi profilul stilistic 
le înrudeşte cu opera Văcăreştilor şi parţial cu a lui 
Conachi ci şi realizarea artistică, în mod vădit conformistă 
şi secătuită de avânt veritabil. 

5. Hristoitia (1834). 

Lucrarea aceasta a fost considerată de bizantinologul 
Demostene Russo drept o traducere a lui Pann prin 
intermediul grecesc al lui  Daponte, după opera 
renumitului umanist Erasm din Rotterdam: De civilitate 
morum puerillium (Anvers, 1530) %. D. Russo a mai 
semnalat existenţa unei versiuni româneşti datorită 
călugărului Naum Râmniceanu, care ar fi urmat însă un alt 
intermediar grecesc şi anume al lui Vizantios. N. Cartojan, 
în opera sa monumentală Cărţile populare în literatura 
românească, reia părerea lui Russo şi-l elogiază pentru că 
ar fi atras atenţia asupra manuscrisului «inedit» al lui 
Râmniceanu.? Dar lui Cartojan i-au scăpat două. 
declaraţiuni categorice în problema care ne interesează, 
anterioare cercetării lui Russo. În adevăr, încă în 1890, 


Constantin Erbiceanu - unul dintre primii cercetători ai 


82 D. Russo, Studii fi critice, Bucureşti, 1910, p. 41. 


83 N. Cartojan, Cărţile populare în literatura romiî- nească, voi. II, 
Bucureşti, 1938, p. 224. 


relaţiilor culturale româno-greceşti - afirmase că Anton 
Pann a plecat în Hristoitia de la un text în versuri greceşti 
al lui Naum Râmniceanu, prelucrat el însuşi după o scriere 
a unui Dimitrie Neculai Darvari: Man aducere în buna- 
creştere sau manual pentru citirea tinerilor studioşi Romei 
(greci) şi Vlahf“. Câţiva ani mai târziu, acelaşi Erbiceanu, 
în biografia ce i-a consacrat-o lui Naum Râmniceanu, şi-a 
completat ştirea comunicată anterior, precizând că Anton 
Pann a cunoscut un manuscris al acestuia, intitulat Buna 
obicinuinţă nouă, din 1829, cuprinzând traducerea operei 
lui Erasm pe două coloane: «in poezie grecească foarte 
corect» şi: «în româneşte în poezie albă». Ca să compună 
Hristoitia, Anton Pann ar fi versificat numai, corijând şi 
îmbunătăţind textul românesc al lui Naum.® 

Părerea lui Erbiceanu nu e absurdă, după cum 
cititorul se poate convinge comparând în paralelă 
fragmentele următoare din manuscrisul lui Naum şi caftea 
scriitorului nostru. 

CAP. V. PENTRU PODOABA HAINELOR 
Naumrâmniceanu (mss. 1487) Anton Pann 


Nu este lucru poprit Podoaba şi la bărbaţi, Ci aceasta 


84 Const. Erbiceanu, Cronicarii greci cari au scris despre romîni în 
epoca fanariotă, Bucureşti, 1899, p. XXXII. 

85 Const. Erbiceanu, Viaţa şi activitatea literară a protosinghehdui 
Naum Rîmniceanu, Bucureşti, 1900, pp. 28-74. 


Căciula şi işlicul Nu prea mult să o sco- _ 
Oehii să i s-acopere, Nici prea mult s-o ridice, Incît a se şi clăti 
Deasupra capului său, Că aceste amîndouă 


să o facă Nu şi peste cât se cade la însuşi persoana lor, ia 
să nu se defăimeze. 

Bărbaţii să se gătească şi să se împodobească, Este 
slobod la oricine, însă precât să cuvine, Cu podoabă 
potrivită. 

Aşezată şi cinstită, Iar cela ce să găteşte Mai mult 
decât treşi cel ce se des priveşte, Să pipăie, să chiteşte. 

Mai galant decât or-Astfel de om să nu-ţi 

Că va scăpa de ocară. 

Şi frumos, cum să 

Să nu fie prea-ndesată, Până la ochi apăsată, Nici la o 
parte străm Categorisite sunt. 

Nici brâul să şi-l dezlege, Nici iarăşi a se încinge, 
Fără numai de nevoie, şi atuncea cu sfială. Şi de este urât 
lucru Brâul său să şi-l dezlege înaintea oamenilor, Alai urât 
lucru va fi să se vadă brâuşorul Sau s-arate cusătura. 

Brâul iar de a-l descinge Ş-a-l întinde ş-a-l încinge 

Pe o ureche plecată, Că sunt lucruri necinstite şi de- 
nţelepţi osândite. 

Niciodată nu să cade Altul de faţă când şade; Or 
brânişorul să-şi lege şi între alţi să-l dezlege, Or marginile 
să şază Afară, ca să se vază: Aceasta iar să se ştie că e 
mare nebunie. 

Reiese destul de limpede că Pann nu se îndepărtează 


în mod esenţial de versiunea lui Naum Râmniceanu, deşi el 


îşi permite, ca totdeauna, mari libertăţi de mişcare, 
nesimţindu-se robul textului ce-i serveşte de model. Totuşi, 
admițând că prin confruntarea celor două versiuni nu 
ajungem la un rezultat deplin convingător, adăugăm şi alte 
argumente pentru a fundamenta supoziţia noastră că Pann 
a prelucrat şi nu a tradus Hristoitia. În afara unor 
considerente de ordin general, privind modul de lucru al 
scriitorului, ne întemeiem pe mărturia sa directă, făcută în 
precuvântarea cărţii. După ce arată că Hristoitia a fost 
«întâi şi întâi scoasă» în latineşte şi de-aci răspândită în 
diverse traduceri, autorul continuă: 

Fieşcare o făcuse în limbă-i, cum îi plăcuse, Precum 
şi în rumâneşte 

Două feluri să găseşte, Care acum şi de mine lat-a 
treia oară vine Cum se vede întocmită şi în versuri poezită. 

În aceste rânduri Anton Pann nu vorbeşte explicit de 
traducere, ci de «peeYare», adică exact de ceea ce 
pretindea Erbiceanu. Pe de altă parte, faptul că el se 
referă 1 a doua manuscrise anterioare trezeşte o bănuială: 
oare editorul, care se grăbea să scoată cărţi la lumină şi-l 
împingea din spate pe scriitor, ar fi fost dispus să 
zăbovească până la întocmirea unei a treia traduceri 
atunci când două deja existau? Nu pare straniu ca Anton 
Pann să se fi călăuzit în acest caz de principiul fidelității 


faţă de original de care în mod obişnuit n-a ţinut seama? 


Adăugăm la aceasta o frază din prefața la Fabule şi 
istorioare din 1841 (deci posterioară Hristoitiei), al cărei 
sens, fără a fi pe deplin concludent, furnizează totuşi un 
nou indiciu: «pe anii cruzimii mele, de ar fi fost şcoli ca 
acum şi de învățam vreo limbă din cele lăudate, nu era să 
mă joc cu astfel de lucruri mici, ci era să traduc osebite 
cărți care să mă folosească şi pe mine şi pe alții...» 

Formulăm deci ipoteza că Hristoitia nu e o traducere, 
ci o prelucrare, o «poeire» a unui manuscris anterior. 
Care? Poate al lui 

Râmniceanu, mai probabil al celuilalt manuscris 
despre care vorbeşte Pann, din păcate, însă, pierdut. 

6. Noul Erotocrit (1837). Părerea noastră este că şi 
această scriere e o prelucrare, aşa cum a afirmat pe 
vremuri M. Gaster8$, şi nu o traducere. Cartojan, care a 
dedicat un erudit studiu poemei Frotocritul şi circulaţiei 
sale, a dovedit că la baza lucrării cu acest nume, tipărită în 
1818, la Viena, de Dionisie Fotino, stă o operă a cretanului 
Cornaro, de pe la sfârşitul veacului al XVII-lea, prelucrată, 
la rândul ei, după romanul cavaleresc, de la sfârşitul evului 
mediu francez, Paris et Vienne.% Un alt cercetător, V. 
Grecu, a afirmat - şi pe urmele lui toţi cei care au abordat 


până astăzi chestiunea - că Frotocritul lui Pann, de la 


86 M. Gaster, Rumänische Literatur, Strassburg, 1901, p. 339. 


87a N. Cartojan, Cărţile populare în literatura romiî- nească, II, 1938, 
p. 346 şi urm. 


1837, «e o traducere fidelă, în versuri, a textului din Noul 
Erotocrit al lui Dionisie Fotino, şi că Pann nu-şi permite 
nicio schimbare sau modificare şi nu adaugă nimica de la 
ely.88 

Dar în prefața Frotocritului dăm iarăşi peste o 
declaraţie echivocă a lui Pann: Numa-n rumâneşte, până 
asta dată, Nu s-a văzut încă-n tipărire dată. 

Dar tradusă-n proză la mulţi să găseşte, şi la alţi în 
versuri, chiar ca în greceşte, Fără osebire, ntocma 
potrivită, Dar numa-ncepută şi neisprăvită. 

Se vede deci că din nou Anton Pann nu-şi revendică 
meritul de traducător, în schimb, el remarcă faptul că 
opera pe care o oferă cititorului, tălmăcită atât în proză, 
cât şi în versuri, se răspândise la noi în mai multe copii. Şi 
atunci se naşte iarăşi întrebarea: de ce scriitorul ar fi 
tradus încă o dată o carte deja existentă în româneşte, de 
vreme ce era mai simplu şi mai comod ca el să 
încredinţeze direct tiparului una din versiunile de care 
avea cunoştinţă? 

Totuşi, în cazul de faţă n-aveam de a face cu o simplă 
«poeYare», adică o versificare şi o punere la punct a unui 
manuscris anterior. În adevăr, în lista de prenumeranţi a 
tomului al II-lea, Anton Pann înscrie, printre alţii, numele 
lui Tudorache Iliad, cu mențiunea semnificativă: 


881 V. Grecu, Erotocritul lui Cornaro în literatura rominească, în 
Dacoromania, I, Cluj, 1921, p. 61. 


«<ajutătorul la traducerea aceştii istorii». Acest Tudorache 
Iliad pare a fi - după D. Russo - una şi aceeaşi persoană cu 
Teodor M. Eliad, traducător, în 1837, din greceşte, al 
poemei lui Stavrinos: Vestitele vitejii ale lui Mihai Vodă...8% 
E vorba deci de un om cu experienţă, care putea să-l 
secondeze temeinic. Poate până într-atâta încât să pună la 
dispoziţia lui Pann un exemplar al Frotocritului tradus în 
proză românească (cum îl tradusese şi pe Stavrinos)? Ştim 
că ipoteza e vulnerabilă; o riscăm, totuşi, fiindcă ni se pare 
oricum mai rezonabil să presupunem că Anton Pann a 
prelucrat decât că a tradus. De ce oare s-ar fi ferit să-şi 
delimiteze exact contribuţia un om ca el, de o desăvârşită 
bonomie, în acelaşi timp înclinat ca orice negustor să 
scoată la lumină toate calităţile mărfii şi să-şi evidenţieze 
fără nicio ipocrită modestie, în mod integral, meritele? 

7. O parte a proverbelor şi povestirilor din Culegere 
de proverburi sau Povestea vorbii (1847). 

Cercetările întreprinse până acum pentru 
identificarea izvoarelor lui Pann n-au avansat mult peste 
ceea ce Gaster a indicat în urmă cu şase decenii. De altfel, 
e bine s-o subliniem, nu e suficient să descoperim paralele 
ale istorioarelor sau proverbelor din Povestea vorbii în 
folclorul diferitelor popoare pentru a şti cum a procedat 
Pann şi care e adevăratul lui merit. Ne-ar trebui, pentru o 


89 D. Russo, Studii istorice greco-romane, voi. I, Bucureşti, 1939, p. 
120. 


clarificare deplină, manuscrisul românesc anterior de care 
el s-a servit, sau, eventual, ceea ce e şi mai greu de dibuit, 
motivul popular oral care i-a ajuns la urechi. Un caz ca 
acela al Povestit poamelor e mai degrabă rar. 

Se ştie că Povestea poamelor e o satiră bizantină din 
secolul al XII-lea, tinzând, pe de o parte, la condamnarea 
beţiei, pe de alta, la criticarea moravurilor de curte într-o 
monarhie despotică, bizuită pe o birocraţie puternică şi o 
armată de înalţi dregători, venali şi intriganţi. Într-o 
lucrare erudită, Ariadna Camariano a studiat cele 4 
redacţiuni ale prototipului grecesc (care au născut fiecare 
în parte numeroase traduceri), stabilind varianta parvenită 
la noi (neogrecească) pare-se întâia oară în 1781.% 
Numărul total al manuscriselor româneşti descoperite 
până acum e de 15. *'Dintre acestea, unul a fost găsit de N. 
Mateescu, în 1912, printre hârtiile rămase de la Pann la 
Mănăstirea Dintr-un Lemn." Avem deci dovada materială a 
prelucrării. 

În alte cazuri, însă, stabilim analogii între bucăţi din 


Povestea vorbii şi istorioare ale literaturii universale, fără 


90 Ariadna Camariano, Poricologos fi Opsarologos grecesc, în 
Cercetări literare, III, 1939, p. 62 şi urm. 

91a Ioana Andreescu, Istoria poamelor. Redacţiunile romîneşti, în 
Cercetări literare, II, 1936, numără 13 manuscrise, la care A. 
Camariano adaugă două. 

92a N. Mateescu, Judecata strugurelui, în Ion Creangă, 1., 1912, p. p. 
289 - 290. Povesteapeavielor circula şi oral. Găsim o variantă în 
culegerea Texte din literatura poporană romînă de G. Alexici - 
Budapesta, 1899. 


a putea explica în ce fel s-au produs coincidenţele, dacă, 
aşa cum am arătat, ele sunt rezultatul unei circulații de 
motive, pe cale scrisă sau orală, ori o creaţie 
independentă; dar chiar şi în această ultimă ipoteză e 
posibil ca în punctul de plecare să existe un element 
împrumutat, care, prin adaosuri, transformări succesive şi 
integrări în constelații noi, să-şi fi pierdut total 
personalitatea. 

Astfel disputa între mâini, picioare şi pântece e o 
fabulă a scriitorului latin Menenius Agripa. Popa Badea - 
despre care vom vorbi în altă parte - îşi are corespondențe 
în folclorul indian, în cărţi populare ebraice şi europene 
medievale. 

Istoria cu mortul omorât de mai multe ori e din 
Halima. 

Anecdota nr. 54 din ediţia Gaster e prelucrată după 
calendarul din Buda pe anul 1817, nr. 75, după calendarul 
lui Zaharia Carcalechi pe anul 1818, iar nr. 92 după 
calendarul pentru anul 1820 de la Sibiu*ş.a.m.d. 

În ce priveşte proverbele din Povestea vorbii, ele 
provin în parte din vechile cărţi populare: FEsopia, Floarea 
darurilor, Bertoldo etc. 

8. Înțeleptul Archir cu nepotul său Anadam (1850). 

M. Gaster afirma că lucrarea «a fost copiată de-a 


93 Mircea Tomescu, Calendarele, romineşti (1733 - 1830), Bucureşti, 
1957, pp. 96-97. 


dreptul din manuscripte».* De fapt, după obiceiul său, 
Pann nu a reprodus, ci a transcris cu modificări de natură 
stilistică. 

9. Spitalul amorului sau Cântătorul dorului (1850). 

E o veritabilă antologie a poeziei erotice din faza de 
debut a literaturii noastre moderne, în care figurează 
Văcăreştii, Conachi, Momuleanu, dar şi astăzi uitaţii M. 
Lupescu, G. Ucenescu, G. Popescu, Tudorache Georgescu, 
alături de Cârlova, Alexandrescu, Bolliac, Bolintineanu, 
Costache Caragiali, G. Sion, C. Aricescu, de Anton Pann 
însuşi şi de alţii neidentificaţi. În total, ediţia de la 1850 
„îinmănunchează în 2 volumaşe un număr de 88 de poezii, 
dintre care pentru 60 autorul dă melodia în notație 
psaltică. Ediţia ulterioară a Spitalului amorului din 1852, 
în 6 broşuri, e mult amplificată; ea cuprinde 2, 93 de 
cântece, dintre care 167 cu melodie. De observat că pe 
coperta primei broşuri, din ediţia I, Pann indica cititorului 
că în colecţia sa de «cântece vechi populare»: Pe lângă 
cele sătene, S-a pus şi din orăşene. 

Manuscrisul Ucenescu dă indicaţii preţioase asupra 
paternităţii multor poezii din culegerile lui Pann, în special 
din Spitalul amorului, precum şi asupra chipului în care 
scriitorul a procedat cu izvorul de inspiraţie. Astfel, poezia 
Pe culmița dealului are adnotaţia Deres aşea de Anton 
Pann (mss. 3497, p. 737); poezia în zorii zilei, de dimineaţă 


94a M. Gaster, Introducere la Povestea vorbii, ep, tit., p. 71. 


are adnotaţia Adus din Moldova de A. Pann (idem, p. 
1063). În schimb, pentru Luni veniră, marţi venir se 
spune =<ducrat şi raportat de A. Panm, ceea ce ar 
presupune că e operă originală (idem, p. 473). La fel 
Răbdare mi se stinse are indicaţia clară: «poezia şi 
melodia de Anton Pann» (idem, p. 780). 

Cu ajutorul listei de titluri din preţioasa lucrare a lui 
Vasile D. Nicolescu, amintită mai sus, am numărat în total 
în manuscrisul Ucenescu 103 poezii fără melodie, 
reproduse din Spitalul amorului, dintre care la 49 e semnat 
Anton Pann, deci ar exista prezumția că i-ar aparţine ca 
opere de creaţie proprie. Evident nici aici n-avem o 
certitudine, fiindcă mărturia lui Ucenescu nu poate face 
lege. E posibil ca acesta să-l fi menţionat pe Pann nu în 
calitate de autor veritabil al fiecărei bucăţi, ci doar ca 
ultim deţinător cunoscut al unei opere în circulaţie. În 
adevăr, găsim semnătura lui Pann şi dedesubtul faimoasei 
Amărâtă turturea (idem, p. 72) deşi e sigur că poezia nu-i 
aparţine. Oricum, în Spitalul amorului, ca şi în alte scrieri, 
imixtiunea scriitorului în munca copistului şi a editorului, 
în cea a cântăreţului, e atât de întinsă, iar literatura de 
semifolclor orăşenesc a timpului e încă atât de puţin 
cercetată, încât la ora actuală e destul de greu să se 
defalce valoarea aporturilor respective. 

10. Cântătorul beţiei (1852). 


Imitatie după poemul lui Aaron: Leonat din 
Longobardia şi nevasta lui Dorofata sau prototip comun? 

11. Culegere de poveşti şi anecdote (1854) 

III. TRADUCERI 

Acest capitol ni se pare de mică însemnătate în opera 
lui Anton Pann. Despre Hristoitia şi Etotocritul ne-am spus 
părerea. La o povestire arabică din Halima (1839), Pann a 
făcut numai prefața; textul propriu-zis a fost atribuit de D. 
larcu unui necunoscut, Stanciu Georgescu, care ar fi găsit 
manuscrisul şi ar fi îndreptat traducerea. Avem motive să 
pre. supunem că până şi NeY%drăvăniile lui Nastratin 
Hogea (1835) nu reprezintă o traducere directă după o 
carte populară turcească, aşa cum a susţinut Gaster.% L. 
Şăineanu a arătat că glumele lui Nasr-eddin (care a fost un 
mare învăţat, favorit al celebrului Timur-Lenk, devenit ca 
şi - mutatis mutandis - leremia Gicavela, dascălul lui 
Cantemir, un reprezentat al literaturii bufone) au circulat 
la noi pe cale orală înainte de Pann.% Dovadă că aşa stau 
lucrurile e că multe din istorioarele eroului turc au fost 
culese din popor de Ispirescu. E de altfel vrednic de notat 
că la turci prima ediţie a poznelor lui Nasr-eddin datează 


de abia din 1837. 


95 într-un articol recent, Vladimir Drimba reia în treacăt, dar fără să 
argumenteze, teza traducerii: Surse romîneşti pentru dialectologia 
istorica turcă (1) - Scrierile turceşti ale lui Anton Pann, în Fonetică şi 
dialectologie, IV, 1962. 

96 Lazăr Şăineanu, Nastratin Hogea, în Noua revistă romînă, nr. 1, 
din iunie 1900, p. 503. 


În rest, e probabil că Pann a cules din lecturile sale 
mai ales în greceşte sugestii şi stimulente în creaţie, nu şi 
îndemnul de a le traduce personal. 

IV. FOLCLOR 

E greu de determinat ce şi cât din opera lui Pann e de 
provenienţă nemijlocit folclorică. Intervenţia scriitorului 
pare a se fi exercitat în toate cazurile, încă mai mult decât 
la Alecsandri, şi indiscutabil din motive nu numai estetice. 
Dar dacă fidelitatea transcrierii lasă de dorit în detaliu, 
autenticitatea populară pe teritorii mai vaste ale cercetării 
e evidentă. Pare că pe parcursul evolutiv al operei 
elementul folcloric câştigă în ascendență, fapt 
caracteristic, ce nu poate fi izolat de entuziasmul paşoptist 
pentru valorificarea creației orale a maselor. 

1. Parte din Versuri munceşti (1830), (vezi mai sus, p. 
39, cap. II, nr. 3). 

2. Poezii deosebite sau Cântece de lume (ediția a Il-a, 
1837, adaugă 5 cântece populare). 

3. Unele bucăţi din Fabule şi istorioare (1841). 

4. Unele bucăţi din Poeţii populare (1846). 

5. Povestiri şi mai ales proverbe din Culegere de 
proverburi sau Povestea vorbii (1847). 

6. Spitalul amorului sau Cântătorul dorului (1850). 

7. O şezătoare la țară sau Călătoria l-ai Moş Albu 


(1851 - 1852), lucrare de un pronunţat caracter folcloric. 


Din tabloul de mai sus rezultă că opera lui Anton 
Pann are un caracter eterogen; 

creaţia propriu-zisă se amestecă în proporţii aproape 
indecompozabile cu reproducerea unor materiale de 
provenienţă străină, ajunse la scriitor fie pe cale orală, fie 
pe cale scrisă; specificul metodei lui Pann e de a prelucra, 
această prelucrare admițând toate treptele, de la 
modificarea aproape imperceptibilă până la refacerea 
totală a unui text sau repovestirea cu alte cuvinte şi cu alte 
peripeții a unui motiv aflat întâmplător. Scriitorul a pornit 
prin a ajusta ceea ce aparţine altora, fără niciun fel de 
căinţă a deposedării. Încetul cu încetul ei s-a avântat într-o 
operă din ce în ce mai independentă faţă de izvoarele de 
inspiraţie,  conducându-se cuminte după preferinţele 
mediului căruia îi difuza cărticelele. Originalitatea şi-a 
afirmat-o mai deplin în Fabule şi istorioare, pentru a o 
încununa în Povestea vorbii şi o şezătoare la țară. Deşi a 
încercat să producă în diferite genuri şi personal nu a 
părut să-şi dea seama unde a manifestat maximum de 
valoare, e cert - după cum vom vedea - că vocaţia lui era 
spre povestire, fabulă sau apolog, spre micile istorioare 
versificate sau expresiile aforistice de tip paremiologic, în 
care verva inepuizabilă, observaţia incisivă, darul 
scormonirii prin toate resursele lexicale, spre a făuri o 


caracterizare pregnantă, se puteau desfăşură în voie, fără 


nicio reţinere interioară şi fără nicio reverență faţă de vreo 
autoritate literară. 

FILOSOFIA BUNULUI-SIMŢ 

Concepţia despre lume pe care o oglindeşte opera lui 
Anton Pann nu e deplin unitară, lucru firesc dacă ţinem 
seama de mens a diversitate a izvoarelor ei şi de modul 
inegal al intervenţiei autorului asupra textelor sau 
motivelor ce nu-i aparţin. Fiindcă la Pann editorul se 
confundă adesea cu scriitorul, interpretarea trebuie să fie 
prudentă: nu tot ceea ce semnează îl şi reprezintă; în 
schimb, se poate spune că ceea ce realmente îl reprezintă 
e aproape totdeauna definitoriu pentru un anumit mediu 
social şi psihologic. Căci una din cele mai însemnate 
particularităţi ale lui Pann constă tocmai în aceea de a ne 
fi transmis cu maximă autenticitate tabloul lumii mărunte 
româneşti dintre 1820 - 1850, nu atât în modalitatea 
exterioară a traiului ei, deci costume, moravuri, relaţii 
între clase etc., cât în felul de a gândi şi a recepționa 
universul. 

Anton Pann este omul unei răscruci de drumuri: de o 
parte Orientul patriarhal, cu viaţa sa molcomă, stăpânită 
de tradiţii, de alta, Occidentul, cu ritmul său accelerat de 
dezvoltare, cu diviziunea muncii şi spiritul întreprinzător al 
burgheziei; de o parte e autoritatea bisericii, cu restricţiile 


ei lumeşti şi înfrânarea cărnii, de alta e mahalaua 


bucureşteană, cu poftele ei telurice, cu setea ei de 
îndestulare materială şi petrecere; de o parte, în fine, e 
morala reală a lui homo homirti lupus, de alta, virtuțile pe 
care le simţim necesare obştii şi le propovăduim, deşi 
domnia lor e încă irealizabilă pe pământ. Filosofia lui Pann 
reflectă această situație specifică: ea nu cultivă 
austeritatea, dar nici nu încurajează desfrânarea, ea nu se 
hrăneşte cu iluzii, dar nici nu interzice nădejdea într-o 
răsplătire a drepţilor; e filosofia unei umanităţi mijlocii, a 
cărei etică se trage din experienţă şi al cărei criteriu e 
bunul-simţ; ea reprezintă o societate încă nediferenţiată 
profund, unde capitalismul de-abia îşi începe, prin lacrimi 
şi sudoare, marşul triumfal, iar Orientul, deşi se 
cramponează şi rezistă tenace în locurile mai umbrite, 
cedează totuşi terenul. 

În opera lui Anton Pann întâlnim toată varietatea de 
meşteşuguri şi îndeletniciri ale omului din popor. Un loc 
deosebit îl ocupă viaţa economică. Multe anecdote şi 
proverbe îl privesc pe negustor, şi destule pe negustorul 
ambulant, ceea ce denotă interesul viu pentru această 
categorie socială, căreia într-un fel îi şi aparţinea. Alte 
istorioare desfăşoară tabloul relaţiilor sociale într-o 
economie încă patriarhală, a unei mici producţii de 
mărfuri. Frecvent apar mici meseriaşi: cârpaciul, pescarul, 


fierarul, croitorul, toţi ostenindu-se în căutarea unei 


procopseli pe care n-o pot ajunge. Ochiul atent al 
scriitorului înregistrează şi zarva neguţătorească a 
oraşelor, surprinse încă în stadiul de centre semirurale. 
lată cu cât adevăr e zugrăvită atmosfera de piaţă: 

Într-un oraş oarecare, la şi Bucureştiul de mare, 
Unde lumea în piaţ-iese şi-ncoaci-încolo să ţese, Printre cei 
de vând producte şi fel de fel de fructe, Unde răsună 
haznale Trântindu-se pe tablale, Unde unii iau, dau, număr, 
Alţii încarc braţ, mâini, umăr, Unde glasuri şi guri multe 
Nu stau să se mai asculte, Vorbind orce-n gură mare... 

În una din primele lucrări, Calendarul lui Bonifatie 
Setosul, Pann enumeră într-un chip cum nu se poate mai 
caracteristic cele şase pricini de nenorocire în existenţa 
oamenilor: «A. avea o muiere rea cu copii mulți. Punga 
goală. Lipsa mămăligii. Datoria multă. Niciun câştig. Şi a 
nu avea omenie, adică credea». Relele în viaţă constau mai 
toate - după cum se vede - în sărăcie, iar faptul că 
«omenia» sereazimă pe «credea» exprimă cu tărie optica 
profund terestră a micului producător de mărfuri, a 
negustorului sau meşteşugarului din mahalalele capitalei. 
E o morală a experienţei prozaice, prin vinele căreia nu 
curge nicio picătură de ambrozie, pe care n-o îmboldeşte 
nicio propensiune sacră şi n-o elevează nicio ambiţie 
transcendentă. 


Dar scriitorul nostru a cunoscut îndeaproape şi viaţa 


satului. Pe ţăran îl surprinde în momentele principale ale 
existenţei: la muncă, în contactul cu cei mai mari şi cei de- 
o seamă cu dânsul, în căsnicie, la petrecere. El a evocat 
mai cu seamă, cu vioiciune şi suculenţă, şezătoarea, unde 
se stârneşte scânteietorul duel al cimiliturilor şi vorbelor 
de duh şi se înseilează cu vervă nesecată povestirile şi 
anecdotele. 

În genere, mediul de viaţă care încadrează pe eroii 
povestirilor şi istorioarelor lui Anton Pann, chiar atunci 
când subiectul propune un teatru de acţiune exotic, e de 
obicei naționalizat, adaptat moravurilor de la noi din 
primele decenii ale secolului al XIX-lea. Iată, de pildă, cum 
se constituie lumea din însumarea /Fabulelor şi 
istorioarelor din 1841: mai-marii societăţii sunt boierii; 
orăşenii fuduli îşi dau aere de «boiernaşi», ţin slugi pe care 
le chinuiesc cu bătaia, îşi servesc musafirii cu «ciorbă», 
aducând la masă <«șervete» şi sfeşnice de argint; 
gospodarul sărman mănâncă «turtă» de porumb, femeia 
trebăluieşte pe lângă casă; plecarea la târg e o mică 
aventură, căci pădurile sunt pline de boţi şi cerşetori; 
vechile relaţii autarhice s-au dizolvat, şi banii reprezintă 
acum obiectul supremei ambiţii a oamenilor: 

Astfel de minuni fac banii. 

Ei sunt pricina, duşmanii. Ei mărită şi însoară. 


Ochii după dânşii zboară. Ei când vor sta înainte 


Pe nebuni îi fac cu minte, Pe-nţelepţi îi scot din fire. 
Ei sunt la toţi prilostire. 

Circulă lei, dar şi zloți, şi vechea monedă turcească 
numită tult; tranzacţiile se fac plătind arvună şi bând 
aldămaşul; zapciul, care împarte dreptăţile, judecă după 
plocoanele primite, ţara livrează turcilor produse sub 
formă de zaherea; când un cioban e îmbrăcat în haine 
scumpe, vedem că respectă canoanele  eleganţei 
vestimentare fanariote; el va purta giubea cu samur de 
moscă, o scurteică lungă îmblănită cu cacom, anteriu de 
stofă, «cămăși ca tulpanul», papuci în picioare şi în cap 
«căciulă» (işlic!) etc. 

Ca unul ce împărtăşea cu poporul umilinţele şi obida, 
Anton Pann nu nutrea nicio simpatie pentru clasele 
stăpânitoare. Dar ostilitatea lui faţă de asupritori nu se 
transmite prin luări de poziţie directă şi nu se ridică 
niciodată la tonalitatea apostrofei vehemente, proprie 
celor mai înaintați dintre revoluționarii paşoptişti. El evită 
să se pronunţe asupra problemelor politice ascuţite ale 
vremii. lar când o face, ca în Povestea unui gângav despre 
tavera de la 1821 (Poeţii populare, 1846), atitudinea e 
eronată şi vădeşte influenţa ideologiei feudale. Nu trebuie 
să uităm că scriitorul, prin funcţia de psalt şi profesor de 
muzică bisericească, e legat de vârfurile clericale şi ca 


atare nu-şi poate îngădui libertăţi de exprimare. Protestul 


social e formulat indirect, la modul fabulistic, dar, în aceste 
limite, critica moravurilor e viguroasă, iar perspectiva 
populară a interpretării nu lasă loc nici unei îndoieli. Să 
remarcăm totuşi că nicăieri Pann nu ne-a zugrăvit cu 
ascuţime raporturile de exploatare de la sate, iar eroul său 
nu e iobagul apăsat de boieresc, ci micul proprietar stăpân 
pe pământ şi pe braţele de muncă. 

În unele materiale de sursă folclorică se reproduc 
atacuri violente la adresa împilătorilor şi se străvede forţa 
mâniei populare ce se acumula în rândurile ţărănimii. În 
Poeţii deosebite sau cântece de lume (1837) e publicat 
Cântecul] ian ului, în care se motivează haiducia: 

Şi mă rugai de bogaţi, Carii au boi şi argaţi, Să-mi 
dea boi într-un ceas să ar şi eu loc d-un pas; Dar în zadar 
m-am rugat, Că-n seamă nu m-au băgat. 

Atunci, cu pistoale, flintă şi iatagan, voinicul iese pe 
colnic: 

Să trag brazda dracului Din mai susul dealului, Până- 
n capul satului, Drept uşa bogatului. 

Tema haiduciei apare şi în alte bucăţi, uneori ca în 
Cântec ce-i zic al Tunsului (Poezii deosebite...), cu o 
denigrare finală, părând lipită ca să liniştească şi să 
furnizeze un permis de liberă trecere. 

Adesea, fabulele, anecdotele şi proverbele demască 


dedesubturile viermănoase ale ordinii sociale, practicile 


reprobabile şi aspectele murdare ale realității 
contemporane scriitorului. Astfel, corupţia aparatului de 
stat este des menţionată. Ispravnicului, judecătorului, 
vătafului li se aduc plocoane. Justiţia e venală. Cu o vervă 
neostenită sunt persiflaţi bogătaşii, cărora totdeauna le 
lipseşte avuţia spiritului. împărații înşişi sunt săraci cu 
duhul şi apelează pentru dezlegarea pricinilor încurcate la 
oamenii simpli, sărmani, dar înţelepţi. 

La Anton Pann apare ironia ascunsă cu care poporul 
priveşte pe cei de sus. În Nastratin Hogea ni se arată de 
câteva ori păcăliturile pe care le înghite un satrap local, 
îngust la minte şi hapsân, din partea isteţului Nastratin. 
Într-una din povestirile Senatorii la ţară dăm peste un 
arendaş care-şi manifestă disprețul pentru nişte ţărani ce 
se certau cu femeile lor: 

Doamne! ce-s ţăranii I mult sunt proşti pe lume, Ei se 
bat şi-n certe, se bat şi în glume. Cresc ca nişte vite, astfel 
le e traiul. Crezul lor le este bâta şi vătraiul. 

În ceea ce-l priveşte, arendaşul este însă cu mult mai 
prejos decât ţăranii, întrucât e gata să-şi păruiască nevasta 
la cea mai uşoară contrazicere. Într-un loc e vorba de un 
boier care, neputând găsi răspunsul unor ghicitori ce i le 
dăduse împăratul, se travesteşte în slugă şi se duce într-o 
cârciumă unde nişte oameni de rând îi dau repede 


dezlegare la toate întrebările. Într-un vestit dialog 


(Povestea fetei a doua) întâlnim prefigurarea ignoranței 
simulate a lui Creangă. Un negustor, vrând să ia lămuriri 
asupra unui sat, primeşte din partea unui ţăran răspunsuri 
perfect logice şi corecte, însă complet absurde, fiindcă 
înşiră locuri comune, fără a dezvălui nimic din ceea ce 
interesa pe interogator. Explicaţia era că mintea subtilă a 
ţăranului jongla cu echivocul de sens al cuvintelor şi, cu o 
naivitate prefăcută, răspundea cu intenţie neconvenabil. 

Una din trăsăturile principale, pe care ni le relevă 
lumea lui Anton Pann, este umorul. Scriitorul ştie să 
stârnească hazul istorisind păţaniile nerodului care juca 
tuturor a renghiuri, ale soţiei îndărătnice care prefera să 
fie înecată decât să admită că bărbatul are dreptate, ale 
unui Păcală ce s-a prefăcut mort spre a încerca fidelitatea 
nevestei. Pann are un spirit mucalit, înclinat să prindă 
ridicolul situaţiilor, gata să riposteze oricând cu o glumă, 
dar fără lux de gesticulaţie şi fără maliţie. Râsul său este 
indulgent uneori, muşcător alteori, dar niciodată crud. 
Aparține unui om sociabil, care-şi iubeşte semenii şi e 
conştient că: 

...Om, oricum, întru toate Fără cusur, nu să poată. 

Anton Pann a creat în povestirile şi proverbele sale 
imaginea eroului popular, plin de viaţă, optimist, în ciuda 
sărăciei şi necazurilor ce-l asaltează, cu sufletul netulburat 


de umbre. 


El spunea: 

Nu voi avere, nici bogăţie, Nu voi mărire, nici avuţie. 

Eu voiesc pace şi liniştire. Viaţă bună, dulce iubire. 
Voi cântecele desfătătoare, Jocuri şi glume mângâietoare. 

Epicureismul acesta nu e însă aspiraţia unui suflet 
boem care vrea să se refugieze într-o lume ideală, ci 
năzuinţa unui om cuminţit de experienţa vieţii, ajuns la 
acea treaptă de senină detaşare de unde situaţiile, 
rangurile şi toate celelalte satisfacţii ale orgoliului şi 
vanităţii apar în nuda lor deşertăciune. 

Realismul prezidează morala lui Pann: lumea nu e 
nici atât de bună cum au vrut-o unii adepţi ai luminilor, dar 
nici atât de rea cum au defăimat-o pustnicii; în ea 
funcţionează un mecanism compensatoriu care 
echilibrează, în ansamblu, nenorocirea cu fericirea şi face 
ca din excesul răului să iasă binele. Justiţia, de pildă, 
acţionează şi imanent nu numai transcendent. Într-unul din 
primele sale cântece de stea, Pann descrie pedepsirea în 
iad a celor ce împilează şi despoaie: 

Văzui balauri căscând şi din gură foc vărsând, 
Curgând ca un râu întins, înflăcărat şi nestins. 

Văzui popi, mulţi eretici, Cu dascăli şi grămătici, 
Aruncaţi cu capu-n jos în focul cel flăcăros. 

Feţelor bisericeşti le ţin compania alţi puternici ai 


acestei lumi: Văzui împărați tirani De gâturi cu bolovani. 


Văzui negustori în rând Carii-nşel şi lipsă vând; 

Unii, cu măsuri de gât să tânguiau amărât. 

Văzui arzând în vâlvori Bogaţi neîndurători, Care tot 
s-au veselit şi săraci n-au miluit... 

Alecsandri spunea pe drept cuvânt că e un tablou al 
iadului, «cum se vede zugrăvit în pridvoarele unor biserici 
vechi», din care răzbate aspiraţia spre dreptate a maselor. 

Dar pedepsirea păcătoşilor nu e rezervată doar 
justiţiei divine: ticăloşia şi minciuna îşi primesc răsplata 
încă aici, pe această lume, fără a mai zăbovi în aşteptarea 
instanţelor cereşti. Căci o legitate inerentă naturii umane 
asigură până la urmă victoria adevărului, triumful binelui 
şi al virtuţii. 

Anadam, nepotul şi învăţăcelul înţeleptului Archir, va 
fi osândit la o moarte grozavă, fiindcă a urzit pieirea 
binefăcătorului său. Cu toate repetatele rugăminţi de 
iertare ale vinovatului, inima bătrânului rămâne de piatră. 
După ce Anadam e pedepsit cu «nuiele pârlite» şi apoi cu 
«toiege», până îşi dă sufletul, trupul lui e aruncat ciinilor. 
«Cei trei marțafoi», care câştigă prin şiretenie merindele 
necesare unui ospăț, sunt condamnaţi la temniţă, deşi n-au 
şterpelit mare lucru. Nastratin Hogea, care vrea să fure o 
ceapă de la un vecin avut, dar neomenos, se strecoară pe 
coş şi-şi rupe un picior. Învățătura o rezumă admirabil 


scriitorul: 


Cine fură azi o ceapă, mâine fură şi o iapă. 

Dar, or în temniţă plânge, or picioarele îşi frânge. 

În fond, Povestea vorbii şi o şezătoare la ţară 
reprezintă un mic manual de etică, un ghid de conduită în 
viaţă. Regulile şi virtuțile propuse poartă amprenta uriaşei 
experienţe colective a poporului. Ce trebuie apreciat în un 
om şi cum trebuie să se conducă el pentru a-şi îndeplini 
datoria? 

Omul se cuvine întâi să muncească. Într-un 
remarcabil apolog se combate evlavia prost înţeleasă a 
unei femei care socotea să prăznuiască sfinţii calendarului 
abţinându-se de la lucru: 

Sfântul nu îţi porunceşte să dormi şi să stai pe 

Când îţi lipseşte în casă şi nu ai ce să mănânci. 

Condiţia existenţei e munca. Raiul nu se dobândeşte 
cu post şi trândăvie. O lungă istorioară din culegerea de la 
1841 se încheie astfel: 

Dumnezeu ajută omului bărbat, Carele îl roagă 
muncind nencetat. Iar care să iasă deznădăjduit, El piere 
în casă ca un ticăit. 

Nu este ruşine omul a munci, Dacă întâmplarea îl va 
sărăci. 

În poezia Scolara şi baba din culegerea de la 1846 
(introdusă apoi în Povestea vorbit) se face elogiul 


învăţăturii, criticându-se luxul. Nu dresurile şi alifiile dau 


frumuseţea, ci studiul, şcoala: 

Şcoala, mamă, pe om face să se numească frumos, Ea 
pe urât îl preface ca să fie drăgăstos... 

Ideea e că omul se împodobeşte prin cultivarea 
minţii, deoarece nu chipul are întâietate, ci zestrea 
sufletească. Anton Pann proclamă însemnătatea ştiinţei: 

Căci ştiinţa e cinstită şi de obicei primită în tot globul 
pământesc. De-mpăraţi pe tron se-aşază. De domni se 
îmbrăţişează şi de toţi câţi o doresc. 

Omul trebuie să fie cumpătat, nici «cu arțag», nici cu 
«pârțag», să nu exagereze băutura, fiindcă «cine bea vin 
îşi bea punga şi mintea, ca şi sănătatea», să nu se 
lăcomească, ştiind că «pâine cu sare - e gata mâncare», să 
nu fie nici risipitor, dar nici zgârcit, «nici prea econom, nici 
prea galanton», să păstreze în toate dreapta chibzuinţă şi 
măsura. Morala lui Anton Pann e a bunului-simţ. Ea nu 
cunoaşte niciun criteriu mai înalt decât experienţa, îşi are 
izvorul în realitatea socială, înfăţişată aşa cum e, fără nicio 
idealizare. De aceea unele din proverbele şi pildele sale 
sunt lipsite de orice caracter pios, pătrunse de punctul de 
vedere al interesului personal, de acel egoism caracteristic 
raporturilor băneşti pe care le dezvoltă şi le generalizează 
capitalismul. 

Scriitorul nu vedea şi nu avea cum să întrevadă 


perspectiva unei rezolvări revoluţionare a problemei 


sociale care să ducă la stingerea exploatării omului de 
către om. Din acest motiv, el căuta uneori soluţia fericirii 
individuale pe terenul orânduirii capitaliste, prin indicarea 
mijloacelor ce pot asigura supraviețuirea în condiţiile ei 
(«Dacă vrei să trăieşti liniştit, să nu veţi, să n-auţi, să 
facil»). Alteori se oprea la soluţia unui trai patriarhal, într- 
o obşte încă nediferenţiată, ascuţişul critic fiind atât 
antifeudal, cât şi anticapitalist, aşa cum simţea, nelămurit, 
dar intens, poporul. 

Într-una din povestirile volumului Poeţii populare, 
Pann demonstrează superioritatea vieţii ţărăneşti asupra 
celei orăşeneşti, confruntând de fapt, iarăşi naiv, morala 
gospodarului mic producător ce-şi ajunge sieşi şi morala 
orăşeanului, implicat în păienjenişul relaţiilor de schimb 
burghez: 

Fericei şi iar ferice! O mie de ori poci zice De viaţă 
ţărănească, Care este prea firească; 

El (ţăranul - n.n.) n-are grijă în lume să grămădească 
bani sume... 

La mult iar ca să câştige Niciodată nu să-nfige... 

El când va să-şi ia soţie, Nu caută bogăţie... etc. 

În schimb, orăşeanul e «împresurat» de patimi, 
trăieşte în lux, aleargă după bani: Când umblăm după- 
nsurare, Căutăm cu zestre mare... 


Căsătoria, după Pann, care era Stan păţitul şi vorbea 


desigur în baza unei experienţe amare, trebuie să tindă la 
o bună convieţuire, la armonia vieţii de familie. De aceea, 
el condamnă cu asprime vânătoarea de zestre sau 
capitularea în faţa frumuseţii, deoarece dacă e adevărat că 
răul se echilibrează cu binele, atunci calităţile trebuie să-şi 
aibă contraponderea lor de metehne. Idealul feminin al 
scriitorului nu aduce de loc cu făpturile clorotice şi aeriene 
ce populează poezia romantică a vremii: 

Aşadar ă, din vechime, De adţia ani mulţime, Se ţine, 
zic, obiceiul, La ţărani mai cu temeiul; 

Ci nevastă ca putere, Ceva de ani măricică. 

Ca pe «nu poci» să nu-l zică. Să fie coaptă la oase şi 
cu braţe sănătoase. Ca mămăliga cea mare S-o poată- 
nvârti-n căldare, Să poată ridica sapa şi vadra în cap cu 
apa, Cum şi-n mâini orice apucă să fie în stare să-l ducă. 

Femeia lui Pann este o fiinţă telurică, şi nu o arătare 
serafică; ea reprezintă maternitatea şi gospodăria: e 
zdravănă, «bărbată», nu se sperie de orăcăitul unei 
broaşte, ştie a ţese pânza şi a îngriji de vite, se devotează 
casei şi plozilor. 

Anton Pann are indiferența lui Rabelais pentru ceea 
ce o pudoare ipocrită socoteşte interzis. El cultivă religia 
naturalului. Tot ce e firesc şi al vieţii nu este reprobabil. 
Trebuie citată povestea cu păsatul din o şezătoare la țară, 


pentru a vedea desăvârşita candoare cu care ni se 


relatează o istorie mai piperată. Când întâmpinăm 
trivialităţi, şi lucrul nu e rar, să fim încredinţaţi că nu e 
vorba de vreo intenţie pornografică. Pur şi simplu, în 
lumea prin care circula Pann nu funcţiona încă un sistem 
prohibitiv al limbajului. Literatura oglindea nemijlocit viaţa 
şi, ca atare, scriitorul, de fapt diletantul care apuca între 
degete  plaivazul, nu resimțea niciun complex de 
inferioritate din aceea că scrie precum vorbeşte şi 
vorbeşte cum scrie. Cuvintele se aşterneau pe hârtie 
reavăne, crude, mustind de sevă; nu le guverna niciun 
protocol; ele pot jigni doar pe cine le consideră tară simţ 
istoric. 

În rezumat: robusteţe morală, optimism, veselie, 
ironie faţă de cei mari şi puternici, bun-simţ, cuminţenie, 
stăpânire de sine, spirit practic, iată ce trăsături ale 
concepţiei despre lume şi viaţă găsim în scrierile lui Anton 
Pann. Dacă le raportăm la epoca elaborării lor, când 
viziunea realistă asupra lumii se degaja anevoie (excepţie 
făcând marii reprezentanţi ai paşoptismului) din operele 
unor literați - sau prea permeabili influențelor străine, sau 
neatenţi la datele concrete ale mediului înconjurător, sau 
prea covârşiţi de sentimentalism romantic ca să mai poată 
da tablouri plastice ale împrejurărilor locale - ne dăm 
seama mai desluşit de vigoarea proaspătă, de forţa 


vitalităţii lor realiste. Nu e oare un motiv în plus ca să 


batem la uşa căsuţei modeste a scriitorului pentru a-i 
strânge mâna şi a-i mulţumi? 

SCRIITORUL 

Multor, am băgat de seamă, cântarto când o privtsc 
şi o râăă ingorgpnala, h plact dt-ntbitntic. 

De multă vreme stăruie o întrebare: a fost Anton 
Pann un scriitor veritabil, sau numai un editor, un editor 
sui-generis desigur, dintr-o epocă încă artizanală a 
literelor, când autorul se contopea adesea cu tipograful şi 
colportorul, iar proprietatea textului scris era ca a 
copacului asupra fructelor sale - aparţin cui vine să le 
culeagă; a fost, aşadar, Anton Pann un editor - adică cineva 
care reproduce operele altora, se înţelege, cu modificări 
mai mari sau mai mici, dar care se rezumă totuşi la a 
reproduce - sau a fost un scriitor, adică un inventator de 
subiecte şi de valori stilistice? V. Alecsandri şi mai târziu 
M. Gaster au răspuns, măcar în parte, ezitant la această 
întrebare. Azi îndoiala nu mai e permisă. Deşi a versificat 
snoave şi anecdote auzite de la alţii, ca Th. Speranţia, deşi 
a publicat calendare, ca I. Gherasim-Gorjan, şi a alcătuit 
cântece de lume, ca uitaţii Tudorache Georgescul sau G. 
Ucenescu, deşi înmagazinase în memoria lui excepţională 
poezii populare şi proverbe, ca acei faimoşi lăutari de altă 
dată, un Petrea Creţul Şolcanul, informatorul lui G. Dem. 


Teodorescu, sau un Cristache Ciolac, Anton Pann n-a fost 


numai un interpret, mai mult sau mai puţin dotat, al 
gândirii şi al sensibilităţii altora, ci a fost un creator 
veritabil, ştiind a aduce materialul străin de care s-a servit 
la numitorul propriei personalităţi. Ca şi eroul lui Moliere, 
el ignora probabil ceea ce face, în speţă că e scriitor; iar 
această ingenuitate i-a permis să muncească fără să se 
autocenzureze, lucru ce i-a căşunat câteodată, dar i-a şi 
fost de folos; căci, lipsit de vanităţile unui aspirant la 
glorie, şi-a putut păstra pururea cugetul senin şi inima 
castă. 

E evident că operele lui Pann sunt foarte inegale ca 
valoare şi am arătat în altă parte cât de diverse şi de 
deconcertante sunt izvoarele lui de inspirație. 
Concentrându-ne atenţia în special asupra scrierilor 
originale, vom da peste o recoltă dezamăgitoare. lată, de 
pildă, culegerea Poezii deosebite sau Cântece de lume (ed. 
I, 1831; ed. a Il-a, 1837). Bucăţile pe care autorul le 
adaugă «pentru petrecerea vieţuitorilor», peste versurile 
lui Alecu şi Iancu Văcărescu, sunt în nota psihofiziologiei 
petrarchiste, de care au uzat şi abuzat neoanacreonticii 
noştri: erotică a combustiunii, iubirea transmisă prin ochi, 
zbuciumul şi aleanul sufletului răpus de săgețile lui Amor. 
Ceva mai personale sunt câteva poezii de inspiraţie 
autobiografică, unde e celebrat un sentiment exultant, de 


dragoste împărtăşită. Se pare că, în intimitatea lui, 


scriitorul avea puţină dispoziţie să se lamenteze şi să ţeasă 
broderii delicate în jurul femeii iubite; pasiunile nu-l 
obsedau, iar vâlvătaia lor se astâmpăra repede, prin 
trecerea la act, căci plutirea între suavităţi îl obosea; ca 
om al pământului şi ca natură spontană, nesofisticată de 
idealuri livreşti, cu acea uşoară înclinare spre fatalism, pe 
care o cultivă credinţa în providenţă, Anton Pann credea în 
bunurile vieţii şi privea cu filosofie avatarurile legate de 
existenţa omenească. În poezia Zădărnicie el constata: 
Anica, zilele trec şi minutele ca clipa; Nu simţim cum să 
petrec Tinereţele cu pripa. Noi din zi în zi murim şi ne 
pierdem din viaţă, la musca ne amăgim şi ne-necăm în 
dulceaţă. 

Nenorocirea e că, sub raport literar, avem de-a face 
cu modul cel mai pedestru şi cel mai lipsit de vitamină 
poetică pentru comunicarea vechii  înţelepciuni a 
ecleziastului: omnia vanitas... De altfel, nu trebuie neglijat 
că multe poezii au fost concepute de scriitor ca texte de 
cântece şi pe vremea lui Pann, ca şi astăzi, pare că rigorile 
melodiei impuneau o anume liniaritate a materiei poetice, 
o simplitate a expresiei uşor degradabilă în simplism. 

Mai acasă se simte scriitorul în cântecele de pahar şi 
în câteva poezii catuliene, unde îndemnul de a profita de 
clipă, de a sorbi nectarul florii înainte ca ea să se 


veştejească e proclamat cu o insistenţă indiscretă, cu 


accente uneori vulgar-senzuale. În genere, Anton Pann - 
nu e în stare nici să nuanţeze sentimentul, nici să-l 
surprindă în furiile-i devastatoare; e un om prea cuminte, 
cu un spirit obiectiv, cu o vădită aplecare spre reflexia 
morală, deci spre însuşirea raţională a universului, şi nu 
spre evaluarea lui afectivă. De aceea, mai toate realizările 
lui lirice sunt plate, cenuşii, înnămolite în prozaism, 
câteodată pur şi simplu de prost-gust, ca, de exemplu, 
această imagine a primăverii: Florile cum să ivesc Păsările- 
amorizesc, Toate, cu mare dogor, Una după alta zbor. Apoi 
pin pomi când să pun, De viers zefirii răsun. 

Nici chiar sub imperiul unei puternice emoţii lira lui 
Anton Pann nu e capabilă de vibrații mai adânci. 
Reportajul versificat asupra uriaşului incendiu care a 
mistuit o bună parte a Bucureştilor în martie 1847, 
distrugând între altele şi un mare număr de volume 
proaspăt tipărite de scriitor, se deapănă cu lentoare, într-o 
enumerare prolixă de detalii, fără nimic memorabil, cu 
rare momente ce se detaşează din monotonia ansamblului: 

Că focul care se înălţase şi se suise până la nor, 
Plecându-l vântul, tot de mari case îşi izbea vârful într-al 
său zbor. Şi ca fosforu-n iuţeala mare Pân' să vezi casa de 
s-a aprins la praf de puşcă, din scăpărare, Pe „clipă para o 
au şi lins. 


Şin nori ca zmeii şerpuia roate Văzduhul parcă 


vedeai arzând, şi prefăcute cenuşe toate Venea ca ploaia, 
pe jos picând. 

Anton Pann nu înregistrează ravagiile sinistrului cu 
fiorul sensibilităţii smulse din inerție, cu acea tensiune a 
sufletului care inspiră elanuri, asocieri neaşteptate, intuiţii 
într-o lume ce nu ne e direct accesibilă. El pare mai mult 
preocupat să ilustreze ideea că totul e sortit morţii şi să 
elogieze simţămintele de mărinimie ale domnitorului. 
Ochiul zăboveşte la suprafaţă, urechea îi rămâne surdă la 
vocile de taină ale lucrurilor, iar inima numai arareori îşi 
accelerează bătaia, dând aripi cuvintelor şi muzică diafană 
versului. O rațiune uscată de moralist priveghează 
continuu şi-şi impune autoritar prezenţa, cu preţul chiar al 
căderii în ridicol. Memorabilul focului mare întâmplat în 
Bucureşti în ziua de Paşti, 1847, martie 23, şi 
generozitatea preaînălțatului nostru prinț Gheorghe D. 
Bibescu-Vodă se termină printr-o serie de sfaturi de 
prevenire a incendiilor, care nu se pot citi fără zâmbet: Cei 
ce prin cuhnii gătesc mâncare Ş-umblă cu unturi ceva 
prăjind, S-aibă poruncă de pază mare să nu s-aprinză, 
neîngrijind; Când iar ţigar-aprinde neştine, Să n-o azvârle 
cum o fuma, Ci să o stingă cum să cuvine, Vreun pericol a 
nu urma. 

E incontestabil, după noi, că eşecul lui Anton Pann în 


poezia lirică decurge în primul rând dintr-o 


incompatibilitate de natură cu cerinţele acesteia: scriitorul 
avea darul observaţiei incisive, al reflexiei morale, poseda 
familiaritatea conversativă a omului din popor şi mânuia 
un lexic de o uriaşă bogăţie concretă; îi lipsea în schimb 
capacitatea de a dezvălui frământările inimii, de a arunca 
punți de legătură între eu şi non-eu, de a vibra la ceea ce e 
ascuns şi inefabil. Unii l-au discreditat pe vremuri tocmai 
din cauza platitudinilor şi a nereuşitelor în lirică. Dar e 
limpede că aici nu poate fi vorba de lipsa talentului, ci de 
forțarea lui în domenii pentru care nu era croit. Să nu 
uităm că în condiţiile unui auditoriu primitiv, care ia drept 
poezie simpla înlesnire de a rima, Anton Pann a putut fi 
ademenit să rivalizeze cu ceea ce, pe plan literar, trecea 
drept valoare la modă. Pe de altă parte, editorul, cu 
mentalitatea sa negustorească, va fi socotit că orice 
interesează pe cititori merită a vedea lumina tiparului. În 
fine, după cum o ştim, priceperea lui artistică era 
instinctivă, gustul nu şi-l formase frecventând pe marii 
autori. De-aici stângăciile şi rebuturile ce întretaie în 
operă atâtea pagini sclipind de vervă şi ingeniozitate. 

În genere, meşteşugul literar al scriitorului a evoluat 
de-a lungul vremii. Pann căuta «buna potrivire» şi «stilul 
luminat», cum o spune în Heruvico-Chinonicar (1847), voia 
adică să realizeze o artă de tip clasic, fără «gorgoane», 


suprapunând cuvântul pe idee, reducând expresia la 


dimensiunea reală a intenţiei. El a învăţat continuu din 
propria-i practică, iar faptul că adesea şi-a reluat bucăţile 
dintr-o ediţie în alta l-a ajutat să se perfecţioneze şi să 
înţeleagă preţul cizelării formale. Între Calendarul lui 
Bomifatie Setosul sau Hristoitia şi Povestea vorbii sau o 
şezătoare la ţară e o distanţă de maturitate şi bogăţie a 
paletei care nici nu se poate determina în timp. Totuşi, 
chiar şi în ultimii săi ani, a cedat unor situaţii de moment, 
şi nu o dată a ajuns la compromisuri cu arta. Aşa, de pildă, 
Pocăinţa omului dezmierdat (1850) aduce un dialog între 
suflet şi trup, bazat pe doctrina creştină a abstinenţei, 
neaşteptat la un om de factura lui Pann, în versuri de o 
paloare expresivă şi o uscăciune care par neverosimile 
după giuvaierurile Poveştii vorbei. Aici scriitorul e umbrit 
de tipograf, iar alinierea se face la exigenţele inferioare ale 
unui public necultivat, care acceptă filosofia asupra vieţii 
în forma didahiilor de la începutul secolului al XVTII-lea. 
Acolo unde Anton Pann îşi dă întreaga măsură, şi e 
inegalabil, e în literatura snoavelor şi a parimiilor, în 
Povestea vorbii şi o şezătoare la țară. Dar se va zice poate 
că e hazardată o apreciere pozitivă a unui autor care, în 
cele mai multe cazuri, nu face decât să repovestească 
lucruri auzite sau să prelucreze materiale ce i-au căzut 
întâmplător în mâini. Nu cumva folcloristul îl covârşeşte pe 


scriitor, iar lipsa de originalitate anulează meritele 


artistului? 

În primul rând să reluăm observaţia că, şi atunci 
când porneşte de la un manuscris anterior, Anton Pann nu 
se mulţumeşte de obicei să reproducă textele asemenea 
unui copist fără personalitate sau unui editor dornic de 
câştig fără osteneală. Într-o versiune mai veche a lui Ar 
Chir şi Anadam, din colecţia Gaster, citim maxima 
următoare: «Fătul meu! Când vei sluji la un domn şi va fi 
domn-tău nebun, tu să nu zici că este domnul tău nebun; ci 
să faci cum îţi va porunci el, că-i va fi milă de tine.» La 
Anton Pann ea devine: «Pe mai-marele tău şi pe care-l vei 
sluji, nu-l defăima către alţii, măcar de ţi s-ar părea cât de 
aspru ori rău; după proverbul ce i (¿ce»: 

Nu-ţi sumuţi câinele 

Cui ai mâncat pâinile. 

Un alt sfat al lui Archir glăsuieşte astfel în vechiul 
manuscris tradus din slavă în secolul al XVII-lea: «Fătul 
meu Anadarul Mânia nu o vărsa curând că apoi pe urmă t- 
o pare rău». La Pann sensul se clarifică, iar morala se 
consolidează printr-o formulă versificată: 

«Mânia ta iarăşi nu grăbi să o verşi asupra cuiva, ca 
să nu te căleşti; că, dtptă cum am mai Zis. „Căinţa cea din 
urmă cu paguba ta se curmă” şi mai ales: „Bătaia şi ocara 
dată nu se întoarce niciodată?» 


Proverbul: «Cuvântul (ieşit) nu-l mai poți ajunge nici 


cu calu, nici cu ogaru» devine în Povestea vorbii: 
«Cuvântul e ca vântul; nu-l poţi ajunge nici cu armăsaru, 
nici cu ogarul». Aceeaşi reorganizare, pe bază de rimă 
interioară, în exemplul: « Minciuna se afundă ca plumbul în 
fundul apii, iar apoi iese ca frunza în faţa apii», care 
devine: «Minciuna ca plumbul în apă se afundă, iar în 
urmă iese ca frunza pe undă». 

Vechea istoriografie care făcea mare caz de 
apartenenţa folclorică a materialului din Povestea vorbii 
ignora de fapt esenţialul: aportul direct al scriitorului. Căci 
din punctul de vedere al artei literare ceea ce interesează 
în primul rând nu e identitatea motivului, ci unicitatea 
expresiei. De altfel, în afară de ceea ce Pann a împrumutat, 
mărginindu-se doar să cizeleze, şi în afară de marele 
număr de piese pe care le-a făurit el însuşi, care sunt atât 
de pătrunse de spirit popular, încât concurează în mod 
convingător folclorul, trebuie să ţinem seama că Povestea 
vorbii sau o şezătoare la țară nu reprezintă folclor pus cap 
la cap, ci cărţi construite cu meşteşug, în care se exprimă 
energia unei personalităţi, o anume viziune despre lume, o 
forţă expresivă de o savoare specifică. 

În Povestea vorbii şi o şezătoare la ţară ceea ce 
învederează aproape fiecare pagină, fiecare rând, este o 
mare măiestrie - rod al unui talent puternic, deşi frust, 


97 Cf. articolul lui I. C. Chiţimia, Paremiologie, în Studii ţi cercetări de 
istorie literară fi folclor, an. IX, 1960, nr. 3. 


neşlefuit, al unei remarcabile capacităţi de a manevra 
instrumentul lingvistic. 

Izbitoare e din capul locului modalitatea structurii 
materialului. Povestea vorbii nu e compilaţie seacă de 
parimii. Proverbele sunt clasate pe capitole: Despre 
cusururi sau urăciuni, Despre minciuni şi flecării, Despre 
năravuri rele etc. Înăuntrul capitolelor proverbele se 
succed după principiul sinonimiei, iar sensul fiecărui grup 
de proverbe e tălmăcit de câte o povestire. În felul acesta 
cartea n-are nimic din uscăciunea unei lucrări didactice, e 
sprintenă şi îmbietoare, o adevărată «poveste» a vorbei. 

O şezătoare la ţară - care din păcate a rămas 
neterminată - grupează un bogat material folcloric, 
alcătuit din strigături, ghicitori, snoave, istorioare, în 
cadrul unei şezători de sat, la care, din întâmplare, asistă 
eroul povestirii. Expunerea se săvârşeşte pe două planuri, 
ca în Hanu-Ancuţei a lui Sadoveanu: pe de o parte e 
evocată petrecerea veselă a ţăranilor adunaţi în jurul 
focului, pe de alta, sunt redate istoriile şi vorbele lor de 
duh. Construcția e slobodă, pretextul care unifică 
materialul, bine găsit, atmosfera, cuceritoare; realitatea se 
întreţese cu fabula, zămislindu-se acea stare de farmec 
inefabil caracteristică povestirilor orientale. 

Aşadar: pe de o parte, snoavele şi istorioarele; pe de 


alta, proverbele, grupate laolaltă şi constituind împreună 


osatura Poveştii vorbei şi $Șezătoarei la ţară - iată cele 
două aspecte majore ale talentului scriitorului, genurile 
cultivate de el cu predilecție, acelea în care arta sa literară 
a înflorit în cele mai rotunde şi mai memorabile izbutiri ale 
ei. 

Anton Pann e un excelent povestitor, crescut la şcoala 
imaginaţiei fabuloase şi a înţelepciunii Orientului, dar 
evoluat prin asimilarea experienţei literare mai noi, de tip 
folcloric sau cvasifolcloric, în direcţia încadrării realiste a 
naraţiei şi a  adâncirii ei pe linie psihologică şi 
caracterologică. Rațiunea adâncă a oricărei povestiri e 
scoaterea de moralităţi. Dacă însă scopul iniţial constă în 
transmiterea unei învățături, pe drum autorul găseşte 
atâta plăcere şi ştie să pună atâta culoare în depănarea 
întâmplărilor şi în zugrăvirea năravurilor umane, încât 
istorioarele sale devin, ca la Boccaccio sau Cervantes, 
nişte opere literare de sine stătătoare, oglindind viaţa 
reală în cele mai diverse înfăţişări. 

Vechile mituri, legende şi pilde capătă sub condeiul 
lui o vibraţie proaspătă; sună atât de firesc, sunt atât de 
împlântate în lumea românească, au un timbru atât de 
autentic, încât suntem pur şi simplu surprinşi să constatăm 
că țesătura epică îşi află paralelisme pe toate meridianele 
lumii. 


Vom spicui, aproape la întâmplare, doar una din 


istoriile Poveştii vorbei, spre a învedera chipul de a 
proceda al scriitorului. Ne oprim la păţaniile zgârcitului şi 
ale dascălului Badea, care figurează ca o ilustrație la 
capitolul Despre cumplitate sau tgârcenie. Pe scurt, 
subiectul e următorul: un zgârcit, care adunase o mare 
avere, vede într-o zi la târg pe un fin al său cum îşi 
cumpără, fără a zăbovi şi a întreba de preţ, câţiva peşti 
mari, în vreme ce el nu se îndurase să-şi ia un crăpcean 
mărunt ca să-şi astâmpere foamea. Finul avea musafiri şi, 
generos, îl pofteşte şi pe naş la masă. Aici zgârcitul nostru, 
mut de uimire, cinsteşte alături de ceilalţi comeseni, se 
îmbie cu vin şi, încet-încet, începe să-şi dezlege limba. 
Ameţit de băutură şi ghiftuit de bunătăţile consumate, se 
înveseleşte, simțind pentru prima dată că şi-a îndrumat 
viaţa pe o cale nepotrivită. El crede a înţelege că a trăit 
până atunci fără rost şi hotărăşte în pripă să dăruiască 
finului toate chiupurile cu galbeni pe care le avea 
grămădite în pivniţă. Finul se duce să ia comoara, însă 
fuge înspăimântat auzind o voce care anunţă că averea 
aparţine diaconului Badea. Zgârcitul, furios şi aţâţat de vin 

Să scoată totodată şi răcneşte ca un leu: - Dar cum 
să poată - el zise - să nu fiu stăpân p-al meu? 

Cine e diaconul Badea? Şi ce treabă are el cu banii 
mei, pentru care m-am trudit de mititel? 


Voind parcă să-şi dovedească dreptul de a dispune de 


avere după plac, el umple cu aur nişte butoiaşe, dându-le 
drumul pe râu în jos. Butoiaşele călătoresc pe apă şi se 
opresc tocmai în locul în care trăia, în pietate şi virtute, 
diaconul Badea. Devenit în mod miraculos stăpân peste o 
imensă bogăţie, acesta săvârşeşte opere de binefacere, 
care-i răspândesc faima de om darnic. Zgârcitul, dându-şi 
seama de ceea ce săvârşise prin propria-i nebunie, îl caută 
pe Badea şi-i povesteşte cele întâmplate. Caritabil, nu până 
într-atât încât să restituie păgubaşului ce-i aparţinea, dar 
nici atât ca să-l ignore, diaconul îl aciuează pe lângă casă. 
Dar neputându-se învoi cu gândul că cel care-l îmbogăţise 
îi devenise slugă, chibzuieşte într-o zi să-l trimită aiurea, 
cu destui bani ca să-şi poată ţine zilele, aplicând probabil 
principiul că depărtarea face căinţa mai uşor de suportat. 
Badea îl expediază deci pe zgârcit cu un cal şi patru pâini, 
una neagră şi trei albe, în care, ingenios, introdusese câte 
o sută de galbeni. Pe drum, omul nostru schimbă o pâine 
albă pe o chingă care i se stricase. Mai departe, sub 
imboldul aceluiaşi nărav al avariţiei, care-i mocnea în 
suflet, fiindcă se codeşte să cumpere cu bani un pofil cei 
se rupsese, recurge din nou la troc şi mai dă o pâine albă. 
Până la urmă o dă şi pe a treia, pe un frâu. Dar cei trei inşi, 
posesori acum fără s-o ştie ai jimblelor umplute cu galbeni, 
vin pe rând să le dăruiască diaconului Badea, faţă de care 


se simțeau cu toţii moralmente obligaţi. Astfel aurul se 


întoarce celui ce voise să scape de el. 

S-a mirat diaconul Badea, zicând: - Una gândeam 

Şi altele împotrivă văz că face Dumnezeul 

Acestei povestiri, Gaster i-a găsit similitudini în 
colecţia din Anglia secolului al XII-lea, cunoscută sub 
numele de Cesta romanorum, în folclorul antic indian şi 
ebraic.% Nouă, episodul final ne aduce aminte de mitul 
inelului lui Polierat, deşi înţelesul nu mai e aici că 
neputinţa de a compensa printr-o jertfă un prea mare 
noroc e semn de nenorocire." Se ştie că Polierat, tiranul 
insulei Samos, conştient de excesul său de fericire şi 
dornic să conjure printr-un sacrificiu gelozia sorții, şi-a 
azvârlit inelul în mare. Dar fiind înghiţit de un peşte, iar 
peştele prins în năvodul unor pescari, inelul a fost regăsit 
şi înapoiat tiranului. Sunt posibile şi alte analogii, dar ceea 
ce ne interesează acum nu sunt originile şi nici circulaţia 
motivului, ci modul de prelucrare al lui Anton Pann. 

Ceea ce se simte în mod evident, constituind de altfel 
o caracteristică generală a scriitorului, e plăcerea de a 
povesti, încântarea plină de bonomie cu care confabulează. 
Nucleul epic e amplificat prin introducere de episoade noi 
şi dispuneri de accente în sensul determinării concrete a 


mediului şi a individualizării caracterelor. Aşa, de pildă, 

târgul cu care se deschide povestirea de mai sus e o piaţă 
valahă de la mijlocul secolului, plină de larma tocmelilor, 
iar ospăţul din casa finului, unde plosca rotofeie circulă 
printre meseni şi buna dispoziţie explodează în cântece, 
seamănă cu una din acele vesele petreceri bucureştene 
găzduite de vreo grădină de prin dealul Filaretului, la care 
Pann însuşi nu o dată luase parte. 

Atenţia scriitorului se concentrează asupra 
desfăşurării peripeţiilor, combinate cu o nesecată fantezie, 
şi asupra reacţiilor psihologice, surprinse cu luciditate şi 
naturaleţe. Dialogul e viu, reproducând simplitatea, 
ezitările sau  şireteniile oralităţii. Firul povestirii se 
însăilează fără popasuri inutile pe elemente de decor. 
Ornamentarea cu reflecţii morale sau cu figuri stilistice e 
redusă la minimum, fiindcă autorul crede în elocvenţa şi 
puterea dramatică a acţiunii însăşi. Tâlcul naraţiunii se 
încheagă în mintea cititorului nu atât prin cele câteva 
cuvinte care-i rezumă intenţia, ci prin faptele relatate; 
veridicitatea şi aerul familiar fac ca acestea să se 
suprapună peste experienţa de viaţă a  lectorului, 
îmbogăţind-o, prin consolidare sau corijare. Arta de 
povestitor a lui Anton Pann e în linia marilor maeştri ai 
«novelei», în sensul primitiv al termenului: simplă, 
transparentă, plină de firesc, eficace. 


Proverbele, la rândul lor, probează o îndemânare 


egală, deşi într-un sens puţin diferit. Ele se disting printr-o 
mare expresivitate. Au o tăietură pregnantă şi sugestivă, 
un relief viguros. Se bazează pe asocieri şi opoziții de 
termeni Împrumutați vieţii de toate zilele. Dacă prin 
cuprins nu inovează, trăgându-şi seva din înţelepciunea 
milenară a 

Î>opoarelor, în schimb, prin înşurubarea lor n 
materialitatea plastică a limbajului, capătă o prospeţime 
originală, o savoare rar întâlnită. Remarcabilă la Anton 
Pann e virtuozitatea transformării maximelor în mici 
distihuri. Spre deosebire de poeziile lirice, unde rima e 
banală şi ştearsă, aici ea străluceşte de prospeţime şi 
inedit. Exemplele ce urmează, remarcabile prin realizarea 
lapidară şi puterea invenţiei, reprezintă echivalentul poetic 
al unor cunoscute proverbe: 

«Cap d-avea, n-avea, el ştie, / Dar şi-a cumpărat 
tichie.» («Ce-i lipseşte  chelului decât tichia de 
mărgăritar.») «Gura omului e iad, cât să dai, tot zice ad. y> 
(«Lăcomia pierde omenia.») 

lată şi nişte caracterizări sugestive de comportări 
omeneşti, adevărate fiziologii în format elzevir: «intr-un 
papuc şi-o opincă, lipa, lipa, nea Stanică»; «işi pierde şi 
cumpătul şi umbletul»; «S-a înfoiat ca varza şi s-a îngâmfat 
ca barza.» 


Aceste metafore rezultă dintr-o observare morală 


îndelung repetată, care în conştiinţa masei a evoluat 
treptat de la stadiul de înregistrare la acela de comparare 
şi apoi de generalizare. Dar ele s-au filtrat prin sufletul 
unui remarcabil artist al cuvântului. Proverbele lui Anton 
Pann reprezintă esenţă concentrată, iar Povestea vorbii, 
fiind o veritabilă enciclopedie de morală socială, e în 
acelaşi timp - o spune Tudor Arghezi - o «bijuterie 
verbală». 

O particularitate a metodei literare a lui Anton Pann 
o constituie procedeul compozițional de a acumula 
sinonime, care curg torențial. Debitul producerii de 
caracterizări pe aceeaşi temă e de o abundență 
prodigioasă. Despre posac se înşiră următoarele expresii: 

Parcă este surd şi mut. 

Parcă i-am fript şerpi pe burtă. 

Parcă i s-a înecat corăbiile. 

Parcă toată lumea i-e datoare. 

Parcă mi-a tors şi nu i-am plătit. 

Parcă i-a murit curca cu oul în cuib. 

Parcă tot îi plouă şi-i ninge. 

Parcă i s-a tăiat lefeaua. 

Parcă i-am tăiat apa de la moară. 

Parcă îşi jeleşte părinţii. 

Aceste definiţii-lanţ sunt cu atât mai impresionante 


cu cât numai în aparenţă propoziţiile se succed în mod 


mecanic. Se verifică aici părerea că pentru cine priveşte 
lucrurile în adâncime nu există de fapt sinonime, ci numai 
nuanţe cu însuşiri expresive variate. La o analiză atentă, 
rânduirea proverbelor după sens relevă în multe cazuri o 
artă subtilă. Luăm ca exemplu capitolul intitulat Despre 
minciuni şi flecarii din Povestea vorbii. 

Capitolul începe cu o serie de caracterizări, fiecare în 
parte părând suficientă pentru a-l defini pe flecar. De fapt, 
însă, proverbele admit o progresie lentă de sens, cuprinsă 
între doi termeni-limită: palavragiul şi mincinosul. Iată-l 
întâi pe flecar zugrăvit în aspectul lui exterior, imediat 
vizibil: Omul care e flecar Troncăneşte ca un car. 

Hodorog-tronc I vorba-ndată, la moara când e 
stricată. 

Urmează trecerea pălăvrăgelii în minciună, cu 
prezentarea mincinosului: El 

Pentru un şoarece se-nnoadă, şi jură că n-are coadă. 

Şi încornorează ţânţarul, De ţi-l face cât măgarul. 

Vei, nu vei, el eu d-a sila, Face musca cât camila. 

Şi 

Purecile când îi place Cât un elefant îl face. 

Pare că cele patru fraze care alcătuiesc fragmentul 
de mai sus se suprapun prin înţelesul lor. Observând mai 
cu luare-aminte, constatăm că e vorba de o progresie, 


versurile indicând minciuni din ce în ce mai mari. În 


primele două versuri, Anton Pann sugerează că minciuna a 
fost rostită în focul vorbirii. Pe flecar îl auzi trăncănind ca 
moara stricată, el «pentru un $Șoarece se-nnoadă», adică 
dintr-un nimic se încinge. Minciuna vine dintr-o alunecare, 
dintr-o înfloritură retorică, şi la început ea nu se 
îndepărtează de limitele credibilităţii. Apoi, însă, prin 
umflări succesive, ea cade în ridicol, cum ne arată frazele 
cu ţânţarul, musca şi puricele. Aceste fraze, deşi par a 
coincide (şi de fapt coincid prin sensul lor), măsoară de 
fapt grade treptate de părăsire a adevărului. Fiindcă 
ordinea comparaţiilor este: ţânţar-măgar, muscă-cămilă, 
purice-elefant, ceea ce înseamnă că există o treptată 
diminuare a primului termen, combinată cu o treptată 
amplificare a celui de-al doilea, concluzia fiind o născocire 
tot mai gogonată! 

După ce s-a înfăţişat tabloul degenerării flecărelii în 
minciună, apare moralistul, care pune concluzii: 

Dar însă 

Cu minciuna or prânzeşti, or cinezi. 

Pe amândouă nu le încheibezi. 

Vremea cu încetul poate 

Să le descopere toate. 

Şi mai vârtos 

Minciuna are şi ea pe unde trece. 


Minciuna, aşadar, nu ajută, fiindcă e dată de gol. În 


ce fel, ne-o arată versurile următoare: 

Povestea ăluia: 

Umblă la grădinar castraveți să vânză 

Şi lui de dânşii îi este acră rânza. 

Minciuna ca glonţul în apă se afundă 

Şi îndată ca frunza iese în undă. 

Şi 

Suliţa orişiunde 

Nu să poată ascunde. 

Înţelesul e că înşelăciunea nu are sorţi de izbândă; 
până la urmă adevărul îşi face drum, fiindcă minciuna, 
împotrivindu-se ordinii naturale, întâmpină rezistența 
realităţii. 

Capacitatea neistovită a lui Anton Pann de a scorni 
noi epitete şi nuanţe, noi şi noi puncte de privire a 
lucrurilor se manifestă nu numai în sfera morală, ci şi în 
înfăţişarea lumii sensibile. De mare efect prin caracterul 
metodic al  descripţiei e portretul următor, care 
înregistrează fără grabă stigmatele vârstei şi diformităţile 
unui chip de zgripţuroaică bătrână: 

O văduvă-n vârstă, bătrână, zbârcită, Cu doi dinţi în 
gură, barba ascuţită, Nas cât pătlăgeaua, la vorbă-nţepată, 
Cu ochii ceacâră, gura lăbărţată, Fruntea-i cucuiată, faţa 
mohorâtă, Peste tot negoasă şi posomorâtă, Umbla- 


ntunecată şi tot înnorată, Nu o vedea nimeni să râză 


vreodată... 

Admirabilă e faimoasa prezentare metaforică a cepei 
din Povestea poamelor. 

Cum simţi aceasta ceapa totodată, Cum e din natură 
foarte  veninată, Se-mbrăcă îndată, iute, cu mânie, 
Douăsprezece haine puse de dimie, şi cămăşi atâtea albe 
subţirele, Îmbrăcând binişul roşu peste ele. Piaptănă şi 
barba-şi albă şi bătrână, Scuturând-o bine de pământ, 
ţărână, Pleacă necăjită-n toat-a ei putere Veninând 
văzduhul de cătran şi fiere... 

Uneori elocuţia scriitorului e pusă în mişcare de o 
intenţie satirică mai fină. În exemplul următor, din 
pedantismul insului tobă de carte se scot efecte savuroase 
prin procedeul caricării la rece, cu mină imperturbabilă: 
M-am uitat mai de aproape să văz de ce s-a pătat, Ş-am 
cunoscut că vreo vacă pe dânsa s-a băligat; De aceea toată 
noaptea am stătut pe gânduri pus, Că cum putu umbla 
vaca cu picioarele în susf Am făcut despre aceasta 
isometrice măsuri, Fisica am resfirat-o, despre fiinţi şi 
naturi; Matematica asemeni am cercetat-o de rând, Nici 
loc gol, nici plin într-însa de vreun lucru lăsând; 

În toată aglicultura (sic!) cu amănuntul cătai, în fel 
de experienţe capul tot îmi sfărâmai, şi nici într-un chip o 
vacă n-am putut, precum ţ-am spus. 


S-o pui pe tavan să umble cu picioarele în sus. Nici 


puterea cea activă, nici repuziv-a stătut ia să mă 
încredinţeze aceasta cum s-a putut. 

Tipologia lui Pann e operă de clasificare morală. Ceea 
ce-l preocupă pe autor e mai mult definirea genului şi a 
speţei decât detalierea trăsăturilor individuale. Senzaţia de 
concret a unor portrete decurge dintr-o exuberanţă 
conversativă, susţinută de o inepuizabilă invenţie lexicală. 
În ultimă instanţă predomină interesul apoftegmatic, iar 
arta scriitorului, ca la clasici, urmăreşte găsirea de 
adevăruri universale şi însuşiri tipice. Introducerile, la 
modul discursiv, sunt o simplă incitare a lectorului: 

Îmi povestea unul cum că ar fi fost în Constantinopoli 
un om de neam prost. 

D-ai de care creşte ca un copaci gros. Sucit în tulpină 
şi strâmb, nodoros, Netrecut prin şcoală, ca şi un lemn iar 
Tăiat cu toporul, nedus la tâmplar. El pe lângă alte multe 
neciopliri Avea şi asupra-şi mai multe pociri: Să lăsăm că-n 
spate era cocoşat, Că nu e al firii lucrul întâmplat, Ci în 
celelalte, buze, nas, urechi, Le avea-n mărime ca două 
perechi... etc. 

Poezia se desfăşoară tacticos, nu atât din cauza 
măsurii lungi, cât din voinţa evidentă a scriitorului de a 
denumi totul şi a nu admite nicio umbră. Metoda e 
pedestră şi obiectivă. Autorul mimează continuu o 


detaşare de obiect, proprie clasicilor. El observă calm 


înfăţişările lumii fenomenale fără să se lase absorbit de 
oameni sau evenimente şi îşi desfăşoară povestirea fără 
grabă, impunând parcă auditoriului un ritm lent, o măsură 
rară dar cadenţată şi infailibilă, ca bătaia metronomului. E 
evident că, în aceste condiţii, inefabilul nu vine din 
armonia sonoră şi nici din vreun miraj al metaforei, ci din 
autenticul decorului, personajelor şi vorbirii. Această 
obstinaţie realistă e o vocaţie şi un instinct, înainte de a fi 
o disciplină. Dacă ea nu se transformă în platitudine e 
fiindcă se bizuie pe un lexic pitoresc, de o mare forţă 
expresivă, în care locuţiunile copleşesc prin bogăţie, iar 
plasticitatea cuvântului se afirmă cu acea vigoare şi 
plenitudine proprie mediilor folclorice şi limbilor în care 
figurile încă nu s-au gramaticalizat şi nicio falsă pudoare 
nu acţionează asupra scriitorului. 

În genere, Pann e un poet al oralităţii, care restituie 
senzaţia puternică a vorbirii spontane, fără nicio urmă de 
calofilie. Dovezile ce se pot aduce sunt numeroase şi 
aparţin atât domeniului stilistic cât şi celui propriu-zis 
lingvistic. Aşa, de pildă, lipsa de premeditare o relevă 
fluenţa şi familiaritatea dialogului, timbrul cotidian al 
conversaţiei care dă impresia unei reproducţii fonografice: 

— Dar tată-tău unde-i? - S-a dus ca să vie. 

— Vine curând oare? 


— Eu nu ştiu, el ştie: 


De va da d-a dreptul, o să zăbovească. 

De va da d-ocolu, n grab o să sosească. 

— Dar lelea-ta unde-i? Ea răspunse iară: 

— Îşi plânge-n cămară râsul d-astă-vară. 

În exemplul de mai jos - e vorba de doi nerozi care se 
dispută pentru a şti cui i-a cântat cucul - transcripţia 
înregistrează onomatopeele, formele exclamativ- 
interogative şi interjecţionale ale mâniei: Ce e? tu să mă 
baţi zici? Tu pe mine? Na dar - plicii Ce dai tu în mine, 
mă? (Şi ciomagu-şi întremă), Na! - poc! 

— Mă! - plici, şap! 

— Na! - buf! Aolio! 

— Stai! 

— Mă! Uf! 

— Ho, ho, ce aveţi de gând? strigă Bunea alergând... 

În acelaşi sens sunt de remarcat şi alte fenomene. 
Astfel în Povestea vorbii impresionează abundența 
construcţiilor paratactice, introduse prin conjuncţia şi, în 
cazurile de juxtapunere a unor propoziţii principale sau, 
mai puţin frecvent, prin «echivalentul subordinator» al lui 
şi care este că De fapt seria de proverbe, de idiotisme şi 
locuţiuni, care premerge sau succede o snoavă, constituie 
o abundentă şi uimitoare proliferare paremiologică 
organizată în jurul unui sâmbure etic, înzestrat cu rolul 


motivului sau temei dintr-o partitură muzicală. Variaţiunile 


pe aceeaşi temă exprimă, în cazul de faţă, adiacenţe sau 
similitudini de sens, legate unele de celelalte în felul cel 
mai slobod, ca în vorbirea familiară, prin particule de 
umplutură (conjuncţii coordonatoare: şi, dar, iar, însă, sau 
adverbe temporale: apoi, atunci, care şi-au pierdut 
înţelesul adverbial, preluând funcţia unor adevărate 
conjuncţii). Propoziţiile sunt independente, iar legătura 
sintactică e pur formală. Autorul o utilizează ca să-şi 
însceneze pildele şi să asigure continuitatea firului 
expozitiv fără a distrage atenţia auditoriului, aşa cum 
procedează instinctiv orice vorbitor cu vervă X. Negruzzi 
în Păcală şi Tândală se dispensa de parataxe. Dar la 
Negruzzi, om de aleasă cultură, dezinvoltura erudiţiei 
folclorice e mimată artistic şi nu descoperită spontan. 
Aceeaşi modalitate populară comandă principiul 
versificaţiei. În mod predilect e utilizată rima pereche, 
întrucât ea impune cea mai slabă constrângere. Rimele 
sunt «aşteptate» şi terne, căzând în banalitate. În schimb, 
scriitorul, care avea o bună ureche muzicală, ne 
demonstrează adesea că e capabil să conserve măsura, 
ceea ce corespunde cu observaţia lui Heliade, că «în 
cântecele rumâneşti naţionale cum şi împroverbi şi 
poveţe... se vede puțină rimă şi pretutindeni cadinţă şi 
măsură de 2 f4». Seriile asociative sonore cu care 
operează Pann nu relevă vreun rafinament estetic al 


100 Iorgu Iordan, Stilistica limbii romtne. Buc., 1944, p. 241. 


căutării. Întâlnim astfel, mai mult decât la oricine altul în 
epocă, rime în gerunziu: Un călător într-o vreme lângă un 
sat înserând Trase aci la o casă, femeii sălaş cerând sau 

A le căuta plecând şi din loc în loc umblând Zări p-un 
plugar cioplind şi la un gard împletind. 

Virtuozitatea - când o găsim - ţine de domeniul 
talentului genuin, născut, iar nu făcut. Valoarea exemplară 
a unor reuşite formale provine din nimerirea spontană a 
homofoniei mai mult decât din cizelarea versului; în orice 
caz, acrobaţiile verbale semnalizează dexteritatea latentă a 
versificatorului şi nu con 

1 Heliade Rădulescu, Opere (Ed. D. Popovici), 
Bucureşti, 1943, vol. II, pp. 124 - 125. 

ştiinţa de sine a artistului. lată o strofă bazată pe 
efecte de omonimie şi aliteraţie: 

— Vladulei de unde vii? Ei îi fost poate la vii? 

— Ba am fost la Țarigrad, Unde e zid, iar nu gard... 

Fireşte vom căuta zadarnic valori poetice propriu- 
zise, în sensul major şi modern al cuvântului, de adâncire a 
vibraţiei lirice până la cuprinderea intuitivă a esenței 
realului sau de stabilire a corespondenţelor între diversele 
regnuri. Anton Pann aparţine poeţilor de tip alegoric, care 
ilustrează o idee, şi nu poeţilor de tip simbolic, care 
vizează, dincolo de aparenţe, o semnificaţie vastă şi 


tulburătoare. 


Estetica lui e didacticistă, participând deplin, deşi - 
se înţelege - prin instinct, şi nu ca urmare a unui proces de 
edificare teoretică, la modalitatea creatoare a 
clasicismului. Dar la noi nu putea fi vorba de o tradiție de 
literatură clasică. Pe de altă parte, Pann era un autodidact, 
lipsit de o cultură temeinică. Nu avea nici scrupule 
doctrinare, probabil nici timp ca să-şi dreagă 
manuscrisele, fiindcă tipografia îl solicita mereu, fără a-i 
acorda răgazul unui popas îndelungat pe texte. De aceea, 
procedând ca un clasic, scriitorul nu se simţea totuşi 
obligat faţă de regule şi nu poseda o noţiune tiranică a 
gustului. Desele licenţe, atât în domeniul prozodiei, cât şi 
al compoziţiei sau vocabularului, definesc un artist 
ingenuu, preocupat de materia actului poetic şi nu de 
forma lui. 

Dintre aceste licenţe, unele cel puţin - să n-o uităm - 
derivă sau măcar se justifică şi prin faptul, deja amintit, că 
o serie de poezij se comportă, intenţional, ca texte ce 
trebuie spuse şi nu citite. Colportor al unui repertoriu oral 
de snoave şi anecdote, Pann nu se îngrijea de sonoritatea 
dicţiei sau de regularitatea tempilor, ci de înviorarea 
interpretării prin efecte de mimică, pauze semnificative şi 
varietăţi de intonaţie. Metrificarea uneori incorectă a 
versului, divagaţiile cu rolul de paranteză în fluxul narativ, 


repetițiile servind ca reper mnemotehnic sunt elemente 


care contribuie la augmentarea caracterului recitativ. 

Pe de altă parte, în cazul poeziilor populare puse pe 
muzică sau al cântecelor de lume întreaga structură a 
textului e comandată de melodie. Ar fi deci o greşeală să 
judecăm elementul literar în mod separat, desfăcându-l din 
sincretismul căruia îi aparţine cu rol adjuvant. Simetriile 
melodice, bizuite ca de obicei în folclor pe un binom 
esenţial ascendent-descendent, impun textului o anume 
elementarizare, cu laitmotive des repetate şi dezlânarea 
naraţiei, fără a mai vorbi de platitudinea rimei sau de 
inadvertenţele accentului tonic. Primatul muzicii reduce 
aşadar, şi el, din pretenţiile literaturii. 

Limba e plină şi ea de forme vorbite. Într-un scurt, 
dar substanţial articol, acad. Al. Rosetti nota o serie de 
pronunţii incorecte: castraveți = castraveți, deşte, deşti = 
degete, deget, doftor = doctor, oauă = ouă, întoarce-vă-ţi 
= întoarceţi-vă, oi = voi, tuturora = tuturor a, vei va = vrei 
vrea etc. 11Chiar abundența particularităţilor munteneşti 
(lipsa acordului dintre subiect «plural» şi predicat 
«singular», uzul perfectului simplu, multe fonetisme 
caracteristice etc.) se înscrie pe aceeaşi linie a unei arte 
directe, în care drumul de la impresie la expresie e 


imediat. Termenii neliterari, pe care autocontrolul unui 


101 Al. Rosetti, Limba lui Anton Pann (1794 - 1854) în Povestea 
vorbii, în Buletin ştiinţific, Acad. R.P.R., ianuarie-martie 1950, t. II, nr. 
1, p. 48. 


scriitor cu veleităţi de stil i-ar elimina din limbaj, figurează 
în mare număr. Pann formulează candid: « Vulpea nu se 
sperie de ăl de să laudă seara, ci de ăl de mănâncă 
dimineaţa» sau: «Leapăd după dânşii tot / Și izmenele îşi 
scot» sau: «Și la gustu-i când gândesc / Balele mi se 
pornesc» etc. De prisos să repetăm că prezenţa trivialităţii 
nu denotă nicio intenţie pornografică; ea manifestă lipsa 
criteriilor estetice, apropierea de natură, caracterul frust 
şi neprelucrat al inspiraţiei. 

O atenţie specială merită locuţiunile şi expresiile (= 
idiotisme sau «izolări», cum le numeşte acad. Iorgu 
Iordan). Despre ele Eminescu spunea că dau limbii «o 
fizionomie proprie» şi-i constituie «adevărata bogăție». La 
Pann constatăm nu numai că existenţa lor e cantitativ bine 
reprezentată, dar şi că, în multe cazuri, ele apar sub forme 
personale sau inedite. Acceptând cum a preconizat într-o 
lucrare de acum câţiva ani Florica Dimitrescu!%?, 
clasificarea locuţiunilor în trei categorii, care se deosebesc 
prin gradul de aglutinare al termenilor componenți şi 
capacitatea de expresivitate, trebuie să remarcăm la 
autorul Poveştii vorbei o productivitate remarcabilă în 
direcţia categoriei III, adică a îmbinărilor de cuvinte cu 
maximă forță coloristică, încă  neuzuale, deoarece 
constituie iniţiative ale subiectului vorbitor. lată ce se 


102 Florica Dimitrescu, Locuţiunile verbale în limba romînă, 
Bucureşti, 1958, pp. 33 - 34. 


poate spicui într-o jumătate de pagină a Poveştii vorbei: 

Toată lumea bea vinul, dar nu-ți bea mintea. 

Îşi înoată gura în vin până dă dintr-însul. 

Gândeşte să nu mai lase în bute. 

Umblă cu ochii logodiţi. 

Dacă nenai puterinţă, Ja ce chichirezi gâlceavai 

Toarnă, umple foalele. 

Până-şi udă poalele. 

E evident că Pann concurează cu imaginaţia populară 
în producerea de locuţiuni expresive. Marea bogăţie a 
termenilor sinonimici, varietatea de nuanţe în denumirea 
aceloraşi obiecte, intensitatea afectivă a îmbinărilor 
locuţionale probează o capacitate neistovită de invenţie 
verbală, acţionând cu spontaneitatea unei forţe naturale. 

În genere lexicul lui Pann se extinde pe o arie largă şi 
posedă o remarcabilă varietate cromatică. Bogăția lui se 
verifică examinând aspectele pe care le înregistrează într- 
un sector determinat al realităţii. lată, de pildă, o 
enumerare incompletă, cu caracter pur orientativ, de 
termeni din lumea satului, în genere mai puţin uzuali: 
argea (caier), branişte, conteneaţă, chiup, cârpător (taler 
de lemn), copaie, cociorbă (vătrai de lemn), curătură (rest 
de la grâul cernut), chisăliţă (borş), cloţan (colţ de stâncă), 
cârlan, covaciu (potcovar), fedeleş, găvan (strachina 


mare), ipingea (haină de drum cu glugă), jujeu (jug de 


lemn pentru porci sau câini), june (taur tânăr), leucă (lemn 
încovoiat la car), obricariţă (porţiune de mâncare), olac 
(diligentă), praftoriţă (stropitoare de udat fierul ars în foc), 
pofil (curea lungă ce trece pe sub coada calului), strungă 
(ţarc de vite), scumpie (arbust - oţetar), tiriac (leac 
împotriva veninului), văcălie (cerc de lemn în jurul 
ciurului), zâmbilă (coşniţă) etc., etc. 

Trăind alături de popor şi lucrând sub înrâurirea lui, 
Anton Pann nu s-a îndepărtat niciodată de calea evoluţiei 
sănătoase a limbii; concepţiile latiniştilor n-au avut asupră- 
i nicio influenţă. Opera lui oglindeşte cu fidelitate limba 
vorbită a epocii, cuprinzând, în funcţie de temă şi scopul 
evocării, atât arhaisme sau cuvinte de provenienţă greco- 
turcească, amintind vestigiile vieţii fanariote, cât şi 
termeni de argou bucureştean sau neologisme (în mare 
cantitate), marcând repezile schimbări intervenite în 
societatea românească în prima jumătate a secolului 
trecut.103 

JUDECATA POSTERITĂȚII 

Psall în/depl, comoară nencall Carl răsunau de cinica 
odată... 

Cu ocazia centenarului lui Anton Pann, acad. 


Perpessicius recapitula în următoarele cuvinte, calde şi 


103 Un valoros studiu despre Neologismele în scrierile lui Anton Pann 
de B. Cazacu şi I. Fischer în Contribuţii la istoria limbii romîne literare 
în secolul al XIX-lea, Bucureşti, 1956. 


nuanţate, încetul şi adesea penibilul suiş al scriitorului pe 
treptele notorietății literare: «Este, fără îndoială, un caz 
Anton Pann al literaturii noastre şi nimic nu-l ilustrează 
mai sugestiv decât tocmai sinuoasa diagramă a opiniilor 
despre el, de-a lungul unui veac de posteritate, zjg-Kfigurt 
uneori înăuntrul aceluiaşi mic spaţiu, revizuiri mai la urma 
urmei spre lauda celor ce le-au practicat, însă nu mai puțin 
capabile să întreţie un fel de incertitudine, o aureolă 
jucăuşă când apărând şi când dispărând din jurul unei 
frunţi care a fost, neîndoios, a unui martir al scrisului».104 
În adevăr, despre autorul «Poveştii vorbei» s-a spus 
în trecut mult rău. Dar nu s-a spus numai rău. «În 1853, 
când işi publicase scrierile cele mai de seamă - arată I. 
Manole - un recenzent %gârcit il caracteriza în Foaia 
pentru minte, inimă şi literatură drept „un bărbat român 
fără pretențiune de autor, de poet sau măcar de literat”. 
Aşa l-au socotit atunci toți.» 1%5De fapt I. Manole izolează 
aci câteva cuvinte dintr-un context care nu are de loc un 
sens pejorativ. Redactorul Foii... la ora aceea I. Mureşanu, 
prezentând cititorilor o culegere de proverbe din Povestea 
vorbii, o prefața astfel: «Un bărbat român fără pretenţiune 
de autor, de poet sau măcar literat lucrează mai de mult în 


via cea ingrată a literaturii noastre, între lucrările sale 


104 Perpessicius, Menţiuni de istoriografie literară fi folclor (1948- 
1956), Bucureşti, 1957, p. 445. 
105 I. Manole, op. cit., p. 5. 


redate la lumină cu propriile speze, una cu atât e mai 
demnă de atenţiunea cititorilor noştri, cu cât ea se socoti 
destul de însemnaveră spre a se traduce parte şi în limba 
cea cultă a germanului... în adevăr, numai acela poate 
nebăga în seamă o atare carte - conchidea grav şi emfatic 
I. Mureşanu - care nu cunoaşte istoria civilizaţiunii 
neamului omenesc şi câtă filosofie zace pentru un popor în 
proverburile sale.» Germanul, amintit mai sus, care 
socotise destul de «insemnaveră» opera lui Pann, este 
eruditul profesor din Sibiu, Johann Karl Schuller. Obligat 
să pribegească în Ţara Românească, în primăvara lui 1849, 
Johann Schuller revenise puternic mişcat de ospitalitatea 
ce i se arătase şi plin de admiraţie pentru însuşirile 
poporului român. Într-o carte apărută în 1852 el traducea 
câteva poezii de lancu Văcărescu, Grigore Alexandrescu, 
D. Bolintineanu şi o selecţie de proverbe din Povestea 
vorbii despre care afirma că i-a deschis calea spre 
cunoaşterea modului de a fi al poporului.1%6 

Dar iată o opinie şi mai autorizată, din 1854, a lui 
Bolintineanu: într-o lucrare informativă despre Ţările 
Române, destinată publicului francez, el instituia o 


comparaţie sugestivă între o serie de poetaştri cunoscuţi ai 


106 Johann Karl Schuller, Aus der Wallachei Romă- ttische Gedichte 
und Sprichworter wăhrend des Aufenthaltes în Bukarest, Hermanns 
ladt, 1852. Acelaşi Schuller reproduce cîteva poezii din Spitalul 
amorului într-o altă culegere, mai amplă şi exclusiv folclorică : 
Românische Volkslieder metrisch übersetzt und erläutert, 
liermannstadt, 1859. 


epocii şi Anton Pann. Cei dintâi, care parvin să-şi difuzeze 
operele în mai mult de 2,00 - 300 de exemplare, «în Joc sã- 
şi caute inspirațiile în sânul patriei lor, în suferinţele, în 
speranțele ei, merg să se inspire pe malurile Senei sau ale 
Tamisei şi croiesc versuri care respiră parfumul funest al 
literaturii secolului al XIX-lea, senzualitatea, îndoiala şi 
descurajarea». Faţă de aceştia, Anton Pann reprezintă 
«poetul popular prin excelenţă». «El scrie pentru popor, 
pe care-l face să râdă şi să plângă şi căruia îi vorbeşte 
limba. Nu e instruit, dar e original; işi caută subiectele în 
jurul casei, şi nu în jurul lumii.» 

E vădit totuşi, în ciuda acestor netăgăduite dovezi de 
simpatie, că opera lui Anton Pann a fost dispreţuită sau 
măcar grosolan subevaluată de cultura oficială a regimului 
burghezo-moşieresc. După ce rodnica activitate a 
scriitorului, desfăşurată în umbră şi fără zgomot vreme de 
trei decenii, a luat sfârşit, fiindcă «s-a mutat cu jale» să-şi 
doarmă somnul de veci în curtea bisericii Lucaci, 
personalitatea lui artistică a fost tot mai ştirbită de merite 
şi tot mai izolată de cursul general al literaturii. Astfel, D. 
Aug. Laurian îşi amintea cum îl denigrau, prin 1869, la 
Paris, camarazii de studii: «Mai toţi vedeau îţi Anton Pann 
un cântăreţ cu totul de rând, ba, încă unul, un june ofițer, 
îmi pare, îl identifică... proh pudor! cu un oarecare domn 
State... şi nu mai ştiu cum. Ei se mirară şi râseră mult 


107 D. Bolintineanu, Les principautes roumaines, Paris, 1854, p. 52. 


când cel ce scrie aceste rânduri le susținu teza contrarie şi 
afirmă că Anton Pann va ocupa un loc merituos în istoria 
literară a timpului său. »108 

Cam în aceeaşi vreme, în 1872, Alecsandri putea 
constata cu adâncă părere de rău: «... pierdut în umbră, a 
fost pe timpul lui victima superbiei ignorante şi chiar 
astăzi... când oamenii literați şi-au dobândit un loc sub 
soare, numele lui Anton Pann deşteaptă mai mult imaginea 
unui psalt în strană decât suvenirul unui poe t».1% 

Într-o scrisoare către Iacob Negruzzi, prin care-l 
anunţa pe redactorul  Convorbirilor de trimiterea 
articolului despre Povestea vorbii, Alecsandri se pronunţa 
şi mai explicit: «Anton Pann nu a fost până acum prețuit la 
adevărata lui valoare, ba încă în Valahia meritele sale sunt 
Chiar dispreţuite de majoritatea literaţilor moderni (s.n.). 
Eu unul doresc ca foaia ce redigi să facă parte dreaptă 
acelui autor, care a consacrat mulţi ani pentru scăparea de 
uitare a proverbelor noastre.»110 

Desigur, ar fi fost de mirare ca intelectualii din 
conducerea Junimii ori potentaţii culturii de mai târziu să 
nu oropsească memoria unui scriitor care se înfăţişă 
judecății critice cu atâta simplitate şi simţire curat 
108 D. Aug. Laurian, Poesía popularia. Unu cantareţtu uitatii. 
Transactiuni Litterarie fi scientifice, nr. 2, 1 martie 1872, p. 41. 

109 V. Alecsandri, Cîntece de stea şi Povestea vorbii de Anton Pann, în 


Opere complete, Bucureşti, 1876, III, p. 503. 
110 V. Alecsandri, Scrisori, Bucureşti, 1904, pp. 58-59. 


populară. Criticii refuzau să-l înregistreze printre scriitori. 
Bogdan-Duică, de pildă, declara: «Sărăcia de spirit din 
scrierile lui este mare, limba este torturată ori de câte ori 
nu-i imitată după a poeților români culţi sau a poeziei 
poporane.» "Pe de altă parte, specialiştii în poezie 
populară refuzau să-l numere printre folclorişti, având în 
vedere că Pann nu procedase cu metodă ştiinţifică în 
culegerile sale. Autorul Poveştii vorbei era situat cam la 
jumătatea drumului dintre Alecu Văcărescu şi Barbu 
Lăutaru, adică ceva între un boier lăutar şi un lăutar 
boieresc, un fel de «reprezentant literar al mahalalelor şi 
tejghelelor». Dar chiar atunci când numele lui Anton Pann 
intra în circulaţia literară, el era încărcat cu o semnificaţie 
străină, denaturat şi scoborât în valoare. În 1928 cineva 
vorbea cu suficienţă şi cu dezgustător iz naţionalist de 
«balcanicul folclorist Anton Pann... care nici nu ştia să 
deosebească ceea ce este curat popular românesc de 
surogatele pretinse populare ale scriitorilor ţărani sau 
producțiunile pseudopopulare balcanice pe care A.P voia 
cu tot dinadinsul să le treacă în patrimoniul nostru 
etnic».112 

În schimb, însemnătatea lui Anton Pann au înţeles-o 


şi au cinstit-o cum se cuvine marii noştri clasici. Era, ce-i 


111 G. Bogdan-Duică, Din vremea lui Anton Pann, în Convorbiri 
literare, 1902, XXXVI, p. 1.005. 

112 Gh. Cardas, în introducerea la Tiganiada, Bucureşti, 1928, ed.'a 
Îl-a, p. LXXV. 


drept o compensație, şi încă foarte măgulitoare. Eminescu 
îl pomeneşte în Epigonii, numindu-l «finul Pepelei, cel istet 
ca un proverb». 

Tot el a scris în altă parte: «Anton Pann era un 
scriitor cu mai mult talent şi mai de spirit decât o sută 
dintre ofticoşii care fac astăzi jsprit” prin gazete.» Şi încă: 
„Oricare din noi lesne va pricepe că Autori Pan e un 
scriitor naţional într-adevăr, iar sute de alți nu; căci nu 
devine cineva scriitor naţional prin aceea că repetă 
cuvintele patrie, libertate, glorie, naţiune în fiece şir al 
scrierilor sale, precum, pe de altă parte, poate cineva să 
nu pomenească de loc vorbele de mai sus şi să fie cu toate 
aceste un scriitor național”.* Pann e alăturat lui Creangă 
şi Ispirescu printre acei creatori reprezentativi şi specifici 
care aparţin domeniului intraductibil şi major al literaturii 
naţionale. 

Dar, după vorba nimerită a lui Perpessicius, 
Eminescu nu-şi reducea admiraţia pentru autorul Poveştii 
vorbei la o simplă «metaforă nobiliară». Manuscrisul 
academic 2306 sub titlul «Câteva irmoase ce se cântă 
după masă» şi manuscrisul 2308 cuprind o culegere de 
cântece de lume din primele decenii ale secolului al XIX- 
lea, care denotă o asiduă frecventare a cărţilor lui Pann, o 


intimă comunicare cu atmosfera de sentimentalism 


113 Notiţe bibliografice, Timpul nr. 101,6 mai 1880. 


torențial şi ingenuu din care se desface arta sa.!!1 Lista 
omagiilor ar trebui să înregistreze în continuare pe 
Alecsandri şi Haşdeu şi iarăşi nu cu simple formulări de 
protocol. Bardul de la Mirceşti l-a elogiat într-un cald 
articol, cu citate judicios alese şi aprecieri superlative. 
Haşdeu îl considera om de geniu: în programul pe care-l 
anunţa pentru Etymologicum magnum Romaniae, în 1884, 
el îl aşeza pe autorul Poveştii vorbei alături de Alecsandri 
şi Negruzzi, printre «scriitorii moderni foarte populari» 
care vor servi ca izvoare pentru exemplificarea «graiului 
actual al poporului»!!5. Caragiale, care vedea în Spitalul 
amorului o antologie de insanităţi, îl socotea totuşi 


116 Deşi nu fără unele 


«minunat poet şi povestitor». 
severităţi de judecată N. Iorga a găsit pentru Pann cuvinte 
de dreapta situare în lumea valorilor literare. Calitatea 
scrisului său? «Foarte amestecată - răspunde istoricul, 
care pentru scriitorii mai vechi, a dovedit adesea gust şi 
capacitate de recepţie. 

— Limba e totdeauna bună, spiritul vioi, naivitatea 
atrăgătoare, versul corect.» «Se poate tice - continua 
Iorga - că niciun scriitor de-atunci, afară de Heliade 
114a Perpessicius, Sonet şi cîntec de lume la Eminescu, în Jurnal de 
lector completat cu Eminesciana, Bucureşti, 1944, p. 272. 


115 Convorbiri literare, 1 mai 1884, nr. 2, an. XVIII, p. 78. 


116 Scoţînd în 1877 Claponul, Caragiale a dedicat 8 pagini, din cele 
32 ale primului număr, unor transcrieri din Povestea vorbii şi Nastratin 
Hogea - conf. B. Lăzăreanu Cu privire la: umor, I, Cultura romînească, 
f.a., p.12. 


Rădulescu în scrierile sale în proză, n-a avut o sintaxă aşa 
de adevărată - mlădioasă, limpede, mirosind a flori de 
câmp şi a vâțdoagă de psalt, ca dânsul; pe lângă el, atâţia 
mari scriitori din aceiaşi ani pare că scriu într-un jargon 
schilod, târându-se în cârje franțuzeşti.» Pare curios, 
totuşi, prețuirea atâtor spirite eminente n-a reuşit să 
modifice o opinie în genere defavorabilă care s-a perpetuat 
prin intermediul şcolii până în pragul vremii noastre. 

Azi perspectiva s-a schimbat: Anton Pann a fost în 
sfârşit smuls acelei periferii literare în care îl închisese 
trecutul obtuz, insensibil la creaţiile străbătute de 
veridicitatea vieţii poporului. Poetul mahalalei nu mai face 
parte din mahalaua poeziei. Astăzi vedem bine că el 
aparţine fondului de aur al literaturii naţionale, înscriindu- 
se ca demn părtaş în acea familie spirituală plină de 
robusteţe şi cordialitate, de veselie şi exuberanţă vitală 
care cuprinde pe Negruzzi din Negru şi alb şi Au mai pățit- 
o şi alţii, pe Alecsandri din Doine, pe incomparabilul 
Creangă, pe Caragiale din Kirlanulea şi Hanul lui 
Mânjoală, pe Sadoveanu din Hanu-Ancuţei... 

Pe filele operelor lui Pann, retipărite în ediţii 
ştiinţifice şi difuzate în zeci de mii de exemplare, întârzie o 
mare mulţime de cititori ai zilelor noastre, pentru care se 
reconstituie mereu, cu o nouă şi contagioasă prospeţime, 


imaginea modestului psalt, cu viaţa necăjită, inima tandră 


şi mintea plină de duh. Prezenţa lui în circuitul viu al 
literaturii o atestă şi incursiunile atâtor creatori 
contemporani pe teritoriile în care odinioară el şi-a tăiat, 
cu aprigă silinţă, brazda. Pentru cei care vor să descopere 
rădăcinile etosului popular şi implicaţiile domeniului de 
viaţă orientală, ce participă la marea sinteză a culturii 
moderne româneşti, personalitatea scriitorului se iveşte, 
necesar, pe o anumită treaptă a cercetării, în opera celui 
mai mare poet al vremurilor noastre, Tudor Arghezi, a 
străbătut ceva din substanţa artei lui Pann, poate ca o 
simplă adiacenţă de modalitate, într-o nuanţă anumită a 
umorului şi a inventivităţii verbale. Nu e surprinzător nici 
că doi poeţi aproape total străini de lumea măruntă 
bucureşteană de la începutul veacului al XIX-lea, ca Ion 
Barbu şi Lucian Blaga, s-au apropiat totuşi de autorul 
Poveştii vorbei, cel dintâi încercând să-i valorifice pe o 
latură universul. (/sarlik), celălalt, în apusul carierei, 
proiectând, mai ambițios să-i descifreze sensul vieţii într-o 
piesă de teatru. Compozitori de valoare, ca regretatul Paul 
Constantinescu sau Theodor Grigoriu, l-au abordat în 
direcţia muzicală. Acum, de curând, doi specialişti din 
istoria literară, I. Manole şi Radu Albala, însoţindu-se cu 
un fecund compozitor, Alfred Mendelsohn, i-au închinat o 
operetă. 


În geografia noastră literară, bogată în aspecte 


felurite, Anton Pann deţine un loc al lui, specific. Este într- 
o regiune din care lipsesc reliefuri proeminente, unde 
trăiesc oameni de rând, ce-şi câştigă pâinea cu sudoarea 
frunţii şi privesc viaţa ca un dar ce nu trebuie irosit: nici 
nu o consideră ca o vale a lacrimilor, nici ca un teren al 
ambițiilor vane şi poftelor dezlănţuite; ei au durat prin 
truda lor onestă, prin cântecele lor de petrecere sau de 
jale, prin vorbele şi pildele înțelepte ce şi le-au trecut din 
generaţie în generaţie, acea mare operă colectivă, pe care, 
în noi condiţii, într-o lume liberă şi drept orânduită, o 
ducem, la rândul nostru, mai departe. Când ne apropiem 
de Anton Pann cu simţ istoric şi fără unilateralitate de 
gust, după ce îndepărtăm aluviunile străine şi pulberea ce- 
i întunecă opera, încercăm un sentiment de mulţumire: ne 
întâmpină seducătoare verva unui spirit scânteietor, o artă 
clară, plină de miez, fără zorzoane, larg deschisă asupra 
universului moral, care ici şi colo, în cele mai reuşite 
pagini, se ridică până la simplitatea şi înţelepciunea calmă 
a veritabilei clasicităţi. Şi din felul în care ne regăsim şi ne 
delectăm, simţim că e şi ea una din aromele acestui 
pământ, una din plăsmuirile în care s-a încorporat geniul 
poporului nostru. 

